
Tvojih polja rodno krilo, 

Tvoj mirisni sad, 

Tvojih gora zelenilo 
I tvoj stari grad, 

Sve je s tobom liepo složno, 

Da bit ljepše nije možno! 

(P. Preradović: Samobor) 


DRUGO IZDANJE. 


SVA PRAVA PRIDRŽANA. 


PREDGOVOR. 


U ovoj knjižici napisao sam: povjest staroga 
samoborskoga grada. Time želim upoznati sa nje¬ 
govom prošlošću i svoje drage Samoborce, kao i one 
mnogobrojne gostove, koji posjećuju svake godine 
naš ubavi Samobor. Do sada malo je o njem pisano, 
a i to je široj publici slabo ili nikako poznato. 

Građju za tu povjest crpio sam iz vjerodostojnih 
pisanih spomenika, koji se nalaze u raznim arhivi¬ 
ma, ponajviše pak iz arhiva kralj, i slobodnog trgo¬ 
višta Samobor. Gdje sam posegnuo za štampanim i 
tudje upotrijebio, to svagdje u bilješci spominjem. 

Dužnost mi je, da izrazim ovdje najsrdačniju 
hvalu visoko poštovanoj gospodi dru. Ivanu pl. Boj- 
ničiću Kninskom, Emiliju pl. Laszowskomu ter dru. 
Ruđolfu Horvatu, koji su mi rukopis pregledali i 
upozorili me na neke nedostatke. Ne manju hvalu 
dugujem i g. prof. Gjuri Szabo-u, tajniku kralj, 
zemalj. povjerenstva za čuvanje umjetnih i histo- 
ričkih spomenika u Hrvatskoj i Slavoniji, koji mi je 
načinio tloris grada i ustupio nekoje fotografije. 

Hvalim napokon i preč. g. kanoniku Antunu 
Starcu i veleč. g. župniku sv. Marka u Zagrebu Pe¬ 
tru Mrzi jaku, koji su mi pritekli u pomoć, da je ova 
povjest izašla na svjetlo. 

Još nješto. Svatko, tko ljubi svoj zavičaj, rado 
čuje i čita o njemu iz davnih vremena bila to ne- 

mm kako sitna stvarca. Objelodanjujuć ovu po- 
vjest samoborskoga grada, želim da ju moji mili 
Samoborci prime i čitaju onom ljubavi, kojom sam 
ju i ja napisao. 

U Maču, mjeseca lipnja 1912. 

Vjekoslav Noršić. 


PREDGOVOR DRUGOM IZDANJU. 

Naskoro će se navršiti punih trideset godina, 
što je izašao prvi put moj: »SAMOBOR-GRAD«. 

Budući je ovo izdanje već davno raspačano i 
današnjoj generaciji slaibo poznato, zattnoljen sam 
mnogo puta s raznih strana, da priredim drugo 
izdanje. 

Ovoj se molbi rado odazivijem te evo: »SAMO¬ 
BOR-GRAD« izdajem ponovno nešto malo popunjen. 

Činim to tim radje, što ljetos naš Samobor slavi 
700 godišnji jubilej kako je po kralju Beli III. (IV) 
uzdignut na: »Kraljevsko poveljeno i 
slobodno trgovište«. 

Kad mi životne prilike nijesu dopustile, da za 
taj jubilej napišem potpunu povjest Samobora, 
kako sam želio — neka bude barem ovo izdanje 
makar i maleni cvijetak u jubilejski vijenac dra¬ 
goga mi zavičaja. 

U Brdovcu, na Duhove 1942. 

Vj. N. 

SAMOBOR-GRAD 


i. 

SLOBODNO I KRALJ. TRGOVIŠTE SAMOBOR. — POLO¬ 
ŽAJ STAROGA GRADA I PRISTUP K NJEMU. — ANIN- 
DOL. — OPIS RAZVALINE. — GRADSKA KAPELICA 
SV. ANE. 


Pođjemo li cestom iz Zagreba zapadno prama 
Podsusjeđu, gdje se ceste križaju, to jedna cesta 
vodi lijevo preko savskog mosta u starodrevno, kra¬ 
ljevsko slobodno ti poveljeno trgovište Samobor, 
koje se rasprostrto na istočnom podnožju Samobor¬ 
skoga gorja. Od Zagreba ima nešto preko 22 kilo¬ 
metra do Samobora, a može se ugodno doći i željez¬ 
nicom, koja od 14. siječnja 1901. spaja oba ova 
mjesta. 

Po najnovijem popisu pučanstva od 1931. broji 
samo mjesto Samobor 2.913 duša. Samobor je sre¬ 
dište istoimenog kotara; u njemu je pošta, brzojav 
i telefon, te pučka škola. Najljepše pak što ima jest 
župna crkva s v. Anastazije, djevice i muče - 
niče. Ta crkva zidana je 1671.—1674. godine, a po¬ 
svećena je istom 1. kolovoza 1688. po Ignaciju Mi- 
kuliću, biskupu zagrebačkom, za župnika M a t i j e 
Kurila (1682.—1712.). Sama župa, koja broji 
preko devet hiljada duša, mnogo je starija. Brigom 
župnika i dekana Pranje Forka crkva je iz nutra 
posve obnovljena zamjemim novčanim žrtvama 
blagopokojnoga kanonika zagrebačkoga i archiđja- 

kona dubičkoga Adama-Luke Rumplera (t 20. ve¬ 
ljače 1899.), rodjenog Samoborca. I župljani se ta- 
kodjer tome mnogo doprinijeli dobrovoljnim daro¬ 
vima. 

Osim župne crkve nalazi se u Samoboru i crkva 
BI. Djevice Marije u nebo uzete, kojom u- 
pravljaju braća sv. Franje, hrvatske provincije sv. 
Ćirila i Metoda. Ova crkva sagradjena je 1733. go¬ 
dine, a posvetio ju biskup zagrebački Juraj Branjug 
na 8. srpnja 1736., kako to natpis nad ulazom svje¬ 
doči. 

Na mjestu gdje ta crkva danas stoji, sazidao je 
po kazivanju Glavinićevom, godine 1235. (ili 1241.) 
kralj Bela III. (IV.) kad se bježeći pred Tatarima 
sklonio u Samobor, kapelicu koja se zvala :»E c c- 
lesia B. V. M. Gratiarum de Campo«, 
(extra et prope muros antiqui seu pristini oppidi 
Samobor)i). Ova je crkva g. 1901. za gvardijana O. 
Lamberta Golowskoga lijepo uredjena i (oslikana. 
Osobito je lijepa stara fresko-slikarija abside, koju 
je godine 1752. dao načiniti Antun Josip Auersperg 
za 100 for.2). 

Nuz ove crkve ima još u zapadnom dijelu Samo¬ 
bora kapela sv. Mihalja, arkandjela; zatim na juž¬ 
nom brijegu kapele sv. Ane i sv. Juraja, viteza i mu¬ 
čenika. Ova posljednja opstojala je već god. 1555. 
Zapadno od Samobora u selu Gradišće je kapela sv. 
Filipa, a sjeverno u Vrhovčaku sv. Vida i u Otru- 
ševcu sv. Križa. 

U Samoboru ima uz mnoge novije, moderno gra- 
djene kuće, i više starijih plemićkih dvorova. Od 

1) Franciscus Glavinich: De origine Provintiae Bosnae, 
Croatiae et Carnioliae; uro. 31. 

2 ) Vj. Noršić: Franjevački samostan u Samoboru. Za¬ 
greb 1929. 

ovih je najstariji bivši Praunspergerov u Gornjem 
kraju. Sjeverni dio toga dvora dozidao je g. 1666. 
plemić Franjo Saić. Stara pisma zovu taj dvor: 
curi a Podolye. 



ŽUPNA CRKVA S ISTOČNE STRANE 

Pol sata od Samobora prama sjeveru, nuz cestu 
što vodi u Kranjsku, leži seoce sv. Helena sa kras¬ 
nim i ljekovitim sumpornim kupalištem (23,3° C). 
Ne daleko ovog kupališta, na jednom brežuljku, sta- 

jala je još u prvoj polovici prošloga stoljeća kape¬ 
lica sv. Helene, po kojoj je ovaj kraj dobio svo¬ 
je ime. Tu kapelicu, zatim zemlju oko nje dvije rali 
veliku, mlin na potoku Građni, tri vinograda (neda¬ 
leko crkvice) i jednu zemlju u Samoboru, darovao 
je dne 10. travnja 1277. Ivan, sin Jaroslava Okić- 


Tloris grada Samo 


Ikoga, cistercitima na otoku sv. Jakoba kod Save 
»za oproštenje svojih grijeha« (pro remissione pec- 


catorom nostrorumi). Kad su koncem 15. stoljeća 
cisterciti ostavili Zagreb, prijedje taj posjed u ruke 
biskupije, koja ga dade zagreb. kaptolu. Biskup Pe¬ 
tar Domitrović isposlovao je, da su g. 1621. svi do- 
hotci cicercitske prepoziture BI. Dj. Marije: »Dg 


campo Zagrabienisi« predani zagrebačkom biskup¬ 
skom sjemeništu. Tako je sjemeništu medju inim 

*) T. Smičiklas: Codex điplomaticus; avez. VI. atr. 296. 

pripao i posjed sv. Helene u Samoboru 2 3 ). Sjeme¬ 
nište je taj posjed s vremenom po malo prodavalo. 
Zadnji ostatak — vinograd u Jelenšćaku — prodan 
je početkom ovoga stoljeća samoborskom gradja- 
ninu Antunu Filipcu. 

Godine 1925. brigom i nastojanjem zaslužnog 



:ao prof. Gj. Szab<5. 


samoborskog učitelja g. Milana Langa i darovima 
pobožnih duša podignuta je na istom mjestu nova 
mala kapela na čast sv. Heleni. 

Od sv. Helene prama sjeveru vide se kule grada 
Mokrice, čiji najstariji gospodar, kako Valva- 
sor :i ) tvrdi, bijaše neki Sebriach. Godine 1457. 
spominje se Sigismund Sebriach a 1499. David pl. 


2) Vidi: Kat. List 1913. str. 125—126. 

3 ) Valvasor: Ehre D. H. Kreins, B. XL. str. 387. 










Sebriach 4 ) i kasnije Ambroz Gregorijanec. 
U 17. stoljeću bijaše u vlasti grofa Josipa Moškona, 
od kojega udajom njegove kćeri A n e-E 1 i z a b e t e 
za grofa Herbar da Auersperga dodje u 
ruke grofova Auersperga, koji su ga držali do ne¬ 
davno. 

Komu se hoće izleta, svježleg gorskog zraka i 
vidika za to mu Samobor daje dosta prilike svojom 
prekrasnom okolicom. Jugo-zapađno od Samobora 
vodi krasna državna cesta u Rude, gdje se njekoć 
na veliko kopala željezna rudača. Romantiku, koju 
vidi čovjek iđuć tom cestom do Poljanice i da¬ 
lje, gdje se cesta počimlje naglo spuštati na P1 j e- 
š i v i c u, rijedko ćemo gdje naći. Tko ima jake no¬ 
ge i zdrave živce može načiniti izlet na Oki ć-grad 
i Lipovac. Svagdje ćeš naći novih krasota, kamo 
god se okrenuo, da se zaneseno diviš. Na mnogoj od 
ovih točaka mora ti usplamtiti duša te kliknuti sa 
neumrlim Augustom Šenoom: »Liepa si, divna si, 
oj majko naša, oj zemljo Hrvatska! Ili te je sve- 
stvorna sila htjela ostaviti zemlji kao uspomenu 
zlatnoga vieka, ili te je divno ukrasila, da budeš 
alem-čašom, u koju da padaju kroz burne viekove 
krvave suze tvojih sinova. Ali čemu uhoditi razlog 
tvojoj ljepoti? Da si krasna, kaže nam oko, da te 
ljubimo, kuca nam srdce, jer u tebi rodili se, a tebe 
ne ljubiti, bio bi grieh do Boga!« Nije stoga nika- 
kovo čudo, da je Samobor i njegova bližnja i dalnja 
okolica u zadnje vrijeme postao omiljelo izletište 
domaćih i stranih — osobito zagrebačkih — ljubi¬ 
telja prirode i planinara, koji ga od godine do godi¬ 
ne sve više posjećuju. 

4) GI. Dr. J. Građen: Zgođovina slovenskega naroda. 
II. str. 273. i: Izvestja muzejskega društva, Ljubljana god. 
1893., str. 20. 

S južne strane trgovišta Samobor proteže se br¬ 
do zvano T e p e c. Na onom obronku toga brda, koji 
se prama sjeveru spušta do kapele sv. Mihalja, dižu 
se ponosno i slikovito ruševine starodrevnoga grada 
Samobora, kao nijemi spomenik drevnih, burnih da¬ 
na. Dolazeći od istoka u Samobor već ih iz daleka 
zamijećuje oko gledaoca. Sa zapadne strane zatva¬ 
raju pogled na ruševine strmi brijegovi, koji se dižu 
s desne i s lijeve obale potoka Gradne, koja od Ru¬ 
da dolazi, te se grad iznenada stvori pred očima, 
kad je čovjek već skoro u Samoboru. 

Do ruševina vode dva veća i više manjih puteva. 
Prodjemo li s trga Kralja Tomislava preko mosta, 
što vodi k župnoj crkvi sv. Anastazije, te se uspne- 
mo Bregovitom ili Jurjevskom ulicom dodjemo za 
četvrt sata do krasnog i na daleko poznatog peri¬ 
voja Ani n-d o 1, prozvanoga po tamošnjoj kapelici 
sv. Ane, koju su u prvoj polovici 18. stoljeća po¬ 
digli grofovi Auerspergi, nekadanji gospodari sa¬ 
moborskoga grada. Ani n-d o 1 bio je do godine 
1883. gusta šikara i krčevina, koju su neki gradjani 
od olbćine iznajmljivali i sadili po njoj krumpir. 
Načelnik šmiđhen preobrazio je ovu šikaru u lijep 
perivoj zasadivši ga različitim drvećem bjelogorič¬ 
nim i crnogoričnim, izgradivši zgodne putove i pu- 
teljke. Danas je to najljepša točka Samobora, naj¬ 
ljepši njegov uresi). 

Od kapelice sv. Ane vodi sredinom sjevernog 
obronka brda Tepec lijep šumski put (Zavoj) do 
gradine, kojim su se po svoj prilici njekoć vozila 
odabrana gospoda u grad. I sa zapadne strane, od 
Rudarske drage, vodi isto tako širok put, koji je za 

i) Zbornik za život i običaje južnih Slavena. Knj. XVI. 
Dio I. Lang Milan, Samobor — narodni život i običaji, str. 9. 

pravo samo nastavak prije spomenutoga puta. Ma¬ 
nji puteljci što vode do grada jesu onaj uz kapelu 
sv. Mihalja, zatim onaj što iz Starogradske ulice 
(kod Zidanice) skreće prama vrelu: Pod starim 
gradom. Još ima jedan novi put od vrela V u- 
g r i n š ć a k načinjen 1910. godine, kojim se bez 
velikog napora dolazi do grada. Danas je lahko i 
strancu, bez vodiča, pogoditi do grada, pošto je 
»Planinarsko društvo« sve puteve označilo posebnim 
bojama na kućama i drveću ter postavilo i tablice, 
koje tumače znakove. 

U ruševinu ulazi se s istočne strane, gdje je i 
njekoć bio glavni ulaz, a pred njim most za dizanje 
i spuštanje, koji je za vrijeme slučajne navale spri- 
ječavao i oteščavao neprijatelju ulaz. Grad sastoji 
od dva dijela, i to sjevernog, niže ležećeg, i južnog, 
više položenog. Što se gradiva tiče razabire se, da 
je gradjevina sagradjena dijelom od kamena lom- 
ljenaka bez osobitoga ležaja, dijelom od mješovitog 
zidja (opeke i kamena), a najmanjim dijelom od 
kamena klesanca. 

Sjeverni dio grada služio je kao dvorište te je 
valjda samo uz zid bio nadkriven polukrovom. Slu¬ 
žio je kao prebivalište vojnicima i slugama. Sjever¬ 
na četverouglasta kula služila je po svoj prilici kao 
oružana. U južni, glavni dio grada, ulazilo se iz 
dvorišta sa sjeverne strane tik uz srednju zapadnu 
kulu. Prošav vrata došlo se u mali hodnik. Naprotiv 
ulazu bila su vrata u veliki gradski podrum. Za- 
krenuv od ulaza na lijevo išlo se stubama najprije 
istočnim, a za čas južnim smjerom i došlo se u gor¬ 
nji dio grada, koji bijaše zidan u obliku četvero¬ 
kuta sa okruglim kulama sa zapadne strane. Tuj su 
bile sa sjeverne strane nekakove male izbe, koje se 


i sada dobro raspoznavaju, a ispred njih vodio je 
uski hodnik istočnim, a onda u pravom kutu zakre- 
nuo južnim smjerom do gradske kapelice. Kod čiš¬ 
ćenja gradine nadjeno je par okruglih stupova oko 
140 cm. visokih u sredini malo debljih sa bazama, 
koje nas jako sjećaju na one atičkoga sloga. Sudeć 
po tim stupovima, morao je grad imati prizemno, 
a možda i u prvom spratu, u hodniku otvorene ar¬ 
kade. — Kad se jednom gradina posve očisti od ka¬ 
menja, vidjet će se točno kako je barem prizemlje 
izgledalo, a po tom moći će se zaključivati i na gor¬ 
nje prostorije. U gradu bijaše cisterna iz koje se 
vadila voda za kuhanje, pranje pak i za pilo. Kad je 
presušila morali su iz doline nositi vodu, što je bilo 
dosta naporno. Kod samoborskoga grada možemo 
razlučivati jošte i treći dio, a to je onaj najjužniji. 
Taj dio zovu stari spisi »A y t y c h-h a z a« (Ajiti- 
ćeva kuća) po Petru Aytychu, koji se g. 1606. spo¬ 
minje kaštelanom gradskim. Ovaj dio po svoj prilici 
je kasnije sagradjen. Grad samoborski gradjen je 
na dva maha, ako ne i na tri. Za ovu prvu tvrdnju 
imamo dokaza u očitovanju nekog svjedoka Petra 
Vragovića, koji je g. 1590. preslušan prigodom re- 
ambulacije medja, te je medju inim iskazao, da je 
u vrijeme kad je Ambroz Gregorijanec držao u za¬ 
kupu polovicu grada, on u gradu dugo vremena bo¬ 
ravio i pomagao zidati isti grad (quod ipse testis in 
eodem castro multum mansisset, iuvassetque aedi- 
ficare idem castrum). Ta dogradnja je bila izmedju 
godina 1567.—1578. Koji dio je gradjen to se stalno 
ne može reći. Zidje gradine, kako je danas, veoma 
je različite visine. Sjeverna četverouglata kula bit 
će visoka kojih 8 metara. Zidovi su joj vrlo debeli 
i goli jer je žbuka otpala. Zapadna je kula, što se 

tiče visine zidja, jošte najbolje sačuvana. Visina ce 
joj dosegnuti do 15 metara; nu i ona je na dva mje¬ 
sta po cijeloj visini pukla. U toj se kuli jošte nalazi 
sačuvani klesani doprozomik, a u njem škulje za 
željeznu rešetku, koje već nema. Jugoistočna četve- 
rouglata kula, do koje je sa sjeverne strane kapela, 
danas je veoma derutnai). 

Gradska kapelica pokraj ove kule jest dosta ne¬ 
pravilno gradjena, kako vidimo u tlorisu. Duljina 
joj iznosi 8 metara, a visina 6,50 metara. Svod ka¬ 
pele je skoro cijeli porušen kao i pročelje, nu još se 
dobro razabire ulaz. Pročelje bijaše široko 3,56 me¬ 
tara. Kapela bijaše potaracana običnim mortom, ka¬ 
kvim su i stijene ožbukane. Na podu se dobro raza¬ 
bire gdje je stajao zidani oltami stol (mensa, 150 X 
140 cm). Za stolom je na podu četverouglata udu¬ 
bina (27X18 cm), koja je služila kao shranište 
(sacrarium) kamo se izlijevala voda, kojom si sve¬ 
ćenik oprao ruke, zatim druge istrošene stvari kao 
pepeo, pamuk, i drugo. U absidi kapele vide 
se jošte uporišta nekadanjih gotskih svodova; u sje¬ 
vernom zidu je jedan posve sačuvani gotski prozor 
od tesanog kamena. Drugi niži prozor samo je na 
pol sačuvan. 

Kapelica je bila posvećena majci BI. Dj. Ma¬ 
rije — sv. Ani. Ovu kapelu spominje već g. 1334. 
Ivan arcidjakon gorički u svom zborniku ovim rije¬ 
čima: san ctae Anmae de Z am ab a r2). Ka- 
nonička vizita od g. 1622. veli za tu kapelu, da je 
dobro uredjena i da ima jedan posvećeni oltar. U 
toj kapelici češće su se služile sv. Mise, kad je tko 

1) Sravni: Nalaz o ruševini samoborskoga grada, od 
25. srpnja 1907. 

2) Gl. Tkalčić: Mon. eppisoopatus zagr. n. p. 89. 


od gospoštije u gradu prebivao. Vizita od g. 1642. 
spominje već dva oltara u njoj, glavni i pokrajni 
za kojega ne veli kome je posvećen. 

Oltari ovi bili su čisti i svim potrebnim provi- 
djeni. Vizitator ne opisuje ostalog namještaja s to¬ 
ga razloga, jer je kapela i namještaj privatno vlas¬ 
ništvo grofice Elizabete Moškon2). Kasnije vizite 
uopće više te kapele ne spominjus). 

Kapelica imala je, kako vidimo na skici grada 
od g. 1750., drveni tomjić a u njem jedno zvonce, 
koje se — kako nam predaja kaže — sada nalazi u 
crkvici sv. Mihalja ispod grada. Oblik toga zvonca, 
koje je visoko 48 cm. a široko 45 cm., odaje nam ve¬ 
liku starinu. Napisa na njemu nema nikakvog. Po¬ 
sve je vjerojatno, da je to zvonce stavljeno u toranj 
sv. Mihalja, kad se grad počeo rušiti. 


2) Gledaj: Kanoničke vizite u nadbiskupskom arkivu. 

3 ) U ovoj kapeli (in Capella s. Anae arcis Szamobor) 
redio je dne 20. siječnja 1711. biskup Mirko Esterhazi fra¬ 
njevce hrvatsko-kranjske provincije i to za djakone: Fr. 
Wolfganga Semenića, Fr. Kvirina Stokl, Fr. Hristijana Hil- 
depold; za svećenike: Fr. Juraja Sidar, Fr. Juraja škopac. 
Prvu trojicu je 25. siječnja o. g. u istoj kapeli zaredio u 
svećenike Juraj Patačić. (Gledaj knjigu redjenika od 1668— 
1751. u nadbisk. pisami). 

POSTANAK GRADA I NJEGOVE ZGODE DO 15. STO¬ 
LJEĆA. — GRAD U VLASTI CELJSKIH GROFOVA. — 
BITKA KOD SAMOBORA 1441. GODINE. — INI GOSPO¬ 
DARI GRADA DO IVANA UNGNADA (1525.) 


Kada je samoborski grad podignut o tom u spo- 
mencima nema stalne godine. Povod gradnji bio je 
slijedeći kako nam to Klaić opisuje 1 ). Smrću au¬ 
strijskog hercega Fridrika II. Ratobornoga (1246.) 

iz kuće Babenberga ostanu vojvodine Austrija i 
Štajerska u polovici 13. stoljeća bez gospodara, po¬ 
što je Fridrik bio posljednji muški potomak te kuće. 
Za tu bogatu baštinu otimahu se mnogo njemački 
car Fridrik II. Holjenstaufovac, češki kralj Većeslav 
I. sa svojim sinom Otokarom i hrvatsko ugarski 
kralj Bela III. (IV.). Dugotrajni i veliki ratovi vo¬ 
dili su se za bademberšku baštinu. Pobjednik osta¬ 
ne češki kralj Premisi Otokar II., koji oblada Ko¬ 
ruškom i Kranjskom, pa je sada odanle radio da 
zagospoduje i Slavonijom (Hrvatskom). U tom ga 
je pomagao ban Henrik II. Gisingovac, koji je po 
smrti kralja Bele (umro 2. svibnja 1270.) sa svojim 
sinom Ivanom pribjegao k češkomu kralju, te mu 
sve svoje gradove na medji ugarsko-štajerskoj i 
slavanskoj (hrvatskoj) predao. Tako je čitava doli¬ 
na Sutle, zajedno sa Zagorjem, došla pod vrhovnu 
vlast češkoga kralja, koji je onda za osiguranje svo- 

i) Gledaj: Vj. Klaić, Sutla. U 'kolu Matice Hrvatske; 
knj. VI. str. 137 i 138. Pao je u bitci sa Madžarima kod 
Litane, dne 15. VII. 1246. (dr. J. Gruden: Zgodovina slov. 
naroda, dio II. str. 198. Celovac 1912.). 

je vlasti u tim krajevima dao podići čvrsti grad Sa¬ 
mobor tik istoimenoga trgovišta nasuprot utoku 
Sutle u Savu. Prema tome bio bi grad podignut ne¬ 
gdje izmedju 1268. i 1271. godine. Kukuljević stav¬ 
lja njegov postanak izmedju godine 1260. i 1264., 
što će biti prerano. Medjutim, bilo koje mu drago 
mišljenje ispravno, stalno je da su ga sagra¬ 
dili pristaše Otokara u spomenutim 
ratovima, kako nam to kralj Ladislav izrično 
spominje u jednoj svojoj listini od 1274. godine. 

Novo podignuti grad samoborski ne ostane dugo 
u rukama češkoga kralja Premisla Otokara II. Belin 
• nasljednik Stjepan VI. (1270.—1272.) odmah u po¬ 
četku svoga vladanja zametne s Otokarom rat, jer 
nije mogao mimo gledati kako taj moćni vladalac 
stiče Korušku, Kranjsku i Hrvatsku!). Taj rat svr¬ 
šen je primirjem u srpnju 1271. Otokar bi imao 
Stjepanu vratiti Zagorje i ostale kotare i gradove, 
medju njima i Samobor. Stjepan pak se morao, za 
sebe i svoje nasljednike, odreći svih prava na Šta¬ 
jersku, Kranjsku i Korušku. Nu čini se da Otokar 
ipak nije htio dragovoljno predati samoborski grad 
te mu ga morade velikim trudom, mukom, novcem 
i krvlju oduzeti junačina Ivan, sin Jaroslava O- 
kićkoga, koji je u blizini Samobora posjedovao čvr¬ 
sti Okić-grad, a imao je svoj posjed i u Samoboru 
do kranjske medje2). Zauzeti samoborski grad pre- 
dade u ruke kralja Ladislava III. (IV.) Kumanca. 

Ivan Okićki bio je hrabar junak i od svoje mla¬ 
dosti dušom i tijelom odan kralju. Osobito se odli¬ 
kovao svojim junaštvom u borbi protiv divljih Ta¬ 
tara kao i u bojevima proti češkom kralju Otokaru 

1) F. šišić: Hrvatska Povijest; dio I. strana 121. Izdala 
Matica Hrvatska 1905. 

2 ) T. Smičiklas: Codex diplomaticus; svezak VI. str. 99. 

II. Te njegove zasluge po krunu i prijestol visoko 
je cijenio kralj Ladislav III., pak mu je zato godine 
1274. dao mjesto Samobor i vratarinu (Tributum 
portae), koja se kod Samobora na kranjskoj medji 
pobirala 1 ). U toj darovnici se ne spominje da bi mu 
i grad darovao, nu sva je prilika, da mu ga je dao 
ili mu barem upravu nad njim povjerio. 

Grad samoborski ostane u rukama kneza Ivana 
blizu 20 godina. Nije nam poznato zašto je knez 
Ivan izgubio samoborski grad. Stalno je samo to, 
da ga je godine 1293. kralj Andrija III. zajedno sa 
zemljama i gradovima vrbaškim, glažkim, petrinj- 
skim, vinodolskim, želinskim, okićkim i podgorskim 
darovao knezu Radoslavu Baboniću, banu Sla¬ 
vonije za njegove zasluge i vjerne službe. Babonića 
uveo je (27. rujna iste godine) u posjed Samobora 
i spomenutih zemalja i gradova kaptol zagrebački 
po svom kanoniku Gueraldu, arhidjakonu sansko- 
vrbaško-dubičkom. Tome uvedenju od prisutnih ple- 
manitaša nije nitko prigovorio 2 3 4 ). 


!) Smičiklas: Ibidem... Ivan knez Okićki dobio 
je, za svoje zasluge po krunu g. 1249. od Stjepana bana či¬ 
tave Slavonije brdo Lipovac kod Samobora, da na njem 
podigne grad na obranu kraljevstva. 'Ivan se odmah pri¬ 
hvati posla te za kratko vrijeme podigne svojim troškom 
čvrsti grad Lipovac na istoimenom brdu. Radi toga nagradi 
ga kralj Bela dne 3. travnja 1251. brdom i gradom Bre- 
gana sa svim zemljama oko toga grada. 

Navalom K u m a n a na kralja Lađislava III. Kumanca 
godine 1282. nastalo je u Slavoniji (današnjoj Hrvatskoj) 
vrlo nesnosno stanje. U to doba skoro su posvema opustjeli 
posjedi i zemlje grada Lipovca i ostali lišeni svojih stanov¬ 
nika. Zato već slijedeće godine, dne 26. studena knez Ivan 
proda grad Lipovac sa svim pripadajućim posjedima knezu 
Radoslavu Baboniću za sto i pedeset maraka zagrebačkih 
dinara. (Sravni: Klaić: Povjest Hrvata, svezak I., strana 
237 i 238, zatim Smičiklas: Cođex diplomaticus, svezak IV., 
strana 449). 

2) Smičiklas: Codex diplomaticus, svezak VII. str. 151. 

B a b o n i ć i, knezovi vođički ili gorički, imali 
su u Hrvatskoj velike posjede. Njihova vlast sizala 
je od Gvozda do Kupe i Save i od medje Kranjske 
do Bosne. Na tim posjedima držali su najznatnije 
gradove. Posjede ove držali su braća Stjepan, 
Ivan i Radoslav u zajednici. Godine 1314. 
dne 12. svibnja braća se medjusobno podijele, u ko¬ 
joj diobi zapadnu Stjepanu najzapadnije obla¬ 
sti od kranjske medje do Gline sa stolicom u St e- 
n i č n j a k u. Tako dodje i samoborski grad za¬ 
jedno sa Lipovcem i Okićem, u njegove ru¬ 
ke 1 ). Po smrti Stjepanovoj darova kralj Karlo Ro- 
-berto dne 28. siječnja 1322. grad Samobor i Že- 
lin njegovomu sinu Ivanu 2 ). Ne zna se do kada 
je taj Ivan držao samoborski grad i imanje u svojoj! 
vlasti. Po svoj prilici, da ga je izgubio radi odpora 
proti kralju i njegovim banovima. 

U 14. stoljeću, dok je grad bio u kraljevskim ru¬ 
kama, upravljali su njime hrvatski banovi, koji su 
tamo namještali svoje kaštelane. Kao takovi spomi¬ 
nju se godine 1341. 19. travnja meštar Ivan. 1351. 
23. kolovoza meštar Petar, koji bijaše i župan za¬ 
grebački. 1358. 4. travnja Petar; bit će istovjetan 
sa predjašnjim. Godine 1355. 28. travnja meštar 
Nikola, sin Jakoba i župan zagrebački. Iste go¬ 
dine 1. srpnja spominje se meštar B a k o u c h. Ovaj; 
će biti ista osoba sa predjašnjoms). Napokon god. 
1395. spominje se M i r k o od Korute 1 ). 

1) Klaić: Povjest Hrvata, knjiga HI. strana 28 i 56. 
Smičiklas: Cođ. dipl., svezak IH, strana 359, 

2) Cod. dipl., svezak IX., strana 49. 

3 ) Smičiklas: Cod. dipl. X., str. 614; XH, str. 32; XII., 
str. 463; Xni., str. 437; XIII., str. 450. 

4) I. K. Tkalčić: Monumenta 1. r. civ. Zagrabiensis. I., 
str. 200. 

Šve do konca 14. ili početka 15. stoljeća ostao je 
samoborski grad u kraljevskim rukama, a zatim ga 
dobi porodica Celjskih grofova, koji su se zvali go¬ 
spodari od: Soneka. Ova je porodica gledala da 
postigne čim više imanja u Hrvatskoj bilo ženid¬ 
bom, bilo kupom i zajmovima na založena imanja, 
a koji put i silom. Za vjerne službe, koje je grof 
Hermann II. Celjski iskazivao caru Sigis- 
mundu, osobito pak što ga je pratio na bijegu i po¬ 
vratku u Hrvatsku i Ugarsku iza poraza kod Niko- 
polja (28. rujna 1396.), darovao mu je Sigismund 
1397.—1399. prostrana imanja u Hrvatskoj: V a- 
raždin, Vinicu, Vrbovec ( danas Mali Ta¬ 
bor) , knežiju Zagorje sa Krapinom, Lobo 
rom, Oštre em, Belcem, Trakošćanom, 
Lepoglavom i Cesa r-g radom. Tako posta¬ 
de Hermann velikašem hrvatskim i ugarskim, a uz 
to ga car obaspe svim mogućim častima 1 2 3 ). Prigo¬ 
dom ovih darovanja dobije Hermann po svoj prilici 
od Sigismunda s drugim gradovima i imanjima u 
Hrvatskoj i grad Samobor makar i ne znamo točno, 
koje godine je to bilo. 

Hermann Celjski držao je grad u svojim rukama 
samo par godina. Kad mu se sin Fridrik II. oko 
godine 1405. oženio sa Elizabetom Frankopankom, 
kćerju kneza Stjepana I. Frankopana, predade mla¬ 
dom paru na uživanje Samobor i Steničnjak u 
Hrvatskoj, a Krško, Kostanjevicu, Novomjesto i 
Mehovo u Kranjskojs). Fridrik je redovito stanovao 
u Krškom (Gurkfelđ). Buđuć u novčanoj neprilici, 

1) Klaić: Osnutak manastira Lepoglava. Vjesnik zemalj. 
arkiva g. 1908., strana 160. 

2) Vjek. Klaić: Povjest Hrvata. Knjiga HI., strana 104. 

3 ) Laszowski: Povj. spomenici plemen. općine Turopolje, 
svezak I. 

a nemogav nigdje dobiti zajma, već g. 1414. založi 
samoborski grad za 4000 zlatnih forinti svojim ro- 
djacima Albenima: Ivanu, hrvatskom banu 
i bratu mu Eberhardu, biskupu zagrebačko¬ 
mu, gospodarima Medved-grada. No već za dvije 
godine (1.416.) iskupi ga natrag od njih te sad osta¬ 
ne u rukama Celjskih grofova sve do izumrća ove 
porodice. Celjski grofovi malo su stanovali u samo¬ 
borskom gradu. Ponajviše imadu tamo svoje kašte¬ 
lane. Kao takav spominje se g. 1427. neki Nikola 
sin Jakobov 1 ). 

Za gospodstva Fridrika n. nad samoborskim 
gradom bijena je godine 1441. krvava bitka kod Sa¬ 
mobora. Smrću Albrehta Habsburgovca (umro 27. 
listopada 1439.) nastale su silne borbe u Hrvatskoj 
i Ugarskoj za nasljedstvo prijestolja. U toj borbi 
pristajali su Celjski grofovi uz kraljicu udovu Eli¬ 
zabetu i vodili krvave ratove s pristašama poljsko¬ 
ga kralja Vladislava Jagelovića. Dok se sam kralj 
s glavnom vojskom zadržavao u željeznoj i zalađ- 
skoj županiji, poslao je kao prednju stražu Stje¬ 
pana Banića od Lendave s jednim odjelom u 
Hrvatsku. Banić prodre sve do Samobora, gdje se 
na samu pepelnicu, 1. ožujka 1441. sukobi s Iva¬ 
nom Vitovcem, vojvodom celjskih knezova. 
Kod močvara, što ih tada kod Samobora činila Sava 
i Gradna, planu žestoka borba, koja svrši porazom 
vojvode Stjepana Banića, koga Vitovec zarobiš). 

Fridrik II. umre 1454. godine, a grad Samobor 
i ostala njegova imanja naslijedi sin mu U1 r i k II., 
koji bje oženjen za Katarinu Branković, kćerku srp- 

!) Laszowski: Povj. spomenici pl. općine Turopolje, 
svezak I. 

2) Gledaj: Celjska kronika; Klaić: Op. cit, strana 181. 
Laszowski: Samobor. U Vijencu I. c. 

skoga despota Gjorgje Brankovića. Ulrik II. Celjski 
oštro se zavadi za vrijeme turskih ratova sa Iva¬ 
nom Hunjadijem. Mržnja ova ne prestane ni smrću 
Ivanovom već predje na sina njegovoga Ladislava. 
Iz te mržnje rodi se u glavi Ladislava strašna mi¬ 
sao, da se osveti neprijatelju svome i svojega roda. 
Smišljeno, učinjeno. Kad je dne 8. studena 1456. 
dopratio Ulrik kralja Ladislava IV. (V.) u Beograd, 
bude odmah zatvoren u tvrdji. Drugi dan ga Hu- 
njadi pozvao k sebi i počeo mu predbacivati pona¬ 
šanje spram otca i njega samoga. Radi toga se po- 
rječkaše i napokon povuku sablje. Ulrik se dugo 
borio, pošto bje zaštićen gvozdenom košuljom, nu 
napokon priskoči i Hunjadova družina te mu izrani 
noge, baci ga na zemlju i odrubi glavu 1 ). Smrću 
Ulrikovom izumre (moguća porodica Celjskih gro¬ 
fova, koji su Hrvatskoj 1 mnogoputa zadali teških 
udaraca. U svim gradovima i posjedima Ulrikovim 
naslijedi ga njegova žena Katarina. 

Smrću Ulrika n. nastale su velike borbe za bo¬ 
gatu baštinu Celjskih grofova. Sa svih strana našlo 
se odmah silnika spremnih Katarini oteti posjede 
Celjskih. Katarina se najviše pouzda u svoga služ¬ 
benika Ivana Vitovca od Greben-grada, bana hrvat¬ 
skoga, koji je potajno radio najviše za sebe, a ne 
za nju. Dakako da je uz ovakovog štićenika slaba 
udova zlo prošla. 

Odmah iza smrti suprugove založila je Katarina 
samoborski grad štajerskom plemiću Andriji 
Baumkirchneru za 4000 forinti, a već godine 
1460. prodade ga s drugim gradovima u Hrvatskoj 
njemačkom caru Frideriku, koji ali nikad nije do- 


i) Klaić: Op. cit. III., strana 284 i 285. 


šao u posjed toga grada 1 ). Kako je Katarina bila 
velika neprijateljica kralja Matijaša Korvina, pri¬ 
sili ju ovaj, da je g. 1463. morala ostaviti Hrvatsku, 
a gradom su upravljali njemački kaštelani. Još go¬ 
dine 1475. bio je u gradu samoborskom kapetan 
Pankracij Auersperg i kaštelan Jakob Č o h, koji 
zajedno sa časnikom Sebastijanom Laubscerom si¬ 
lom prisvoji u Samoboru desetinu zagrebačke crkve. 
Kad oteto crkveno blago nijesu hotjeli vratiti, bili 
su sva trojica iz crkve izopćeni po opatu zagrebač¬ 
kih cistercita Vimandu 2 ). 

Kako dugo je udova Ulrikova držala grad u svo¬ 
jim rukama nije nam poznato, kao ni to, kojim na¬ 
činom je došao u ruke senjskoga kapetana Petra 
Tarnoka od Mačkoša (de Machkos). Tarnok 
je bio samo njekoliko godina vlasnikom grada, a 
zatim ga godine 1488. proda kralju Matijašu 
K o r v i n u. Ovaj ga još iste godine preda u druge 
ruke. Na medji Hrvatske i Štajerske stajao je jaki 
grad Ormužd (Fridau), koga je Korvin smatrao 
važnom točkom za uščuvanje sigurnosti i mira u 
svojem kraljevstvu. Zato ,se sporazumi sa vlasni¬ 
com Ormužda Barbarom, ženom Dujma Fran- 
kopana, te joj dne 16. studena 1488. dade Samo 
b o r-g rad u zamjenu za Ormužd, koji je ona do¬ 
bila od svoje braće Schamburg. Već 16. prosinca 
iste godine uvedena je Barbara po kraljevskim i 
zagr. kaptola izaslanicima u posjed grada i mje¬ 
sta Samobor (!). ter okolišnih mjesta, koja 
spadahu tada pod grad samoborski: Braslovje 
(Brazlovie), Slani-do 1 (Zladidol), Beder (Be- 

!) Arkiv za jugosl. povjest. Knjiga Hir, strana 97. i 
»Dogodjaji Medvedgrada«, strana 69. 

2 ) B. Krchelich: Historia ecclesiae zagrabiensis, strana 
187. i Kukuljević: Samobor. 




dra), Kostanjevec (Koztanyevecz), J a v o r e k 
(Javorovecz), Drag a n j a-s e 1 a (Dragana Luka), 
Podvrh (Podverh), Mali Otok (Malyotok), 
Veliki Otok (Velikiotok), Klokočevac 
(Klokocheuecz), Gradna, Farkaševac (Far- 
kaseuecz), Domaslovec (D om a szl ouccz), K1 a- 
dje (Kladie), Velika i Mala Rakovica 
(Rakouicza), Dubrava (Dobraua), O t r u š e- 
v e c (Othroseueez) i Vrhove a k (Verhouzla- 
uecz). Ovo uveden je, kojemu su medju ostalima 
bližnjim i dalnjim susjedima prisustvovali župnici 
ispod Okića (plebani de sub Okics): M a r t i n, žup¬ 
nik BI. Dj. Marije pod Okićem i Mirko, župnik 
Sv. Martina pod Okićemi) (plebani de sub Okich), 
bilo je gledom na samo mjesto Samobor po¬ 
svema nepravedno. Kralj se je mijenjao sa Barba¬ 
rom samo za grad i mjesta koja su 
spadala pod vlast (jurisdikciju) grada, 
nipošto pak i za samo mjesto Samobor, koje je da¬ 
rovnicom kraljevskom podignuto na slobodno kra¬ 
ljevsko mjesto i tim bilo posve isključeno iz juris¬ 
dikcije zemaljske samoborske gospode. Na žalost 
kod toga uvedenja ne bijaše od strane samoborske 
općine nitko nazočan, da protiv te nepravde pro¬ 
svjeduje, pak je uvedenje bez prigovora obavljeno. 
Ali poslijedice toga bile su teške i gorke po Samo- 
borce, kako ćemo to kasnije vidjeti. Možemo 
reći, da je ovdje klica i korjen svim 
jadima i krvavim borbama, koje su 
Samoborci za kasnijih gospodara 
grada trpjeli više od 200 godina. 

Odsada samoborski grad nije više nikada bio u 

i) Ovaj se spominje još 1501. u popisu župa zagrebačke 
biskupije. 


kraljevskim rukama, već je kao privatno vlasništvo 
prelazio u ruke raznim gospodarima. 

Postavši Barbara Frankapan uđovom bila je pre¬ 
slaba, da u svojim rukama drži tako važan grad, 
pak ga zato dne 11. prosinca 1492. godine pred za¬ 
grebačkim kaptolom proda gospodaru Susjed-grada 
Ivanu Heningu za 4000 forinti čistoga zlata. 
Proti ovoj prodaji prosvjedovao je knez Mihalj 
Frankopan i) 1 ). U tom kupoprodajnom ugovoru osim 
grada i pristojališta njegovih izrično se veli, da mu 
prodaje i m jesto Samobor (Oppidum Zamobor) 
kao i patronatsko pravo na župu i ka¬ 
pele. Odmah iza Bogojavljenja 1493., po nalogu 
kralja Vladislava, uvede Heninga u posjed kaptol 
čazmanski po svom zastupniku Ivanu. Ni kod ovo¬ 
ga uvedenja nije nitko prigovorio proti očitoj ne¬ 
pravdi, koja se time činila Samoborcima glede mje¬ 
sta (Oppidum) i patronatskoga prava. 
Odsada se u sve kupo-prodajne ugovore meće i to 
dvoje. 

Skoro iza toga umre Ivan Hening ostaviv iza 
sebe udovu Sofiju sa petero djece. Nemogav kao u- 
dova s tolikom djecom upravljati i brigu voditi nad 
susjed-gradskim i samoborskim imanjem, proda ovo 
potonje u rujnu 1495. za 4000 forinti u zlatu ženi 
Nikole Frankopana Tržačkoga imenom Elizabe¬ 
ti (kći Nikole Petoffi-a od Gerse). Tome ugovoru 
stavi Sofija Hening klauzulu, da Elizabeta grad i 
imanje samoborsko ne smije i ne može nikome ni 
prodati, ni založiti, ni dati, tko nije podložnik ugar¬ 
ske krune. Elizabeta Frankopan bude iste godine 
na 23. rujna po zagrebačkom kaptolu uvedena u po¬ 
sjed. Tome uvodu prisustvovali su Stjepan Tomaše- 

1 ) Gl. Vjesnik zem. ark. VII., str. 177. 

vic, kaštelan Okićki i neki Lajoš, kaštelan grada 
Lipovca, koji je tada bio vlasništvo Ivana Korvina, 
sina Matijaša Korvina. 

Jedva godinu i mjesec dana bio je samoborski 
grad ovaj puta u rukama Frankopana i već prijedje 
u druge ruke. U strašnom boju na krbavskom polju 
(kod Udbine), što su ga djedovi naši bili s Turči¬ 
nom dne 9. rujna 1493., bilo je oko 13000 Hrvata 
što ubijeno, što zarobljeno. Medju mnogim hrvat¬ 
skim velikašima zapade u tursko sužanjstvo i su¬ 
prug Elizabetin Nikola Frankopan te bude odveden 
u Carigrad. Sirota žena neprestano je za njim, tugo¬ 
vala te se od tuge i žalosti posve posuši, a najposlije 
i oboli. Ne mogav više trpjeti, da joj muž čami i 
pati u sužanjstvu, zamoli g. 1496. zagrebački kap¬ 
tol, da iz svoje sredine pošalje k njoj na njezin po¬ 
sjed u Podvrhu dvojicu kanonika. Kaptol usliši nje¬ 
zinu molbu te u subotu pred Šimunjem dodju u 
Podvrh kanonici Stjepan od Hrastovice i Nikola 
Buč, pred kojima ona dade slijedeću izjavu: »da je 
ona gledajuć i razmišljajuć, iz izvjesnih i zakonitih 
uzroka i dobrih obzira, koji su ju na to potakli, a 
ponajviše radi težke i okrutne kazne tamnice kneza 
Nikole, gospodara svojega i supruga, u koju je bo¬ 
reći se vjerno za ugarsku krunu, dopao prije stano¬ 
vitog vremena u ruke bijesnih Turaka, neprijatelja 
Križa Kristova i katoličke vjere, gdje zasužnjen ča¬ 
mi i trpi strašne muke; i da je često o tome razmiš¬ 
ljaju« i dozivajuć se tužna to u pamet za njegovo 
oslobodjenje predala i prodala svoj grad zvan Sa¬ 
mobor zajedno sa trgovištem pod istim 
gradom takodjer Samobor zvanim te maltarinu, ko¬ 
ja se ondje pobire, kao i patronatsko pra¬ 
vo na crkvu i kapele ležeće u kotaru grada Samo¬ 


bora, velemožnomu gospodinu Jurju pl. Thurry de 
Valsasna et de Kerchky za 3600 zlatnih forinti«. 1 ) 
Nije nam poznato zašto ga je već slijedeće godine 
1497. prodala natrag udovi Sofiji Hening. Razlog 
tome, kako drži Kukuljević, biti će taj: što se nije 
držala gore spomenute klauzule, pak su Heningovi 
prosvjedovali što ga je prodala čovjeku, koji nije 
pripadnik ugarske krune 2 ). No Turij je ipak ostao 
u posjedu grada dotle, dok se Nikola Frankopan 
vratio iz sužanjstva. Turij je stanovao u svom gradu 
Krško, a u Samoboru držao je kaštelane. Godine 
1505. nalazimo tamo kaštelana Vida P akšacer-a 
(Paksaczerr), koji je u nedjelju poslije Tijelova i. 
g. kupio za Turija plemićki posjed (sa kućom i dru¬ 
gim zgradama) zvan Z1 a ž e n a-g o r a (Zlaxena- 
gora) od Pavla Zlaženića (Zlaxenich) altariste (pre- 
bendara) BI. Dj. Marije u Samoboru i brata mu 
Ivana 3 ). 

Da li je Turij još za svoga života izgubio grad 
ili su ga izgubili njegovi nasljednici nije poznato. 
Stalno je samo to, da ga je god. 1513. dne 26. svib¬ 
nja kralj Vladislav češki poklonio Nikoli Fran¬ 
ko p a n u, koji se vratio iz turskoga sužanjstva, 
radi velikih zasluga za krunu. Toj darovnici stavi 
kralj uvjet, da ga Nikola ne smije ni prodati, ni 
dati, ni založiti bez kraljeva dopuštenja. Frankopana 
i ženu mu Elizabetu uvede u posjed dne 18. lipnja 
iste godine zastupnik zagreb. kaptola prebenđar 
Nikola Koprivnički (de Kaprancza) u prisutnosti 
kralj, čovjeka. Prigodom ovoga uvedenja ulože u 

1) Ovaj spomena vrijedan čin Elizabetin lijepo je opje- 
vao naš pjesnik Gjuro Arnold u Viencu 1877. pod naslovom: 
Jelisava Frankopanka (1493.—1496.). 

2 ) Kukuljević: Opus citat. 

3) Gdje je bio taj posjed teško je ustanoviti. 

ime Turijeve udove Toma Horvat i Bartolomej Bu- 
dački (de Bucha) oštar prosvjed. Sad je nastala iz- 
medju Frankopana i Helene udove Turijeve, parnica 
koja se tako svršila, da je nasljednik Vladislavov 
Ljudevit II. (1516.—1526.) dne 24. veljače 1519. go¬ 
dine darovao samoborski grad udovi Turijevoj i 
njezinoj kćeri Ani. Ove dvije uvede poslije Spa- 
sova i. g. u posjed čazmanski kaptol. Pošto su uve¬ 
dene i u posjed patronatskoga prava na opatiju sv. 
Helene, koja je po odlasku cistercita pripala zagre¬ 
bačkom ikaptofliu, to ovaj po svom čovjeku Ivanu 
Horvatu od Otočca uloži u petak prije sv. Trojstva 
prigovor proti tome. 


m. 


IVAN UNGNAD POSTAJE GOSPODAR SAMOBORSKOGA 
GRADA. — GODINE 1534. ZALOŽI UNGNAD POLOVICU 
GRADA LEONARDU GRUBERU. — KRISTOFOR UNG¬ 
NAD SILOM ZAUZME GRAD GODINE 1578. — UNGNAD 
SPRAM SAMOBORACA. 

Došav Turijeva udova Helena opet u posjed sa¬ 
moborskoga grada, skoro iza toga udade se po dru¬ 
gi put za Gašpara Herbsta de Loos, kojega je tako- 
djer preživjela. Kći njezina Ana udade se za I v a- 
na III. Ungnada Weissenwolfa, baruna 
od Soneka (Sonneg, Žineg u Koruškoj), koji bijaše 
sin carskoga komomika Ivana H. Ungnada starije¬ 
ga. Da Helena ne izbaštini svoju kćer, daruje joj 
na Blaževo 1525. u Budimu pred dvorskim sudcem 
Ambrozom Šarkanjem de Akochhaza grad Samo¬ 
bor i odreče se za uvijek svakoga prava nanj. Ta¬ 
ko uiz svoju ženu dodje Ungnad u vlast grada te si 
je na darovnicu svoje punice stekao potvrde kralja 
Ljudevita (1525.) i Ferdinanda I. (1528.). 

U to doba prijetila je našoj domovini sve veća i 
veća pogibelj od Turaka. Samoborski grad bio je 
važna tvrdjava uz cestu, kojom su Turci mogli pro¬ 
valiti u susjednu Kranjsku i dalje, nu bio je u vrlo 
lošem stanju i zapušten. Gospodari njegovi često 
su se mijenjali pak su malo marili, da ga popravlja¬ 
ju. Ovako zapušten lahko je mogao pasti u ruke 
Turcima. Važnost toga grada jako dobro je shvaćao 
kralj Ljudevit pak zato, gledom na zasluge iskaza¬ 
ne kruni po Ungnadovim roditeljima, pred Malu 

Gospu 1525. pokloni sve redovite i izvanredne đo- 
hodke kr. komore (lucrum camerae), što su ih Sa¬ 
moborci plaćali, Ivanu III. Ungnadu, njegovim na¬ 
sljednicima, majci mu Margareti i sestri Elizabeti. 
U darovnici ovoj veli izričito Ljudevit, da poklanja 
te dohodke: »za uščuvanje i popravak 
grada istoga IvanaUngnada zvanog: 
Samobor, u županiji zagrebačkoj i u 
Hrvatskoj ležećega, koji grad je vrlo 
trošan, a stoji nedaleko ceste kojom, 
kažu, običavaju Turci kadkada nava¬ 
ljivati u Sloveniju (Corinthiam) i zemlje 
cesarsko-kraljevskoga veličanstva 
sa najvećom štetom i pogibe Iju; pa i 
same naše kraljevine Slavonije (Hr¬ 
vatske) .« Godine 1528. potvrdi Ljudevitov nas¬ 
ljednik tu darovnicu istim osobama i njihovim 
nasljednicima. Medjutiim., koliko nam je poznato, 
nijesu Turci nikada došli do Samobora prem su se 
znali kadkada zaletjeti do Okića i Kerestinca. 

Ivan III. Ungnad (rodjen 1493.) bijaše veliki žu¬ 
pan varaždinski i vlastelin u mnogim gradovima. 
Carstvu je služio 37 godina i to osobito u ratovima 
protiv Turaka u Hrvatskoj i Ugarskoj. On vrlo ra¬ 
no pristane uz protestantsku vjeru (lutoranstvo), 
te je mnogo radio za njezino proširenje po Austrij¬ 
skim zemljama i po Hrvatskoj. Radi toga mu je više 
puta kralj Ferdinand prigovorio, ali bez uspjeha. 
Napokon pade kod kralja u nemilost te mu više nit¬ 
ko nije mogao sklonost njegovu isposlovati. Godine 
1555. zahvalio se na službi ratnoga zapovjednika na 
hrvatskoj i slovenskoj granici i na svim častima. 
Svoja imanja predade sinovima i preseli se najprije 
u Sasku, a onda u Wurttenberšku. Ungnad je više 

puta pokušao steći naklonost kraljevu i nadao se 
još uvijek, da će se vratiti u domovinu, ali sve ba¬ 
dava. Svaku nadu izgubi kad Ferdinand god. 1557. 
izda stroge odredbe protiv protestantizma istaknuv¬ 
ši onu: »cuius regio, illius religio«. Sad napusti sva 
svoja imanja u habsburškim zemljama i stalno se 
naseli u Urachu. Umro je 27. prosinca 1564. naglom 
smrću u Winteritzu u Češkoj blizu Karlovih Vari, 
gdje je bio sa svojom drugom ženom, rodjenom gro¬ 
ficom Barby, u pohodima kod svoje sestre. Mrtvo 
tijelo prevezeno je mjeseca lipnja 1565. u Tiibingen 
i ondje pokopano u Stiftkirche. Za Umgnada vele da 
je bio zanimljiv čovjek, visokog stasa i impozantna 
izgleda. Smrt Ungnadova bila je žestok udarac lu- 
toranskom podhvatu u Hrvatskoj!). 

Ivan Ungnad bijašie pregorljivi širitelj prote¬ 
stantizma. U toj svojoj gorljivosti nije se bojao ni- 
kakovih žrtava. Radi toga se i silno zadužio pak 
oko g. 1534. proda u povratno ime polovicu svoga 
grada Samobora kranjskom trgovcu i plemiću Leo- 
nardu Gruberu, gospodaru samoborskih Ru¬ 
da. Gruber bijaše vrlo poduzetnog duha, ali i vrlo 
lakom, pa je kao zakupnik samoborskog imanja isto 
nemilice iscrpljivao samo da izvuče što više koristi. 
Već g. 1530. vadio je bakar u Rudama i tako došao 
do velikog imetka. I njemu izda kralj Ferdinand I. 
godine 1535. darovnicu na dohodke kr. komore u 
Samoboru, ali samo tako dugo, dok bude živ (vita 
sua durante), a ne i njegovim nasljednicima * 2 ). Do- 
biv Gruber u svoje ruke Samobor-grad, počeo se na 
veliko baviti trgovinom. Kako bijaše pohlepan za 

!) Dr. Fr. Bučar: Povjest hrvatske protestanske knji- 
ževnosti. Izdala Matica Hrvatska u Zagrebu 1910., str. 54. 
i slijedeće; zatim 224. i Klaić: Povjest Hrvata V., 211. 

2) Kukulj ević: S amobor. 

dobitkom, otvorio je na svojem zemljištu pred Sa¬ 
moborom novo tržište na kojem se je morala roba 
prodavati i zamjenjivati na štetu zagrebačke tride- 
setnice, kralja i grada Zagreba. I raznim stranim 
trgovcima činio je mnoge nepravde i neprilike, da 
su se tridesetničari i gradjani zagrebački morali 
proti njemu pred kraljem, potužiti. Kralji Ferdinand 
mu na 20. lipnja 1535. strogo naloži, da se okani na 
samoborskom imanju ma kakove novotarije glede 
trgovine i malte uvađjati 3 ). Slijedeće godine (1536.) 
dao se Gruber po zagrebačkom kaptolu uvesti u po¬ 
sjed grada, ali ga nije dugo uživao pošto još iste 
godine umre i ostavi iza sebe udovu Doroteju (ro- 
djenu knjeginju Blagajsku) i sina Krstu 1 ). 

Od sada nastanu razne borbe i trganja za samo¬ 
borski grad, koje se svrše istom godine 1578. U 
jednoj polovici bijaše vlasnica grada udova Gru¬ 
be rova, u drugoj Ivan III. Ungnad do go¬ 
dine 1555., a kasnije sinovi njegovi Ivan, Lju¬ 
devit i Krištofor. 

Udova Leonarda Grubera udala se za Nikolu 
Frankopana Tržačkoga, koji preuze upravu nad po¬ 
lovicom grada i imanja samoborskoga u ime malo¬ 
dobnoga Krste. Kad je Krsto odrastao, oženi se sa 
Klarom T a h i Susjed-gradskom i započne par¬ 
nicu sa Frankopanom, buduć mu ovaj ne htjede pre¬ 
dati očinstvo. Godine 1559. dobije ipak Krsto Gru¬ 
ber svoje očinstvo, polovicu grada i imanja, te ga 
odmah založi svojoj ženi za 8500 forinti. Frankopan 

3 ) Vjesnik zem. arkiva. Zagreb 1905., svez. VII., str. 

248. 

i) Gruber će biti po svoj prilici pokopan u kapeli sv. 
Mihalja, gdje se još danas nalazi grobna ploča s napisom: 
HOC SUB GRA(DU) IACET (GENEROS)US (LEO)NAR- 
DUS .. . GEN . . DE SAMOBOR. QUI DIES VITE SUE 
CLAUSIT. ANNO D. MDXXXVX 

niti poslije presude ne htjede predati grada Gru- 
beru, pak je ovaj morao pozvati u pomoć sinove 
Ivana Ungnada: Ivana, Ljudevita i Krištofa, da po¬ 
mognu Frankopana istjerati, koji je već skoro po¬ 
sve i drugu polovicu prisvojio. Tome pozivu odazove 
se Krištof te teškom mukom potjera godine 1564. 
Frankopana, navaliv oružanom silom nanj’ u Samo- 
boru 2 ). Krištof se dade još iste godine s braćom 
uvesti u polovicu grada. Kako bijahu zaduženi, za¬ 
lože ju 13. rujna 1567. Ambrozu Gregori- 
j a n c u za 13000 forinti, uz uvjet ako mu ne bi oni 
ili njihovi nasljednici tu svotu mogli isplatiti ili ako 
Gregorijanec ne bi — bilo radi navale Turaka ili 
drugih kakovih pustošitelja i neprijatelja — mogao 
tu polovicu mirno uživati ili bi s posjeda njenog bio 
protjeran, tada prelazi na Gregorijanca ili na nje¬ 
gove potomke Ungnadov grad Krško u Kranjskoj. 

U svojoj oporuci — načinjenoj 10. lipnja 1571. 
u Mokricama — ostavlja Ambroz Gregorijanec za¬ 
loženu mu polovinu samoborskog grada svojim si¬ 
novima Stjepanu i Baltazaru, da ju tako dugo jed¬ 
nako uživaju, dok ju Ungnadi ođkupe. Iz te oporuke 
saznajemo, da je Gregorijanec imao u Samoboru 
lijepi marof, konjsku štalu, svinjce, oranice, vrtove, 
kovačnicu, mnogo livada medju gradjanskim liva¬ 
dama, ovaca, koza i svinja 3 ). Istom godine 1578. 
odkupi Krištofor Ungnad tu polovicu od žene jur 
pokojnoga Ambroza Gregorijanca Doroteje Mmjav- 
čić i sinova Stjepana i Baltazara. 

Ungnadi su već dugo snovali, kako bi se riješili 
Krste Grubera s druge polovice grada i imanja. 

2) Kukuljević: Samobor; i Laszowski: Samobor, u Vien- 
cu, str. 696. 

3 ) Vjesnik zemalj. arkiva. Zagreb 1904., godište VI., 
str. 139. 





Kako smo više spomenuli predao je Ivan Ungnad 
g. 1555. Samobor svojim sinovima Ljudevitu i Krsti 
Ungnad. Videći ovi, kako Gruber izrabljuje u zalog 
mu danu polovinu samoborskoga imanja, nastojaše 
dobiti ga natrag, dakako uz povrat dužne svote, kao 
svoje očinstvo, ali im ga Gruber ne htjede predati. 
Ungnadi su radi toga Grubera tužili banu, ali on je 
izjavio, da mu je grad ne založen, već baštinjen. 
Kad je ta njegova tvrdnja pobijena kao neistinita 
on se ipak kroz više godina služio raznim smicali¬ 
cama i protiv svakog prava držao samoborski grad 
u svojim rukama i zatezao parnicu samo, da što 
više izvuče koristi. Banski sud je izrekao presudu, 
da ima bez svake naplate vratiti grad i uživane zem¬ 
lje. Gruber uloži utok, da stvar zategne i zadrži 
grad u svojim rukama i dalje. Za vrijeme ove par¬ 
nice podijelio je Gruber mnoge kmetove samobor¬ 
skoga grada svojim službenicima. Od samoborskih 
gradjana tražio je izvanredna plaćanja, razne služ¬ 
be, podavanja gornice, žitka i druge terete, i tako 
je jadne Samoborce skoro sasvim opljačkao. Samo¬ 
borskoj općini oteo je neke zemlje te si prisvojio 
njihov prihod i dohodak. Hrastove i bukove gradske 
šume nemilice je haračio i dao ih stranim osobama 
sječi. Samoborce je spriječavao u podavanju voznih 
prilika, koje su oni davali vozeći žito i razni ma¬ 
terijal za uzdržavanje tvrdjava na granici protiv 
Turaka. Pobirače poreza takodjer je spriječavao u 
službi. Bijednim kmetovima otimao je i plijenio bla¬ 
go, konje i ostale životinje. Kad su u korizmi god. 
1563. nadvojvoda Karlo i hrvatski staleži na saboru 
naložili zagrebačkom kaptolu, da zajedno s jednim 
plemićkim sudcem zagrebačke županije popiše sve 
štete i nepravde nanešene Samoborcima po njego¬ 


vom ocu i njemu samomu, usudio se Gruber sprije¬ 
čiti i smetati povjerenstvo u izvršivanju ovog na¬ 
loga i nastavio još dalje svoja nasilja. I onda, kad 
je već primio nalog o popisu i procjeni šteta, iznu¬ 
dio je zatvorom i verigama više od 2000 forinti 
izvanrednog poreza. Usprkos proglašenoga po kra¬ 
lju Ferdinandu »salvus conductus«, prigo¬ 
dom krunjenja sina njegovog Maksimilijana II., dao 
je Gruber oko sv. Lovre zatvoriti i okovati deset 
najuglednijih gradjana, što nijesu htjeli platiti po 
njemu im nepravedno nametnuti porez. Sva ova 
Gruberova nedjela javili su sinovi Ungnadovi kra¬ 
lju Ferdinandu. Kralj izdade 4. XII. 1563. u Beču 
pismo na Grubera u kome navodi sva njegova ne¬ 
djela i nasilja pak ga pozove, da u buduće toga ne 
čini, da zarobljene gradjane smjesta pusti na slo¬ 
bodu, počinjene štete nadoknadi, a njegovog i kap¬ 
tolske izaslanike ne usudi se nipošto spriječavati u 
izvršivanju gornjega naloga. Kako je stvar tekla 
dalje nije pobliže poznato, čini se, da su Ungnadi 
htjeli Grubera oružanom silom istjerati iz samobor¬ 
skoga grada, jer se je on na saboru 25. VII. 1565. 
na njih pritužio radi navale i osvajanja samobor¬ 
skoga grada 1 ). G. 1570. ishodili su i presudu dvor¬ 
skoga sudca Nikole Bathora, po kojoj bi imali biti 
oni jedini gospodari grada i mjesta Samobora). 
Gruber se ne htjede pokoriti toj presudi, tvrdeći da 
je njegov otac kupio polovicu u nepovratno ime. 
Ungnadi ponovno silom navale spomenute godine na 
samoborski grad, ali badava; Gruber se ne preda. 
I poslije njegove smrti ostane njegova udova Klara 
dulje vremena u Samoboru. Krištofor Ung- 

x ) šižić: Hrvatski saborski spisi. III., str. 123. 

2 ) Balt. Krčelić: Notitiae praeliminares str. 457. 








nad postane u travnju 1577. g. banom hrvatskim 
i bi dne 5. veljače 1578. svečano instaliran i pred¬ 
stavljen staležima 3 ). Kako je time došao u povolj¬ 
nije novčane prilike odkupi iste godine od Grego- 
rijančevih polovicu grada, koju mu je založio, a 
glede druge polovice poče ugovarati sa udovom Kla¬ 
rom Gruber. Nu, kako se te godine već odmah na¬ 
kon Ungnađove instalacije počela s naše strane 
spremati velika vojska na Turčina za oslobodjenje 
granica i krajeva uz Kupu, morade Ungnad kao ban 
sam glavom povesti u boj hrvatske čete i vojske 
obližnjih austrijskih zlemalja. Hrvatske čete pod 
njegovim zapovjedništvom sastale su se po starin¬ 
skom običaju kod sv. Jurja na Odri i odanle dne 10. 
kolovoza krenule u boj 4 ). Zaokupljen tako pripra¬ 
vama i samom vojnom, morao je ostaviti nedovrše¬ 
ne pregovore sa Klarom sve do jeseni. Kad se pod 
konac mjeseca rujna vratio s te vojne, gledao je 
da se riješi Klare iz Samobora bilo na koji način. 
Puno vremena je Krištofor Ungnad potrošio, da 
sklone Klaru neka se odreče polovice grada, ali ba¬ 
dava. Ona se nikako ne dade na to sklonuti osniva- 
juć svoje pravo na tom, što je zakonita nasljednica 
i žena pokojnoga Grubera. Viđjev Ungnad da to sve 
ništa ne koristi, odluči upotrijebiti silu i tako krat¬ 
kim putem ženu upokoriti. Da mu u tom ne budu 
nikakove zapreke činili samoborski purgari to si 
s njihove strane osigura ledja raznim darovima i 
obećanjima. Na neki susjedni brežuljak, usuprot 
desne strane grada (to će biti valjda onaj, koji se 
danas zove: Gorica) dade postaviti topove i že¬ 

3) Vjesnik zemaljskoga arkiva. God. XH., str. 228. 

4) R. Lopašić: Bihać i bihaćka krajina. Zagreb 1890., 
str. 23.-27. 


ljeznim kugljama počne udarati po gradskim pro¬ 
zorima. Kako su kuglje kroz prozore letjele u sve 
sobe, povuče se Klara sa svojima u niže, boltane 
prostorije. Ni tu nije bila sigurna, jer je navala bi¬ 
vala sve jača i žešča te se morade napokon predati. 
Klara pošalje Unignadu gradske ključeve sa mol¬ 
bom, da joj dopusti pobrati svoje stvari i mirno 
otići 1 ). Tako postane Krišltofor Ungnad gospoda¬ 
rom cijeloga samoborskoga grada. Kod obsade gra¬ 
da izdašno su Ungnada pomagali Samoborci, kako 
to vidimo iz iskaza župnika vrabćanskog Juraja 
Vulkovića. Pristaše Klare Gruberove pokušali su 
godine 1579. oteti Ungnadu grad, ali im ne pod je 
za rukom, jer ih je Krištofor sa svojim bratom Lju¬ 
devitom suzbio. 

Prije nego li počmem opisivati držanje Krištofa 
Ungnada i kasnijih gospodara grada Samobora 
spram samoborskih purgara spomenut mi je par 
riječi o njihovim povlasticama (sloboštinama); to 
nam je za razumijevanje odnošaja u dalnjem ras¬ 
pravljanju upravo nužno. 

Već oko godine 1240. dobio je Samobor od kra¬ 
lja rutenskoga i hercega slavonskoga Kolomana 
svoje posebne povlastice. 

Nakon poraza Tatara povratio se kralj Bela HL 
(IV.) g. 1242. u Hrvatsku zajedno sa banom Dioni- 
zijem te mnogim vjernim mu velmožama i junaci¬ 
ma i zadržao se ovdje više mjeseci obilazeći mjesta, 
koja su stradala od Tatara. Polovinom mjeseca stu¬ 
dena i. g. boravio je sa svojom pratnjom u Virovi¬ 
tici. Tu dodju pred njega izaslanici obćine Samobor 

O Rattkav Georgius: Memoria regum et banorum. .. 
str. 153. i 154. 

Ovaj dogodjaj krasno je opisao A. šenoa u svojoj na 
daleko poznatoj pripovijesti: »Zlatarevo zlato«, pogl. XVII. 

i zamole ga, da joj podijeli iste povlastice koje je 
pokojni knez Koloman njima već g. 1240. podijelio. 

Bela, koji je osobito radio u prilog osnivanju 
gradskih obćina i naseljivanju stranaca (hospites) 
u pustu zemlju, rado usliši molbu samoborske ob- 
ćine, te ispravom izdanom na pergameni i pod svo¬ 
jim pečatom u Virovitici iza 14. X. 1242. podijeli 
»gostima« u Samoboru, blizu grada Okića, po¬ 
vlastice kakove je imala i Petrinja. Ujedno povjeri 
knezu Stjepanu, bratu Babonićevu, da ustanovi i 
popiše medjaše samoborske obćine. 

Ova povelja u prijevodu gospodina Emila Las- 
zowskog glasi ovako: 

»Bela, božjom milošću kralj Ugarske, Dalma¬ 
cije, Hrvatske, Rame, Srbije, Galicije, Lodomerije 
i Kumenije svim vjernim Krista, koji će ugledati 
ovo pismo, pozdrav i sve dobro! Gdje godar drži¬ 
mo, da možemo kojima posredovanjem našega 
imena koristiti pristoji nam se, da upotrebimo 
našu naklonost, a osobito da se istima ne prikriva 
ili nepravednost da ne prevlada pravednost. Zato 
hoćemo da svi znadu, da su stupivši pred nas na¬ 
ši mješćani iz Samobora, blizu grada Okića, za¬ 
molili nas postojano, da blagoizvolimo krepošću 
našega pisma potvrditi način i stanje njihove slo¬ 
bode, što im je milošću i providnošću pobožne u- 
spomene kralja Kolomana, pokojnog našeg pre- 
milog brata prema sadržaju slobode mješćana pe- 
trinjskih darežljivo podijeljena. 

I tako mi uvidivši korist njihovu, uvaživši 
naklono njihove molbe, odlučismo ih po rečenoj 
slobodi za uvijeke urediti, koje niz vidjeli smo, 
da se tako imade u povlastici rečenoga našega 
brata: da ih naime ne smije suditi ni jedan od na¬ 


ših sudaca, izim starješine mjesta (maior villae), 
koga bi svojevoljno izabrali; i ako tužećima nebi 
se moglo zadovoljiti sa strane njihovoga sudca, 
dužan je i mora njihov sudac pred nama, a ne 
inače, pozvan glede iste parnice odgovarati. I ako 
bi oni pred sudcem kogagod glede česa tužili, ima 
im se dosuditi prisega. 

Odredjujemo takodjer, ako bi im ban nanio 
štetu u vrijednosti jedne marke, ima im stostruko 
nadoknaditi; ipak nisu dužni banu prigodom (nje¬ 
gova) dolaska dati drugo već svoje kuće, a za 
druge potrebštine neka primaju novac. I ako tko 
od njih ne bude imao djece neka slobodno komu 
hoće tako živ kao seleći se s ovoga svijeta svoj 
imetak slobodno dade, da ga drži. I ako bi koji 
iz mjesta od koga bivao potvaran radi konja ili 
vola, i glede iznosa bi bio kadar priseći imade mu 
potvarač u prisuću svjedoka dati naknadu, i stvar 
glede koje se vodila parnica, ima pripasti tužite¬ 
lju. I ako bi tko hotio ući u mjesto, da ondje stal¬ 
no obitava, slobodno može, pošto to svi znadu, 
prodati sav svoj imetak, naime kuće i drugo što 
posjeduje; i odlazeći iz mjesta neka tu slobodu 
pridrži. Ustanovljujem takodjer, da si biraju za 
svoju crkvu svećenika koga budu htjeli, raspo- 
lagajući sa svojim desetinama kako je to običaj 
kod mješćana gdje goder bili. 

Medje pako zemalja rečenih naših mješćana 
samoborskih, kako smo razumili iz pisma vjerno¬ 
ga našega kneza Stjepana, brata Babonevoga, ko¬ 
ji je naročito za ovo saznati bio od nas odredjen, 
ovako se luče: Prva medja počinje od topola 
(Thopol) i pruža se do jednog vrela, zatim se pru¬ 
ža ka Brenilazu, zatim se pruža po šumi do Ra¬ 
kovice (Rocoycha), gdje se sastaju dvije vode; 

zatim se pruža gore do što se općenito zove Giznik 
(Pyzni), zatim po brdu opet se pruža do potoka 
Crnca (Chenych), zatim k Lipovici (Lipoycha), 
zatim se pruža po brdu do Grabrovnice (Grabo- 
nicha), i zatim po istom brdu što se općenito zo¬ 
ve Pozorin, pruža se k Gradni i odanle silazi k 
putu, po kojem putu pokraj Preseke (Presceka) 
uspinje se na brdo, i po istom putu silazi k vrelu 
Bistrecu (Bysterch) i po rečenom Bistrecu (By- 
sterch) ide i pod Bobovicom (Boboycha) izlazi, 
i opet se pruža k prvoj medji topolu (Thopol). 

Niti to ne ćemo prešutjeti, da su nam dužni 
plaćati rečeni naši mješćani godimice za bir sto 
penza, a za daću trga trideset penza. Da dakle 
slijed rečene slobode često spomenutim mješćani- 
ma uvijek ostane čvrst i neopoziv ovu samu mo¬ 
ći i privješenjem dvostrukoga našega pečata na- 
klono potvrdjujemo. 

Dano u mjestu Virovitici godine začeća Go¬ 
spodnjega 1242., kraljevstva bo našega godine 
osme.« 

Ove povlastice potvrdio je god. 1323. kralj Karlo 
Roberto; god. 1347. kralj Ljudevit I.; kasnije god. 
1450. Ulrik Celjski; god. 1558. kralj Ferdinand I.; 
god. 1582. kralj Ruđolf II.; god. 1610. kralj Matija 
II.; god. 1634. kralj Ferdinand II.; i napokon god. 
1675. kralj Leopold I. 

Ovom poveljom podignut je Samobor na: 
»SLOBODNO, KRALJEVSKO I POVELJENO 
TRGOVIŠTE«. 

Dobiti ovakove povlasti u ono feudalno vrijeme, 
kad je kralj bio jedini vlasnik svekolike zemlje, 
koju je davao u leno svojim vjernim velikašima, a 
sve je drugo bilo rob i kmet, znači mnogo za jedno 
mjesto i rijedka su mjesta, koja se mogu ovakovim 

povlasticama ponositi. Time je Samobor dobio svoju 
pod punu nezavisnost i postao slobodan od 
banske i svake druge vlasti — osim kraljevske. Ti¬ 
me je dobio svoju samoupravu i sudstvo, kojemu 
na čelu je stajao sudac (»maior villae, iudex, hrv. 
rihtar«), koga si je obćina slobodno i nesmetano 
svake godine birala na dan sv. Blaža. Od njegove 
osude bio je priziv izravno na kralja. 

Osim te glavne povlastice dobili su, kako u po¬ 
velji stoji, i više drugih. Medju inim pravo birati 
si župnika (ius patronatus), raspolagati svojom i- 
movinom, oslobodjenje svih podavanja, osim onih 
kralju, i potvrdjen joj je njezin nezavisni teritorij. 
Kad obćina ne bi dobila ovih povlastica ostali bi 
Samoborci jošte 600 godina obični kmetovi s koji¬ 
ma bi gospodari samoborskoga grada radili što bi 
htjeli a Samobor se ne bi nikada mogao razviti kao 
što se je razvio. Možda bi ga, kako je onda bio još 
malen, i nestalo s lica zemlje za vrijeme raznih sil¬ 
nika i gospodara samoborskoga grada i imanja. U 
ovoj darovnici je stavljen temelj budućem razvoju 
Samobora i njegovih stanovnika. Koje je onda ču¬ 
do, da su Samoborci svoje ovako važne od kralja 
im darovane povlastice kroz stoljeća brižno čuvali, 
na njih ljubomorno pazili i neustrašivo ih branili 
spram svakog, koji ih je htio uništiti ili ih je u vrše¬ 
nju smetao. Oni su, kako nam kazuju mnogobrojni 
spisi sačuvani u trgovišnom arhivu, uz velike žrtve 
preko 300 godina iste branili sve do g. 1769., kad su 
im ljudskom pohlepom i zlobom, a u nebo vapi¬ 
jućom nepravdom, dosta okrnjene od onih, koji bi 
ih imali štititi, kako ćemo to vidjeti u daljnjem raz¬ 
laganju. 

Godine 1525. dobili su od kralja Ljudevita II. 
i svoj pečat poput ostalih slobodnih gradova. 




Oni kroz to vrijeme sasma samostalno vrše svoje 
sudbene poslove, primaju u svoju sredinu pridošlice, 
biraju si župnika, slobodno prodavaju svoja zemlji¬ 
šta i t. d. Glava njihova bijaše sudac (maior 
villae, judex, rihtar), koji je mogao i na smrt su¬ 
diti (ius gladii). Na žalost, samo nešto preko tri 
stotine godina, kako rekoh, uživali su Samoborci 
svoje povlastice i sloboštine. Postavši Krištofor 
Ungnad gospodarom grada i banom hrvatskim, po¬ 
če nemilice gaziti samoborske pravice. Od godine 
1578. nastaju teški i žalosni dani za samoborske 
purgare, dani neprestane borbe za svoja prava i 
obstanak. Čovjek se upravo zgraža nad nasiljima i 
opačinama, što su ih činili gospodari grada jadnim 
Samoborcima. Sve stranice općinskih protokola i 
pisama, od Ungnada dalje, gotovo nam i ne bilježe 
drugo van neprekidni niz najgadnijih nepravda i 
zločina. Koliko je pak toga što nam nije zabilježeno 
ili je propalo tijekom vremena! O! kad bi nam one 
nijeme stijene samoborskoga grada znale pripovje- 
dati što su doživjele i vidjele, zaista bi se uvjerili, 
da općina samoborska od ovoga vremena nije dru¬ 
go nego veliki mučenik i patnik. 

Krištofor Ungnad bio je silnik i otimač veliki; 
silom je želio doći do velikih imanja. Njegovo na¬ 
silje teško su podnosili Varaždinci i Zagrebčani, ko¬ 
jima je grmio: »ja sam kralj vaš!« kadim 
je otimao najhitnija prava * 1 ). I Samoborci, s čijom 
pomoći je oduzeo grad Klari Gruberovoj, oćute već 
druge godine njegova banovanja njegovu tešku des¬ 
nicu. Upravo je nezasitno hlepio za što većim bogat¬ 
stvom. Da Gruberovoj oteti grad samoborski, koji 
bijaše u dosta lošem stanju, popravi i proširi medje 

i) Gl. Smičiklas: Povjest Hrvatska; sv. II. str. 74. Izdala 
Matica Hrvatska u Zagrebu. 

njegovih zemalja, pocrne Samoborce tjerati i siliti 
na razne poslove i službe. Zatvarao im je njihove 
sudce i druge odlične purgare, te ih jedino uz veliku 
ucjenu puštao na slobodu. Da se što više obogati, 
tjerao ih je s njihovih djedovskih i kupljenih po¬ 
sjeda, od njihovih vinograda, koji su bili na općin¬ 
skom teritoriju, pobirao je veliku gomicu, branio 
im drvarenje i ribarenje u njihovim šumama i po¬ 
tocima. Svojim vojnicima dijelio je purgarske liva¬ 
de i oranice, a što su Samoborci kroz ljeto pridje- 
lali za živež, to su im Ungnadovi ljudi jednostavno 
iz kuća silom otimali. Za sve ove mnogobrojne zlo¬ 
čine opomene ga dne 18. studena 1579. nadvojvoda 
E r n e s t i strogo mu zaprijeti, da ne krnji samo¬ 
borske pravice. Koliko je ta opomena djelovala na 
Ungnada vidi ponajbolje odatle, što već slijedeće 
godine brani Samobrcima sjeći drva u njihovim 
šumama, otimlje im iz klijeti vino, plijeni goveda 
i traži od njih gomicu. 

Iz gradjanskih kuća 1 ) dao je izbaciti sve stvari 
te se grozio, da će svakog purgara dati smjesta 
objesiti ili mu glavu odsjeći, kog u Samobora ulovi. 
Poslije tog zločina rekao im: »sad imate raz¬ 
loga na mene se tužiti, pak me tužite«. 
Samoborci stenjuć od silnih nepravda i nasilja po¬ 
novno se potuže na Ungnada kod nadvojvode Eme- 
sta. Ovaj ga opomene listom od 23. svibnja 1581. 
te med ju ostalim piše: »Premda smo ti već višeputa 
ozbiljno zabranili, da stanovnike samoborske ne 
smetaš u njihovu pravu i sloboštinama, oni se opet 
tuže na tebe. Dvaput su već izmolili od nas poslan- 

!) Od ovih gradjanskih kuća spominju se: Petra Zor- 
mana (Sorman); Tome Građena; Stjepana Vukovića (Wko- 
uich); Tome šušeka (Suseka); Martina Pljušća (Plywsch) 

i Ivana Osvalda (Oswalth). 







stvo, koje bi imalo pregledati i istražiti prava jedne 
i druge stranke a ti niti si dopustio da to poslan¬ 
stvo vrši svoj posao, niti si se pokorio našim nalo¬ 
zima. Što više, ti ne prestaješ do sada građjane za- 
robljivati, uznemirivati, zatvarati, njihova dobra i 
marvu otimati na veliku štetu njihovu. Zato te po¬ 
novno opominjemo, da se ostaviš ovih nasilja, da 
pustiš na slobodu utamničene građjane i da im vra¬ 
tiš otete stvari.« Pismom od 19. listopada ove go¬ 
dine grozi se isti nadvojvoda Ungnadovim činovni¬ 
cima u samoborskom gradu — Petru Lastezinu, 
grad. prefektu i Matiji čačkoviću, kaštelanu — neka 
prestanu napadati Samoborce, ne će li pasti u nje¬ 
govu nemilost. Ali sve to ne primi se Ungnada po¬ 
sve ništa. Čim se više i oštrije nadvojvoda grozi i 
što veću kraljevsku zaštitu Samoborci uživaju, to 
jače bjesni Ungnad spram njih. Upravo mahnito 
otimlje im njihovo siromaštvo i život im zasjeda 
tako, da ga mora godine 1583. kralj Rudolf II. po¬ 
novno opominjali i groziti mu se. 

S banom, kakav je bio Ungnad, bilo je sve neza¬ 
dovoljno. Sve ga je mrzilo, i staleži i vojska i voj¬ 
voda, a najviše narod. Vojvode se dapače proti nje¬ 
mu pobune i počnu snovati, kako bi se ga riješili. 
Videć sve to, bijaše Ungnad prisiljen zahvaliti se 
na banskoj časti. To učini početkom godine 1584. 
Cijeloj je zemlji odlanulo, kad se riješila takovoga 
silnika, samo ne jadnim Samoborcima. Za njih su 
istom nastale prave patnje i nevolje; protiv njih se 
istom sada bijes Ungnađov postostručio. Ove go¬ 
dine je gradski prefect i službenik Krištofora Ung¬ 
nada: Petar Lastezin ulovio i zatvorio samoborske 
građjane: Petra Zormana, Jurja literata Dianića, 
Bartolomeja Glasića, Andriju Krpčića, Tomu i Ma- 
tiju šušeka, i držao ih zatvorene. Osim toga je dao 


porušiti na podrumima vrata i prozore. Pozvan po 
Tomi Lackoviću, plem. sudcu zagr. žup. dali je on 
to učinio svojom voljom ili po nalogu Ungnadovom 
izjavi, da ih je po nalogu Ungnada ulovio kao nje¬ 
gove podložnike buntovne i nepokorne i da ih neće 
prije pustiti dok to ne odredi njegov gospodar. 
U ožujku godine 1586. vidimo samoborske purgare: 
Martina Vidnića (Wydnich), Jurja Dianića 
(Dyanich) i Šimuna Mišića (Myxich) pred zagre¬ 
bačkim kaptolom gdje se tuže, da ih Ungnad nepre¬ 
stano uznemiruje i napada koli u njihovim kućama, 
toli na javnim cestama. Četvoricu zarobljenih pur¬ 
gara pustio je na slobodu, uz ucjenu od 100 ugarskih 
forinti za svakoga, kakve ucjene samo Turci traže. 
— Iste godine, par dana prije sv. Katarine, podni¬ 
jeli su Samoborci veliku otimačinu od Ungnadovih 
ljudi. Spomenuti Petar Lastezin, gradski prefekt, 
pošalje po nalogu Ungnadovom provizora Mihalja 
Maurovića sa blizu stotinu gradskih kmetova u va¬ 
roš, da plijene Samoborce. Ovi, oboružani i sa mno¬ 
go kola, razbojnički upravo navale na purgarske 
kuće, žitnice, podrume i druge zgrade te otmu skoro 
sve žito, pače i ono koje bijaše još u snopovima, 
zatim vino, sijeno, slamu i ostali živež. Sve to od- 
vezu na Ungnađov majur pod gradom, jadni Sa¬ 
moborci ostanu baš pred zimu bez najnužnijih ži¬ 
votnih sredstava. 

Radi ove otimačine potuže se pred nasljednikom 
Ungnadovim na banskoj! stolici Tomom Erdody. 
Ovaj naloži zagrebačkom kaptolu, da s mjesta po¬ 
šalje u Samobor svoga čovjeka, koji će zajedno s 
banskim izaslanicima, stvar točno istražiti i na licu 
mjesta se uvjeriti o tim nepravdama. Izvještaj te 
komisije ima mu kaptol čim prije poslati a zatim 
će on stvar uzeti u svoje ruke. Kaptol odredi za tu 

— k5 — 







komisiju prebendara stolne crkve Ivana Mokrovića, 
koji zajedno s banskim izaslanicima podje 1 prosin¬ 
ca i. g. u Samobor. Došav u Samobor zbilja se uvje¬ 
ri o istinitosti svih zločina počinjenih tom otimači¬ 
nom pa je, kad se vratio u Zagreb, prisegom potvr¬ 
dio da je sve onako istina, kako su se Samoborci 
pritužili * 1 2 ). 

Nezasitnom Ungnadu to sve ne bijaše dosta. On 
i nadalje, usuprot kraljevih i nadvojvodinih opome¬ 
na, muči i plijeni nesmiljeno jadne Samoborce. Go¬ 
dine 1587. oko Ivanja pozove gradski prefekt Laste- 
zin u Ungnadovu kuću u Samoboru purgare: Franju 
Pisalića, Marka Pljušća, Valenta Hruškocija, Mar- 
tina Žganjarića, Juraja Valentinčića, Leonarda Priš- 
lina, Krištofa Jankovića, Ivana Krstolovića i Stje¬ 
pana Vukovića, pod izlikom da će rješavati njihove 
pritužbe. Ovi ne sluteći ništa zla, dodju zbilja u 


i) Da se jasnije vidi, koliko su ovaj put Samoborci pre¬ 
trpjeli štetu i da se upoznamo sa imenima samoborskih pur¬ 
gara u 16, stoljeću, navesti ću iz Mokrovićeva izvještaja po¬ 
jedine purgare, koji su prilikom ove otimačine nastradali. 
Grguru Valentinčiću (Walentynchych) su oteli 64 sno¬ 
pa heljde; Nikoli Gomilcu (Gomylecz) jedna kola zobi, 
2 kabla i 6 pinti vina; Tomi Gomilcu: 1 kola zobi u snopo¬ 
vima, 2 kola pšenice, 1 kola heljde, 3 kola sijena, 2 kabla i 
6 pinti vina; Ivanu Rabnaru: 3 i pol kabla vina; posto¬ 
laru Ambrozu: 2 kola sijena; Tomi Grudenu: 15 kola 
žita, 6 kola heljde, 2 kola sijena, l kola slame i 3 i pol kab¬ 
la vina; Ivanu č udovcu (Chudouecz): 1 i pol kabla vina; 
Ivanu P 1 j u š ć u (Plyusch): 8 kola žita i heljde u snopo¬ 
vima, 3 kabla vina, a k tome mu jošte poruše pivnicu; Ni¬ 
koli Galjuku (Galyuk): 4 kola sijena, 1 kola heljde, 2 i 
pol kabla vina i uz to ga prisile, da je morao gradskomu 
vrataru dati 4 para potplata; Nikoli Pljušću: 4 kola si¬ 
jena; Juraju Murniću (Murnith): 2 kola žita i heljde u 
snopovima; Ivanu Vukoviću (Wkowyth): 20 kola žita 
i heljde u snopovima, 8 kola vršenog žita i zobi, ter 8 kola 
sijena; Blažu Jakovliću (Jakowlyth): 2 i pol kabla vina 

1 5 vozova sijena; Marku Kuždel jaču (Kwsdelyath): 

2 i pol kvarta vršenog žita i 2 i pol kabla vina; Petru V a- 
lentiću (Walentcth): 2 kola žita u snopovima; sudcu 
•Bartolemeju Glasiću (Glasyth): 4 kvarta vršenog žita 


Ungnadovu kuću, gdje su svi do jednog po njego¬ 
vim ljudima pohvatani i u gradske tamnice odve¬ 
deni. Oružanim slugama i gradskim čuvarima za¬ 
povjedi zatim prefekt, da navale na kuću purgara 
Filipa Šurića, što i učine. Tom zgodom otmu jednu 
slaninsku kožu i zapale Šurićevu štalu. Sva sreća 
bijaše, da su susjedi odmah priskočili u pomoć te 
vatru ugušili, dok još nije preuzela veći mah. 

Još nisu Samoborcima ove rane zacijelile već im 
Ungnad zadaje nove. Par dana prije Velike Gospe 
iste godine šalje on opet svoje činovnike, družinu 
i preko sto vojnika sa mnogo kola, da haraju i pli¬ 
jene samoborsko polje. I zbilja poharaju ga tako 
strašno, kao da je turska vojska preko njega prošla. 
Tom zgodom odvezu s polja mnogo kola sijena, ječ¬ 
ma, zobi i pšenice. Iz gradjanskih vrtova pukali su 
luk i drugo povrće, a u dvorištima tukli i ubijali 
guske, kokoši, pure i ostalu domaću živinu. Ovo 
pljačkanje opetovalo se kroz više dana. Samoborci 
se rad toga potuže pismom od 3. listopada 1587. 

te 1 kabal i 4 pinta vina; Matiji Samcu (Samecz): 1 ka- 
bal i 5 pinti vina, zatim 2 voza sijena; udovi Juraja Go¬ 
ni ii ca: 1 i pol kabla vina; Ivanu Ložaku (Losak): 2 
kabla vina; Valentu Hruškociju (Hruskoczi), koga za¬ 
pisnik zove »literatus« (pismen): 100 kvarta žita u snopo¬ 
vima, 15 kvarta pšenice i 26 kola heljde; Leonarđu Prišli- 
n u (Pryslyn): 8 kola pšenice u snopovima; Nikoli S u š e k u 
(Susek): 8 kola sijena, 9 kabli vina, 7 kvarta vršenog žita 

1 2 kola zobi u snopovima; Matiji Haraguzu (Haragusz): 
5 kola zobi i heljde u snopovima; Stjepanu Vukoviću: 

2 kola sijena, 5 kvarta vršenog žita i 3 kabla vina; Ivanu 
Krstoloviću (Kersztolohyth): 2 kola žita i 5 kabli vina; 
Gašparu Cvetkoviću (Czuetkouyth): 1 kola sijena ter 
2 kabla i 6 pinti vina; Tomi Sečen (Szechen): 1 kabal 
vina; Matiji Janšekoviću (Ianssekoilyth) srušili su 
vrata od podruma i odnijeli 1 i pol kabla vina; Juraju 
D ris tak u (Drysztak): 20 kvarta vršenog žita, 8 kvarta 
zobi, 4 kola pšenice u snopovima, 4 kola heljde i 14 kola 
sijena; Krištofu Jankoviću (Iankohyth): 1 i pol kabla 
vina, koje si je natrag odkupio; konačno Ivanu Dorkinu 
(Dorkyn): 3 i pol kabla vina. 






izravno kralju. Iz toga pisma razabiremo kako su 
već bili zdvojni. Pišu oni kralju, da bi im bilo bolje 
da je Turčin dva ili tri puta sve njihovo spalio, ne¬ 
go ovako preko devet godina trpjeti nečuvena na¬ 
silja i otimačine. U toj molbi tuže se, da Ungnad — 
usprkos kraljevom nalogu — nije još do danas nji¬ 
hovih sugradjana riješio okova i pustio iz tamnice, 
gdje ih njegovi ljudi sve većma muče gladom i bati¬ 
nama. Kad su — vele dalje — na dan sv. Mateja u 
ime utamničenih svojih sugradjana na saboru u 
Zagrebu predali staležima molbu, da se zauzmu za 
njih, to je ban Toma Erdodi doduše dopustio tu 
molbu pročitati, ali bez ika,kovoga obrazloženja. 
Poslanicima Samoboraca ne dozvoli ni riječi izustiti. 
Napokon zamole kralja neka se zauzme za njih i 
primi ih pod svoju moćnu zaštitu ter brani njihov 
imutak, da ga sasma ne izgube, inače će biti prisi¬ 
ljeni drugamo se preseliti pa će i tursko ropstvo i 
tiranstvo laglje podnositi, nego Ungnadovo, koji se 
niti Bogu, niti vladaru svome ne pokorava. Ova mol¬ 
ba zaista je suzama pisana ter nam pokazuje more 
žuhkoća i bridkosti, koje su samoborski purgari mo¬ 
rali trpjeti od čovjeka tudjinca — bez srdca. 

Ni kralj, ni ban, ni sabor ne mogoše Ungnađu 
stati na kraj. Što ovi ne mogoše, to učini smrt, koja 
negdje pod konac godine 1587. prekine nit života 
Krištofora Ungnada i tako jadne Samoborce riješi 
za uvijek toga silnika i otimača. 

Krištofor Ungnad bijaše oženjen sa Anom Lo- 
sanci (Loszanczy) te s njom imao kćer Anu- 
Mariju 1 ) i sina Davida. 


i) Godine 1583. 1. svibnja zaručila se u Požunu sa To- 
mom Erdođy (Vjesnik zem. ark. V. g. 236. str.). 

SAMOBORSKI GRAD U VLASTI TOME ERDODV (1588.— 
1624.). — ERD6DYJ EVO DRŽANJE SPRAM SAMOBO¬ 
RACA. — NJEGOVA SMRT I POKOP. 

Još za života Krištofa Ungnada udala se njegova 
kćerka A n a-M arija za grofa Tomu Erdodya. 
Bilo je to godine 1585. Poslije ismrti Ungnadove 
razdijele si njegova djeca otčinstvo te u toj diobi 
zapadne grad i imanje samoborsko Anu-Mariju. 
Tako dođje 1587. grad u vlast Tome Erđ6đya, go¬ 
spodara grada Jastrebarskoga i Lipovca. Ovaj po¬ 
sljednji bio je već u to doba skoro sasma napušten 
pošto su Erđody početkom 16. stoljeća njegov o- 
gromni posjed usredotočili u jastrebarskom gradu 1 ). 

Čim je došao samoborski grad u vlast Tome 
Erdodyja, piše mu dne 14. siječnja 1588. nadvojvo¬ 
da Emest, brat kralja Rudolfa, i nalaže da sa svoje 
strane odredi dva poštena čovjeka, a isto tako i Sa¬ 
moborci, pak da preko njih po Bogu i po pravici iz¬ 
ravna sve razmirice. Još mu naloži, da o tom po¬ 
dastre izvještaj i Samoborcima vrati dobra, koja im 
je Ungnad oteo. Ako je koji od njih jošte zatvoren 
u gradu, da ga s mjesta pusti na slobodu, kako je 
to sam već prije nadvojvodi obećao učiniti. Erdody 
zbilja pokuša izmirenje, kako to razabiremo iz nje¬ 
govoga lista na nadvojvodu pisanoga u Jastrebar¬ 
skom 7. veli jače 1589. U svrhu pregovora odredi 
podbana i vice-patronatora kraljevine. Kako se taj 

') Gledaj: Radoslav Lopašić: Jastrebarsko, u Viencu go¬ 
dine 1881. 

pregovor vodio i kakove zahtjeve su Erd6đyjevi pu¬ 
nomoćnici stavili, nije nam pobliže poznato. Erdođy 
u tom listu samo veli, da se ne zna čijim nagovo¬ 
rom ne htjedoše Samoborci nikako pristati na nje¬ 
gove posve pravedne i ne težke zahtjeve. Pače do- 
vedolše si nekog nevještog zastupnika, kao da je to 
nekakva parnica, a ne nagodba s menom: ni jesu se 
stidili na moje zahtjeve odgovoriti neumjesnim i 
nečednim riječima i tako je cijela stvar badava po¬ 
kušana i propala«. Stoga moli nadvojvodu, budu li 
ga u buduće još kada Samoborci tužili, da im ne 
vjeruje, niti njegovoj krivnji već njihovoj tvrdogla¬ 
vosti zamjeri, što nije došlo do sporazuma. 

Ako se i razbio ovaj pokušaj izmirenja, ipak bi 
čovjek mislio, da će nastati bolji, mirniji i sretniji 
dani po samoborske purgare; pogotovo kad mu je 
nadvojvoda sam pružio tako lijepu priliku. Ali, na 
žalost, ne dodje do mira. Sad istom nastaje nova 
epoha mnogo većih i brojnijih nasilja, negoli su bila 
za Ungnada. čovjek ne bi upravo vjerovao, da je 
Toma Erdody, čije je ime tako dično i slavno u po- 
vjesti hrvatskoga naroda, bio tolik silnik kad nam 
to nebi svjedočili upravo mnogobrojni spomenici o- 
noga doba. On, koji se barem nekako zauzimao pod 
Ungnadom za jadne Samoborce; on koji je slao raz¬ 
ne komisije, da istražuju i ispituju Ungnadove zlo¬ 
čine i nepravde, on isti — postavši njihov susjed — 
postaje i zatomik njihovih sloboština i prava te ih 
hoće kao kmetove sasma pod svoju vlast skučiti. 
I banica, žena njegova, ne bijaše bolja te je mnogu 
i mnogu gorku zadala Samoborcima. 

Godine 1588. daje Erdody popisivati i procjenji¬ 
vati kuće, gospodarska stanja, vinograde, sjenoko- 
še i oranice samoborskih purgara, a njegove sluge 

pasu blago i konje po njihovim livadama. Gradski 
prefekt navali jednom na dan tjednoga sajma, na 
trg samoborski s gradskim slugama i otme svu na 
prodaju izloženu robu kao kruh, meso, vino, sol itd. 
Ne samo da Erdody nije ispunio danog obećanja 
nadvojvodi, da će povratiti Samoborcima ugrablje¬ 
ne po Ungnadu stvari, već je i sam dao ove iste go¬ 
dine oteti jedan općinski i dva privatna vinograda. 
Zabranio je purgarima sjeći drva i kolje u njihovim 
šumama, a uglednog sudca Bartolomeja Gla¬ 
si ć a i gradjanina Martina Valentića dao 
je uloviti i zatvoriti. — Na dan sv. Filipa i Jakoba 
rastjerao je i spriječio obdržavanje godišnjeg sajma 
i time općini nanesao znatnu štetu. Općina se zbog 
toga na dan našašća sv. Križa (3. svibnja) prituži 
pred kaptolom zagrebačkim, koji joj o tom izdade 
posebnu ispravu. Tu ispravu, zajedno sa tužbom, 
predadu nadvojvodi s molbom, da ih uzme u zaštitu. 

Erdody je nemilice haračio općinske šume. Tako 
godine 1589. dade prije Svijećnice posjeći lijepu 
hrastovu šumu te njegovi ljudi odvezu drva koje u 
grad, koje pak na Rude, gdje je imao ljevaonicu ba¬ 
kra i željeza. Osim toga si ti ljudi odvezu preko 
100 vozova drva za vlastitu porabu. Poslije Svijeć¬ 
nice dade Erdody posjeći i drugu šumu općinsku 
zvanu: Gay Koztanyev. Najradije se osveći¬ 
vao i napadao uglednije samoborske purgare; tako 
u noći od 23. na 24. veljače ove godine nahrupe iz¬ 
nenada oružani gradski sluge u kuću vrijednog i 
čestitog samoborskoga purgara Šimuna Mišića 
i obruže ga nedostojnim riječima veleć mu: »A y 
kwrwa nevernyk Simon Myssychtho- 
ttuulyzy, zadathye plathithi stozi ka¬ 
da g o d e newere wchyni 1 prothyw goz- 

* 

podynw Ban«. Na kući mu rastrgaše sva vrata 
i prozore. — Valentu Hruškociju dao je Er- 
dody po svojim Slugama rastepsti sijeno iz kupova 
na livadi. Kad je Hruškoci došao na livadu i molio 
sluge, da to ne čine, povade oni svoje sablje i na¬ 
vale na njega. Jedva si je bijegom spasio život, no 
putem izgubi kaput (menten) zelene boje vrijedan 
12 forinti i mač. — Nešto prije Vel. Gospe ove iste 
godine dala je Erdodyjeva supruga uhvatiti i u grad 
dovesti purgara Martina Žganjarića (Sganya- 
rych), gdje su ga na smrt izbatinjali a zatim onako 
izmrcvarena bacili u najhladniju tamnicu. Za sve 
ove nepravde saznao je nadvojvoda, pak u pismu od 
3. siječnji spočituje Erdodyju, ne samo da Samo- 
borcima nije vratio otete stvari, kaošto je obećao, 
već im i nova nasilja čini. Ozbiljno mu nalaže, da 
to čim prije učini i da se okani dalnjih nepravda. 
Kad je Erdodyju prebendar zagrebački Brašić pre¬ 
dao to pismo, izjavi da je on poslije žetve i branja 
purgarima sve nadoknadio. Ujedno je prosvjedovao 
radi nepravda i nasilja, koje Samoborci njemu na- 
našaju na njegovim posjedima!!). 

Kad su se godine 1590. htjeli Samoborci pritužiti 
staležima u saboru proti Erdodyju, protjera ih ovaj 
sramotno izmedju staleža i reče: ne samo da 
im oteto ne će vratiti, već će im odu¬ 
zeti i ono, što im je preostalo. I držao 
je — na žalost — svoju riječ! Uzimao blago, vozio 
iz njihovih šuma drva, njihove oranice za sebe obra- 
djivao; koga bi našao u polju orati oduzeo mu bla¬ 
go i plug te odvezao na svoj majur pod gradom. 
Crkvi je oduzeo neke zemlje, koje su joj od pamti¬ 
vijeka pripadale i spriječavao je držati tjedne saj¬ 
move, koji su se od njegda u Samoboru svakoga 
utorka obdržavali. 


Na mnoge molbe ubogih Samoboraca odredio je 
nadvojvoda Emest, da obje stranke dodju na 25. li¬ 
stopada 1589. godine u Požun na sud. Tuj dokaže 
branitelj Samoboraca, Petar Ebergeny, na osnovu 
Belinoga privilegija od g. 1242. i drugih starih i 
vjerodostojnih spisa, da su purgari Samoborski od 
vajkada slobodno i mimo, poput ostalih slobodnih 
kralj, varoša, uživali prava i sloboštine dane im po 
Beli HL (IV.>. Dokazao je, da Samoborci nijesu bili 
dužni nikada davati gradu ikakve službe; da su od 
uvijek imali svoje posjede odijeljene od posjeda po¬ 
danika Samoborskoga grada. Od svojih posjeda ni¬ 
su bili dužni nikada išto plaćati osim crkvene dese¬ 
tine ter poreza i ostalih kraljevskih dužnosti, koje 
su plaćali kraljevskim porezačima. Sudbene stvari 
i razne prodaje i kupovnine vršili su slobodno me- 
đjusobno. Napokon vojnu pomoć na obranu kralje¬ 
vine davali su izmedju sebe prema poreznoj snagi. 
Na osnovu jasnih i tvrdih ovih dokaza odredi sud, 
da se medje označene u Belinom. privilegiju imadu 
po kraljevskom čovjeku i izaslanicima zagrebačkoga 
kaptola točno pregledati i Samoborcima vratiti na 
uživanje. Ovu odluku u cjelosti potvrdi kralj, na- 
mješništvo s tim dodatkom, da ima Erdody pred 
poslanstvom dokazati, ako može, da Samoborci ni¬ 
jesu nikada uživali gore spomenutih prava. Jedna 
i druga stranka ima li kakvih dokazala, neka ih 
ponese sa sobom. 

Dne 26. siječnja 1590. uputi se mješovito izaslan¬ 
stvo u Samobor, da obidje i pregleda medje u Beli¬ 
nom privilegiju označene. Već kod prve medje — 
bila je to topola (đie Pappel) — uvidjelo je po¬ 
vjerenstvo na kakav način gospoštija krnji medje 
samoborske općine. Tu topolu dao je Erdody posjeći 

po svom kmetu Matij i Mišiću iz Gradne, da se tako 
zabašuri do kuda se proteže teritorij općine. Ovo 
obilaženje (reambulacija) medja zateglo se puna 
tri dana, pošto su Erdddyjevi 'ljudi povjerenstvu 
svakojake zaprijeke stavljali. Kad su Samoborci 
točno pokazali medje svoga teritorija, koje su ne¬ 
smetano do Ungnadovih vremena uživali, slijedilo 
je preslušavanje svjedoka kojii su prisegom imali 
potvrditi, da su navodi Samoboraca istiniti i da su 
zbilja bili do Ungnada nesmetani u posjedu tih me¬ 
dja. Preslušavanje ovo trajalo je punih 26 dana i to 
na raznim mjestima kao: Samoboru, Podsusjedu, 
Zagrebu (na Kaptolu i Griču), Lomnici, Brezovici, 
sv. Heleni (blizu Lonje na imanju Juraja Mikulića), 
Beris'lavcu, Krapini, Krapinskim Toplicama, Brdov- 
cu, Pušći, Stenjevcu, Stupniku, Novakima, Ivancu 
(u župi Bistra), Rakitju, Orešju, Luki, Kraljevcu, 
Šestinama, Gor. Lukavcu, Markuševcu, Dubrancu, 
Kurilovcu, Mraclinu, Dol. Lukavcu, Plesu; zatim u 
ovim mjestima štajerske i Kranjske: Mihaljevec, 
Obrež, Kapele, Reglinovec, Rakovcu, Brežki Turen, 
Krško polje (Campus Kersko), Škopica, Krška-Vas, 
Sibinjavec, Krško, Catež, Dobova, Kostanjevica i 
Brežicama (Brezetz, u Štajerskoj)i). 

i) Preslušani su ne samo stanovnici navedenih mjesta, 
nego i okolice. Od svjedoka spomenuti ću ovdje samo nekoje 
i to: Andrija Glagolić, nekoć ključar susjedgradski; Grgur 
Božjačić, župnik kod Sv. Nedelje blizu Samobora; Mati ja 
Tukanović, svećenik kod crkve sv. Anastazije u Samoboru 
(valjda kapelan); Stjepan Budroci, arhidjakon katedralni, 
koji je bio nekoć 3 i pol godine ravnatelj samoborske škole; 
Ivan Stešić, župnik u Brdovcu; Juraj Vulković, župnik u 
Vrabču; šimun Kovačić, župnik u Stenjevcu; Juraj Ratko- 
vić, župnik u Vel. Gorici; Lovro Djaković, župnik u Odri; 
Mijo šamptak, župnik u Krapini; Grgur Vitković, župnik 
u Krapinskim Toplicama; Juraj Baronjaj, župnik u Mihov- 
ljanima; Mijo špurarić, sudac krapinski; zatim Petar šal- 
ković (Szalkouyth), župnik sv. Lovre u Brežicama; Fortu- 
nat Mužić (Musich), sudac u Brežicama; Mati ja Stanca, 


Svi svjedoci, njih 683 na broju, izjave jednogla¬ 
sno, da su Samoborci u uživanju svojih prava i me¬ 
dja, kako su ih sami naveli, do vremena Krištofora 
Ungnada bili uvijek slobodni i nesmetani. Protiv 
ovako jasnoga dokaza ne mogaše Erd6dy sebi u pri¬ 
log ništa istinita navesti pak dopusti, da se postave 
stari medjaši kako ih nabraja Belina povelja, nu ne 
svi, samo nekoji. Godine 1591. polovinom prosinca 
pukne konačna presuda, kojom se Samoborcima 
vraćaju medje njihove općine i njihova prava, ali 
na žalost — samo na papiru. Erdody, kako je kao 
ban bio uplivan i moćan, znao je osujetiti izvršenje 
te presude. Još iste godine obnovi ovaj proces, koji 
se odsada vukao punih 60 godina (do g. 1650.). 

Da Erdodyju ne bijaše stalo do ozbiljnoga izmi¬ 
renja sa Samoborskim purgarima vidimo najbolje iz 
te činjenice, što on mirno gleda kako njegovi ljudi 
u vrijeme te parnice dan za danom Samoborcima 
čine nova nasilja. Tako su im, da ne spominjem dru¬ 
go, dne 16. srpnja oteli 117 vozova dobroga sijena. 
Sve što je Erdddy nepravde učinio Samoborcima do 
ove parnice, bilo je upravo ništa spram onog, što je 
iza toga slijedilo. Iza godine 1591. progoni ih upra¬ 
vo strašno. Oni jadni od zdvojnosti već ne znadu, 
kako da si pomognu, gdje da traže pomoć i zaštitu. 
Mnogi su ostavili što im još nije bilo oteto te se od¬ 
selili drugamo ne mogav dulje podnositi tih velikih 
patnja. 

Za ilustraciju tih žalosnih prilika, ili bolje nepri¬ 
lika, navesti ću iz svake godine po koji samo slučaj, 
da si uzmognemo stvoriti barem malenu sliku Sa- 

župnik sv. Ruperta na Vidmu; Juraj Plešković, kapelan kod 
sv. Martina u Kostanjevici (Lanđstrass); Andrija Are 
(Arcz), opat crkve bi. Dj. Marije kod Kostanjevice; Matija 
Kučić (Kucsicz), župnik kod sv. Juraja na čatežu. 

moborskih jada i nevolja, — Na Sesvete 1591. go¬ 
dine navali neki gradski sluga iz zasjede na samo¬ 
borskoga sudca Filipa Š u r i ć a starijega, te ga 
do krvi izbije. Godine 1594. uhvati gradski provizor 
sa slugama purgara Mati ju Poredna pa ga po 
volji izlupaju, oduzmu oružje te odvedu u grad, gdje 
ga tako izbatinjaše, da su ga u plahti morali odni¬ 
jeti kući. Tome činu pribivao je i sam Erdođy. Iste 
godine navale službenici njegovi, Petar Franceković 
i Juraj Noršić, u kuću Juraja Valentinčića te silom 
puste iz okova nekog zločinca, koji je sudbeno bio 
okovan i bačen u tamnicu. Jedan spis veli, da su ova 
dvojica, sa ostalim gradskim ljudima, upravo bjeso¬ 
mučno proganjali Samoborce, da niti kokoš, ni gu¬ 
ska, ni šačica sijena ne bijaše pred njima sigurna. 
Zapovjednik gradski spriječavao je višeputa obdrža- 
vanje sajmova oduzimajuć mesarima meso, ženama 
kruh na prodaju izložen i zabranjivao krčmarima 
točiti vino. — U predvečerje sv. Katarine i. g. na¬ 
valili su gradski ljudi u kuću purgara Nikole P a- 
d a r č i ć a i odnijeli mu 6 pari podplata vrijednih 
1 ugarsku forintu. 

Rad svih ovdje spomenutih i drugih mnogobrojnih 
nasilja prosvjeduju Samoborci pred Zagrebačkim 
Kaptolom dne 1. veljače 1595. Ali to im slabe koristi 
donese. Erdodyjevi ljudi ne boje se nikoga dok im 
za ledjima stoji njihov gospodar, koji to sve mirno 
gleda. Dana 11. srpnja pošalje Erđody Juraja Pleš- 
kovića, gradskoga provizora sa svojim ljudima u 
samoborsko polje, da požanju sve purgarske usjeve 
i na gradski majur odvezu. Makar su Samoborci ne¬ 
pozvane i nasilne goste opomenuli, da ostave nji¬ 
hove usjeve u miru i protestovali u nazočnosti ple¬ 
mićkog sudca zagr. županije Luke Čemkocija, nije 

to ništa koristilo. Erdody dade pače kasnije zemlje, 
gdje su bili ti usjevii, preorati i obratiti u svoje svr¬ 
he na očitu štetu Samoboraca. 

Erdođyju -bijaše najvećma zazorna samoupra¬ 
va samoborske općine i stoga najviše vre¬ 
ba na općinske činovnike, napose na glavu općine 
— sudca. Vidjeli smo, kako je godine 1593. dao zlo- 
staviti sudca Šurića; slično se dogodilo g. 1596. i 
sudcu Bartolomeju Glasiću. Ovoga dade uhva¬ 
titi i u grad dovesti, gdje ga baci u tamnicu, a kod 
kuće dade mu oduzeti sve vino što je imao u podru¬ 
mu. U tamnici, uz velike muke, prisili Glasića na 
pismenu obvezu, kojom morade obećati, da neće vi¬ 
še nikada ni njega, ni žene mu, ni potomaka nje¬ 
govih uznemirivati (!). Istom nakon toga pusti ga 
iz tamnice. Još veća nevolja stigne istoga Glasića 
godine 1597. kad je neki gradski kočijaš s više sluga 
provalio u njegovu kuću. Na kući razbiju vrata, nje¬ 
ga istuku i udare sjekirom po glavi, a ženu mu Do- 
roteju nemilosrdno izšibaše. Prigodom te navale bi¬ 
jaše kod Glasića Stjepan Turković, purgar sa¬ 
moborski, koji takodjer zadobije tešku ozljedu na 
zatiljku. Možda bi ih i ubili, da se na viku nijesu 
sletjeli susjedi, koji su ranjenicima zavezali rane te 
ih tako oslobodili, da rad velikog gubitka krvi ne 
podlegnu. Ti nemili gostovi na odlazku podmetnu 
vatru na Glasićevu kuću, ali srećom to opaze njeke 
žene te vatru u zametku uguše. — Kad su na Bla- 
ževo (3. veljače) 1597. obavljali Samoborci reštau- 
raciju svoga magistrata, bane medju njih, po nalo¬ 
gu Erdodyjevom, gradski provizor Plešković te za¬ 
htijevaše od njih, đa prisegnu vjernost i ovisnost 
njegovom gospodaru. Dakako, da toga ne htjedoše 
za živu glavu učiniti. — Mnoga nasilja poduzimali 

su gradski provizori na svoju ruku. Tako dade 22. 
veljače 1598. provizor Petar Ajtić 1 ) (Aytych) na¬ 
valiti na samoborski trg, gdje se obdržavao sajam, 
i oduzeti svu robu purgarima. I slijedećeg tjedna 



SAMOBOR-GRAD GODINE 1764. 
Po nacrtu Antuna Praunspergera) 


(29. veljače) opet navale na tjedni sajam ter za¬ 
grebačkim trgovcima Antunu Delfanu i Pavlu Palio 
otmu robu u vrijednosti od 120 rajnskih forinti. 


i) God. 1594. spominje se kao kaštelan grada Samobora. 


I ove godine pretrpio je Bartolomej Glasić znatnu 
štetu, jer mu iz štale odvedoše dvoje goveda. Oso¬ 
bito su pak stradale purgarske klijeti u Jelenšćaku, 
Stražniku, Gizniku i drugdje, iz kojih odvezu grad¬ 
ski ljudi preko 150 kabli vina. Da se zabrani Samo- 
borcima pristup u njihove šume i vinograde, postav¬ 
ljeni su na više strana čuvari, koji bi plijenili sva¬ 
kog tko im se usudio približiti, a uhvaćene stavljali 
su u gvozd je i zatvor. Kad je g. 1601. došao tadanji 
samoborski sudac Mati ja Poreden sa prisežni- 
cima u plemićku kuriju Petra Ajtića pred Erdodyja 
i molio ga, da prestane već jednom s tolikim nasi¬ 
ljima, dao ga ovaj po slugama baš nemilosrdno iz¬ 
biti regijama. Erđ6dy je i crkvu oštećivao. Bio je 
naime običaj, kad tko umre bez potomaka i rodbine, 
da sve njegovo pripadne crkvi. No Erdody je tako¬ 
ve ostavine silom sebi prisvajao. 

Gradski službenici bili su do skrajnosti obijesni i 
drzoviti. Tko bi im se samo jednom riječi opro i po¬ 
kušao ih odvratiti od kojeg zločina, odmah bi ga 
napali ter sjekirama i bodovima nemilosrdno izmr¬ 
cvarili, kako se to dogodilo Margareti, udovi nekog 
Janžeka i jednoj njezinoj; rodjakinji. Kad su g. 1601. 
došli neki gradjani samoborski pritužiti se Erdođyju 
u Jastrebarsko na zločine njegovih službenika, nije 
ih skoro niti preda se pustio. Slijedeće godine 1602. 
daje opet Erđody plijeniti purgarske 'kljeti iz kojih 
je oteto preko 100 kabli vina. Oko Sesveta pro¬ 
vale njegovi ljudi u kuću Mirka Diakovića i 
svezana ga u grad odvedu a nekoliko dana kasnije 
odnesu iz njegove kuće jednu lumbardu (bumbar- 
dam). Iz sveg ovog vidimo, koliko je uspjela kod 
Erd6dyja molba samoborske deputacije. — Godine 
1603. i 1604. oteto je Samoborcima iz kljeti 211 

kabli vina. Uopće, od godine do godine, od dana u 
dan, ugnjetava Erdody siromašne, na prosjački štap 
spale puirgare. Oni jadni traže na sve strane pomoć 
i zaštitu i kod bana i kod kralja, ali sve u zalud. 
Godine 1604. dne 10. travnja piše kraljev brat Ma- 
tija II. banu Ivanu Draškoviću, da pošto poto uzme 
Samoborce u zaštitu proti svim napadačima njiho¬ 
vih prava i posjeda, naročito pak protiv Erdodyja, 
koji ih neprestance, ljeti i zimi sa svojim slugama 
i vojnicima muči i uznemiruje. Iz cijeloga ovog spi¬ 
sa jasno razabiremo, kako je nadvojvodi dobro i u 
tančine poznato okrutno postupanje Erđodyjevo sa 
Samoborskim purgarima. No i ova opomena nije 
upravo ništa koristila. Erđođy obeća izaslaniku za¬ 
grebačkoga kaptola, koji mu je tu opomenu uručio 
u jastrebarskom gradu, da će opravdanje na te po- 
tvore dati skorih dana u Zagrebu na saboru pred 
staležima i redovima; ali toga ipak nije učinio i nije 
mogao učiniti, jer su zloće njegove bile predobro po¬ 
znate i banu Ivanu Draškoviću i kaptolu i staležima. 

I tadanji župnik samoborski Petar Kupres 
bijaše protivnik Samoboraca, a prisni pristaša Er- 
dodyjev, što vidimo iz ponašanja njegovog sluge 
Matije Ravenšćaka 'pa i samog njegovog. Godine 
1604. dne 11. veljače sastane spomenuti sluga na 
ulici sudca Bartolomeja Glasića te ga bez ikakovog 
povoda napane ovim prostačkim riječima: »hody 
zymo kwruina koslowa brada«, i počne 
ga izazivati na tučnjavu. Kad je Glasić pomoću Iva¬ 
na Vugrina htio tog drskog slugu zatvoriti, rani ga 
ovaj nožem. — Župnik Kupres, rodjen u Cerju (žu¬ 
pa Kotari) gdje i danas ima žitelja ovoga prezime¬ 
na, polazio je početne škole u Samoboru i od Samo¬ 
boraca je dobio njihovu župu, očito je držao uz Er- 

dodyja, a protiv Samoboraca, te se hvalio da mu je 
Erd6đy dao župu, a ne oni. I on ih je ljuto vrije- 
djao, kako to razabiremo iz istražnoga spisa zagre¬ 
bačkoga kaptola protiv njega. Svjedoci, njih 28 na 
broju, pod prisegom su iskazali pred kaptolskim 
izaslanikom sve uvrede, koje im je nanio. Erdody- 
jevi ljudi silili su g. 1605. purgare, da imadu voziti, 
po njemu u zakup uzetu, desetinu kaptola na njego¬ 
ve udaljene majure. Kupres je odobravao postupak 
ovaj, što je Samoborce vrlo boljelo. 

Iz godine 1607. zabilježeno nam je malo nasilja; 
općenito se samo spominje, da su Erdodyjevi ljudi 
plijenili i otimali na sajmovima različitu robu. Tim 
veću štetu pretrpjeli su Samoborci godine 1608. kad 
su im iz klijeti u Gizniku, Zavrtnjaku, Jelenšćaku 
i Stražniku oduzeli 372 kabla mošta i neke vino¬ 
grade sa prirodom ove godine. Slijedeće godine odu¬ 
zeto im je 186 kabli vina. Gradski službenici sa ka¬ 
štelanom Vidom Mišićem provale ove godine (1609.) 
oružani u kuću vrijednog višegodišnjeg sudca Bar¬ 
tolomeja Glasića te ga zajedno sa notarom Fr. Briš- 
linom, koji se kod njega desio, uhvate, odvedu sve¬ 
zane u grad i bace u tamnicu. Tom zgodom izbili su 
i suprugu Matije Budija — Helenu; kad ih je Budi 
molio da mu ženu ostave u miru, odvedu i njega u 
tamnicu. I slijedeće godine bilježe nam mnogobroj¬ 
na nasilja. Tako na pr. vidimo opet purgare samo¬ 
borske, na dan sv. Emerika, 5. studena 1612., pred 
kaptolom zagrebačkim, gdje se tuže na mnoga na¬ 
silja i otimačine. Medju ostalim spominju, da je 
Erdody silom oteo župnoj crkvi sv. Anastazije liva¬ 
du zvanu: kapelanšćak i nekoje crkvene kme¬ 
tove te sve to predao samoborskim Franjevcima. 
Dok je bio župnikom Kupres, koji se Erd6đyju pri- 

lizivao, nije ovaj crkvi otimao njezina dobra. To se 
sve dogadjalo za župnika Grgura Brozovića 
(župnik do g. 1628.). Da se Kupres priliže Erdody- 
ju, činio mu je različite službe i usluge; med ju inim 
na nedjelje i blagdane vršio službu božju u gradskoj 
kapelici. Postavši Brozović samoborskim župnikom, 
ne htjede ni čuti o kakovim službama. On odrješito 
odkreše Erdodyju: »Purgari samoborski 
dali su mi župu samoborsku i u nju 
me uveli, a ne gospoštija; i štogod 
imam, to imam po dobroti purgara. 
Nijesam stoga nipošto dužan služiti 
gospodinu grofu ni njegovom grad u.« 
Možemo si misliti kako ga je radi toga zamrzio. Ra¬ 
di toga oduzme Erdody iSamoborcima prebendu i 
crkvicu sv. Marije te ju dade Franjevcima, prem se 
tomu biskup zagrebački Šimun Bratulić protivio. 

Sudac Marko Dragošević pretrpio je ta- 
kodjer dosta sramote. Kad je godine 1617. došao u 
grad pred Erdođyja i potužio se na zulum njegovih 
ljudi, osobito što su popasli purgarske sjenokoše, 
dade ga strašno izbatinjati. Drugom zgodom istoga 
sudca činovik Nikola pl. Maurović baci na zemlju i 
nemilosrdno ga izbije, kao i gradjanina Juraja Pav- 
lešića, da je malo živ ostao. Kako je Maurović mr¬ 
zio Samoborce vidi se iz ovoga, što je provaljivao u 
njihove podrume i klijeti te na punim lagvima od¬ 
bijao čepove i pustio po zemlji vino isteći. Zapisnici 
iz godine 1618. i 1619. bilježe nam takodjer mnoga 
nasilja. Ovaj posljednji veli na jednom mjestu: Od 
dana u dan nanose gradski sluge premnoga i teška 
nasilja; od purgara traže neobičnu gomicu, brane 
im ići u njihove šume, uzim'lju pokošeno i suho si¬ 
jeno, a s vinom kao obično. Slične stvari bilježi nam 
i godina 1622. 

Erdody htjede godine 1623. podijeliti svoje samo¬ 
borsko imanje medju svoja dva sina. U tu svrhu 
dade popisivati i zemlje (samoborskih žitelja, kao 
da su njegovi kmetovi. Oni se tome oštro opra i di¬ 
goše protiv njega. Slijedeće već godine vidješe Sa¬ 
moborci posljednji put svoga silnika hladna i mrt¬ 
va 1 ). Mnogobrojni ratovi u kojima se borio protiv 
Turčina, pak k tome starost i nadošla bolest, istroše 
mu životnu snagu, te dne 17. mjeseca siječnja 1624. 
u 66. godini učini smrt kraj njegovom životu. Umro 
je u Krapini kamo je došao pohoditi svoju rodbinu. 
Savremenik njegov Juraj Ratkaj opisao je ovako 
njegov sprovod: Cijeli tjedan ležalo je mrtvo tijelo 
u Krapini na odru, a odavle bijaše prevezeno u Sa¬ 
mobor. Najprije stupahu konji pokojnikovi, nakiće- 
ni sa mnogo zlata. Za njima 300 kopljem oružanih 
konjanika, koji svi bijahu odjeveni u crno odijelo. 
Za njima su išli sinovi i nećaci pokojnikovi, na čelu 
im Sigismund, kojega je osobito volio. Iza sinova 
pratila ih lijepa svojta plemića. Iz Samobora dove¬ 
zeno bijaše mrtvo tijelo u Zagreb i položeno najpri¬ 
je na odar u župnoj crkvi sv. Marka. Drugi dan o- 
bavljao se svečani sprovod iz crkve sv. Marka u 
stolnu crkvu sv. Stjepana. Prvi koracahu zastavni¬ 
ci, zatim dva štitonoše sa štitovima, na kojima bi¬ 
jahu urezani grbovi obitelji Erdddyjeve. Iza njih 
nosio je jedan plemić zlatni lanac, odliku sv. Spasi¬ 
telja, što no je dobi pokojnik za bitku kod Siska. 
Zatim su slijedili konjanici u crno obučeni, a onda 
nećaci i ostali rod, množina svijeta, onda svećen¬ 
stvo, za njima mrtvačka kola. Najzadnji išao sin 
mu Sigismund s braćom, prvaci kraljevine i poslan¬ 
stva sa svih strana. Sprovod bio je tako velik, da 

') Gl. Kukuljević: Samobor. 


— 63 






g U prvi već ulazili u crkvu sv. Stjepana, a zadnji 
još nijesu izašli iz gornjega grada. Svečane zaduš¬ 
nice služi biskup Petar Domitrović, a poslije njih 
drži žalosno slovo. Kad su mrtvo tijelo spustili (U 
raku, 300 kopljanika o zidove polomi svoja koplja, 
u znak da je slomljen život slavnoga junaka 1 2 ). r 

Još danas vidi se u prvostolnoj crkvi u Zagrebu, 
na lijevoj strani žrtvenika B. D. Marije, mramorni 
spomenik s njegovom slikom u viteškom oklopu. U 
desnoj ruci drži šlem počivajući na stupu, a lijevom 
je prihvatio mač. Pred njim visi raspelo, a pred o- 
vim u lijevom kutu stoji izšarani Erd6dyanski grb. 

Nad glavom banovom urezana je poslovica njegova: 

I n D e o vici. Oko slike izvajan je okvir, u kom 
se vide razni .vojnički, historijski i turski trofeji. 

Od zgora u sredini grb trojedne kraljevine Hrvat¬ 
ske, Slavonije i Dalmacije, a sa strane ime Isusa i 
Marije. Pod slikom stoji slijedeći napis: 

EPITAPHIVM ILLMI DD. COMITIS THOMAE ERDODYE 
MONIOROKK. MONTIS CLAUDII & COTTUS VARASD 
COMITIS PERPETUI. SACRI ORDINIS REDEMPTORIS 
EQUITIS. THAVERN. REGAL. MAGRI. SACR. CAE3. 
REGIAEQUE MATTIS CONSILIARII. AC REGNOR. DAL. 

CRO. & SCLA. OLIM BANI QUI 17. IANV. ANO. DNI 
1624. & AETATIS SUAE AN. 66. IN DNO PIE OBIIT-O. 

Tako evo smrt riješi Samoborce njihovoga silni¬ 
ka, koji ih je kroz 35 godina gnjavio i mučio. Ovih 
35 godina neprekidni je niz nebrojenih nasilja, ne¬ 
pravda i zala, koja su Samoborci teško podnašali. 

Ako se i ima mnogo toga pripisati neobuzdanoj sa¬ 
movolji i zlobi Erđodyjevih ljudi — provizora, kaš- 

1) Sravni: K. Horvat: Toma Erdody-Bakač. Zagreb 1900. 
str. 100. 

2) Gl. Kukuljević: Nađpisi. Zagreb 1891. str. 331. Tu je 
pogriješno označena godina smrti. Mjesto 1624., kako je na 
spomeniku, ima 1621. 

Stari grad sa zapadne strane. (Foto: iv. sudnik) 

telana i drugih službenika — ipak su se ta sva na¬ 
silja, sa malim izuzetkom, činila njegovim znanjem, 
a ponajviše i njegovim nalogom. Da je Erdody te 
sve nepravde odobravao i bio sporazuman s tim, što 
su njegovi ljudi činili, vidi se najbolje po tom, što 
nije mario za kraljevske prijetnje i opomene, kao 
što i iz onih slučajeva, kad je dao mnoge purgare 
i sudce pred svojim očima batinjati, 'kad su došli 
u grad moliti, da prestane već jednom sa svojim 
nasiljima. 

Želimo li ipak kako ispričati držanje Tome Erdo- 
dya spram samoborskih purgara, to moramo imati 
na pameti prilike onoga doba. Tada su Turci baš 
najjače navaljivali na našu domovinu, od koje bje 
slobodan jošte dio zagrebačke i varaždinske župa¬ 
nija (ostatci ostataka slavnog njekoč hrvat, kraljev¬ 
stva). Erdody, kao ban i glavni vojskovodja, imao 
je silnih potreba za uzdržavanje mnogobrojne voj¬ 
ske, pak koje čudo, da nije birao sredstava ni na¬ 
čina, kako da te potrebe namiri. 

V. 


DJECA TOME ERDtJDYJ A I DIOBA U GRADU G. 1623. 
— JELISAVA MOŠKON SA SVOJIM SUPRUGOM PO¬ 
STAJE GOD. 1639. VLASNICA GRADA. — JELISAVINO 
POSTUPANJE SA SAMOBORCIMA. — SVOJATANJE 
PATRONATSKOG PRAVA I DIRANJE U SLOBOŠTINE 
SAMOBORSKIH FRANJEVACA. — GODINE 1650. SVR¬ 
ŠENA RASPRAVA IZMEDJU GOSPOšTIJE I SAMOBO¬ 
RACA. — DALNJE ZGODE DO GODINE 1653. 


Toma Erdođy bijaše sretan u braku te je imao 
više djece. Od tih -znamo za Sigismunda, koji 
1627. postane hrvatskim banom, K r i š t o f o r a, 
Stjepana, kasnije biskupa srijemskoga, Ivana, 
kasnije biskupa jegarskoga. Spominju se i četiri 
kćeri, od kojih jedna imenom J u 1 i j a n a, umre 
već u desetoj godini; Ana, udala se za Melkiora 
Alagy (de Bekeny); S u z a n a, udata za Krištofora 
Turzo; i napokon Jelisava, uidata ponajprije za 
grofa Nikolu Draškovića a kasnije za štajerskoga 
grofa Josipa-J-usta Moškona. 

Još za svoga života pobrinuo se Erdody, da iza 
njegove smrti ne dođje do svadje medju brojnom 
mu djecom. Zato pozove dan iza svetih Trih Kralja 
u svoj grad Želin protonotara kraljevstva Stjepana 
pl. Patačića od Zajezde te pred njim razdijeli grad 
i imanje samoborsko medju svoju djecu. Svaki je 
dobio jedan dio kmetova, dio prostorija u samobor¬ 
skom gradu te dio ostalog pokretnog i nepokretnog 
imetka.Jeđino su samoborske Rude, gdje se je ko¬ 
pao bakar i željezo, ostale zajedničkim dobrom bra¬ 
će a čista dobit ima se jednako dijeliti. Ujedno na- 

ruci djeci, da vode osobitu brigu za rudnik i ne do¬ 
puste, da opusti i propadne. Ovu diobu provelo je 
17. siječnja 1623. posebno povjerenstvo na čelu sa 
Grgurom žugnetićem. Povjerenstvo je točno sve 
pregledalo i stavilo svoj predlog, koji je Erdody 
prihvatio. 

U gradu je ostalo zajedničko: kapela, toranj, 
vrata, kuhinja, soba gdje se peče kruh, stan više 
kaštelana, zdenac, staje, prostorije za oružje i stre¬ 
ljivo. 

O toj; diobi izdao je na temelju protonotarevog 
izvještaja ban Juraj grof Zrinjski 1. veljače 1623. 
u Vidovcu posebnu povelju za buduću obranu prava 
svekolike braće. 

Ta podjelba stupila je u krijepost istom smrću 
Tominom (1624.). Iza njegove smrti nastale su me¬ 
dju braćom svadje i razmirice za baštinu. Najpo- 
hlepniji bijaše -Sigismunđ, koji htjede svu braću iz 
Samobora istisnuti ter sam postati gospodarom. 
Kad je Nikola Drašković sa ženom Jeiisavom, pre¬ 
ma spomenutoj podjelibi okupirao dio svoje žene u 
gradu Samoboru, navali Sigismunđ na grad oruža¬ 
nom silom i sa zemaljskim haramijama te poče ob- 
sjedati Draškovića i ženu mu. Podjedno je okupirao 
i zadržao ne samo svoj dio, već takodjer dijelove 
svoje braće Ivana i Stjepana Erdođy. O tom je bilo 
govora i na saboru držanom u Varaždinu dne 5. 
ožujka 1625. gdje se muncij Sigismunđov tužio na 
Draškovića, da je nasilno provalio u grad Samobor 
te iz obiteljske riznice ugrabio neke stvari, vrijedne 
mnogo tisuća forinti te iste kod sebe zadržao. Nun¬ 
cij Draškovićev obrani svoga gospodara te dokaže 
nasilje i krivicu Sigismundovui). 


i) Vjesnik kr. zem. arkiva; god. XII., str. 249. 





Š novim gospodarima ne nastanu mirniji dani po 
samoborske varošane. Za tih gospodara — kako će¬ 
mo vidjeti — ponavljaju se jednake nepravde, kak¬ 
ve su i prije bivale. S gradom samoborskim bašti¬ 
nila su djeca Tomina tako reći i njegovu mržnju 
na jadne iSamoborce. Dugo i dugo ne bih bio gotov, 
kad bi ta razna nasilja htio isplesti u jedan 
žalobni vijenac. Spomenuti ću ih samo par 
i to ona, koja jače vrijedjaju prava i sloboštine sa¬ 
moborskih mještana. Polovicom ožujka 1628. oduz¬ 
me Krištofor Balagović, prefekt sa strane Jelisa- 
vine, samoborskom sudcu Matiji Kunoviću jed¬ 
noga vola rad toga, što je na somoborskom tlu (te¬ 
ritoriju) dao posjeći par hrastova za kapelicu sv. 
Jurja na brdu Tepec. Gradjanina Matiju S a i 1 a 
dao je javno na trgu šibati. Isti prefekt ubere od 
bivšeg samoborskog sudca Jurja P a v 1 i n i ć a, 
silom dvostruku vinsku desetinu (10 kabli) prem 
kao sudac — po starinskom pravu — ne bijaše du¬ 
žan ni jednostavne davati. — Na 22. kolovoza 
(1628.) otmu gradski službenici po nalogu Sigis- 
munda Erdddy područnu kapelicu sv. Mihalja s nje¬ 
zinim posjedom, kao i sve đohodke župne crkve sv. 
Anastazije pak oboje zajedno predadu gvardijanu 
samoborskih Franjevaca Antunu Teletinoviću. 
Uz to dadu gradski službenici srušiti čvrsti zid do 
varoškog tornja (penes turrim oppidi) te odatle 
nastane pogibelj, da se i sam toranj sruši. 

Svaki od braće imao je u gradu svoga prefekta 
(provizora) i više drugih činovnika. Ti njihovi služ¬ 
benici mnogo su jada zadavali samoborskim purga¬ 
rima. Oni su silom vršili nad njima sudbenu vlast, 
potvrdjivali i dozvoljavali razne ugovore i zaloge, 
branili ribarenje u Gradni, sjekli općinske šume i 

silili purgare, da im davaju godišnje nekoliko kabli 
vina. Sva ta nedjela vodio je u prvom redu Krišto¬ 
for Balagović. On je sprječavao i branio obdržava- 
nje sajmova; njekim purgarima oduzeo je na sajmu 
zakonitu žitnu mjeru. Silio ih da voze u grad dese¬ 
tinu a tko bi ju dovezao, dobije za plaću — batine. 

Godine 1633. činili su Rudari i gradski kmetovi 
Samoborcima velike štete. Sjekli su njihove šume i 
krčili te onda na tom zemljištu sadili trsje. Kad su 
se Samoborci radi te nepravde pritužili Sigismundu 
Erdodyju, tada banu hrvatskomu, poruči im ovaj 
po letovaničikom kapetanu Farkašu Jelačiću ovako: 
»Dobro znaju da s z u pod p r a v d u m 
znami; neka im Rudari do hiss szeku 
ako hoche«. — Sudac samoborski Pavao Va- 
lentinčić došao je g. 1635. kupovati u grad 
heljdu te bude po gradskoj družini bačen u tamnicu. 

I dični samoborski župnik Andrija B i a n k i n i 
(1628.—1636.) mnogu je gorku podnio od nasilnih 
gospodara samoborskoga grada. U plemenitosti svo¬ 
ga srdca nije mogao odobravati nasilja, koja su sa¬ 
moborski purgari trpjeli sa strane gospoštije. Zato 
se stavi odvažno na stranu ugnjetavanih purgara 
a protiv silnika i otimača. On je za njih išao po¬ 
sredovati čak u Beč pred kralja a branio ih je i 
zastupao godine 1635. na oktavalskom sudu drža¬ 
nom u Požunu. Gospodari grada tražili su ga, pače 
i u ispovijedi nagovarali, da ne prizna Samoborce 
'svojim patronima (kolatorima), što on dakako ne 
htjede učiniti. Rad svega toga silno ga zamrzi go- 
spoštija te protiv njega digne tužbu godine 1636. 
Protiv ove tužbe on se je sjajno branio, a još odu- 
ševljenije branio prava samoborske općine. Iz pri¬ 
tužbe Samoboraca pred zagrebačkim kaptolom dne 

13. prosinca 1636. razabiremo, da gospoštija ide od 
dana do dana za tim, da mu oduzme župu. 

Oko Miholja godine 1636. nalože gospodari igrada, 
da im Samoborci od kaptola u zakup uzetu desetinu 
i gomicu imađu voziti na Rude. Ne budu li to htje¬ 
li, zagrozi im se gospoštija, da će doći sama po nju, 
ali onda će pobirata dvostruku. 

Iz ovih spomenutih dogadjaja možemo si stvoriti 
barem malu sličicu, koja nam pokazuje kakav je 
bio odnošaj tih novih gospodara grada spram sa¬ 
moborskih purgara. 

Od spomenute djece Thome Erdodyja bila su već 
godine 1639. sva mrtva, osim Elizabete. Zadnji je 
umro Sigismunđ dne 28. lipnja 1639. u 43. godini 
svoga života, te bje pokopan u crkvi braće sv. Fra¬ 
nje u Klanjcu. Još i danas vidi se u raki samostan¬ 
ske crkve njegov olovni lijes, koji je na uglovima 
pozlaćen ter ima obširan napisi). Nijedan od po¬ 
kojne braće ne ostavi iza sebe potomaka osim Kri- 
štofora, koji bješe oženjen za Barbaru Turzo. On 
ostavi iza sebe sinove: Jurja, Gabrijela i 
Mirka te kćer Elizabetu. 

Po smrti Sigismundovoj imalo se sve Erdođyjan- 
sko imanje podijeliti na dvoje: medju Jelisavu, uda- 
tu Moškon, i djecu pokojnoga Krištofora. Ovi pozo¬ 
vu kaptol zagrebački, da pošalje svoje zastupnike 
pred kojima će se podijeliti. Izaslanici kaptolski 
Franjo Jandrijević (ilektor) i Gašpar Vrbanović 
(kustos) dodju na dan sv. Lucije (13. prosinca) u 
grad Samobor pred kojima je medju dijelnicima na¬ 
činjena Slijedeća pogodba. Djeca Krištoforova — 
Gabrijel, Juraj i Mirko — u ime svoje i svoje sestre 
ustupe Jelisavi gradove Rasinju i Jelensku (Jele- 

i) Kukuljevlć: Nađpisi, str. 89. 

kocz) u križevačkoj županiji te Samobor sa rud¬ 
nikom u Rudama. U to doba bile su šume samobor¬ 
ske gospoštije već posvema izsječene. Da Jelisava 
uzmogne i nadalje tjerati rudarski posao, dozvole 
joj da smije u tu svrhu potrebna drva kroz četrde¬ 
set godina sjeći iz šuma u području očinskog — 
odnosno djedovskog — grada Lipovca, ikoji jur tada 
bijaše posve napušten. Jelisava pak ustupi djeci 
svoga brata Jastrebarsko i posjede Lipovca, zatim 
gradove Jokeo u požunskoj i Szomoljan u nitranj- 
skoj županiji i sva prava s tim gradovima svezana. 
Tako eto postade Jelisava sa svojim suprugom Jo¬ 
sipom-Justom Moškonom samovlasnica cijelo¬ 
ga grada i imanja samoborskoga. 

Jelisava bijaše prava krvnica i neprijateljica sa¬ 
moborskih purgara. Sve ono, što su pretrpjeli za 
Ungnada i Tome Erđodyja, upravo je ništa spram 
toga, što oni trpe od nje. Do samoborskih pravica 
držala je toliko, koliko čovjek drži do lanjskog sni¬ 
jega, i još manje. Skupa sa svojim suprugom sma¬ 
tra Samoiborce svojim podložnicima i kmetovima. 

Nadu u bolju budućnost davao je Samoborcima 
poziv od 19. srpnja 1640. godine, kojim ih kao 
četvrti stališ kraljevine, Vuk Franka- 
pan-Tržački i biskup zagrebački Benedikt Vinković 
pozivlju na svečanu inštalaciju novoga bana Ivana 
Draškovića, koja se imala obaviti dne 23. i slijede¬ 
ćih dana istoga mjeseca. Tim pozivom je sa 
najvišega mjesta u kraljevini Hr¬ 
vatskoj javno i otvoreno pokazano, 
da se Samoborce ne smatra ničijim 
kmetovima, žalibože ta lim se nada nije ipak 
ispunila te oni i nadalje ostaju mučenici i stradal¬ 
nici za svoja prava, košto su bili i do sada. To nam 
svjedoče ponajbolje slijedeći događjaji. 

Oko Triju KraJlja 1641. godine dade gradski pro¬ 
vizor iz šuma na općinskom tenitorijiu: Orešje, 
R e b e r i Drage zvanih, odvesti preko sto vo¬ 
zova drva, koja upotrijebi na korist svojih gospo¬ 
dara. Na sličan način posječena je iste godine 7. 
svibnja šuma i kolosjek Nikole Sušeka u Gizniku — 
Tri dana prije Spasova (na prvi prosni dan) iste 
godine, kad je došla procesija iz župne crkve u ka¬ 
pelu sv. Mihalja, dade Moškon i žena mu Jelisava, 
bez ikakove krivice i povoda, po provizoru Jurju 
Noršiću i kmetovima došlim iz Raslinje, uhvatiti 
sudca Martina Vuk ovi ča na groblju (in coe- 
metrio) iste kapele. Uhvaćena svezu i odvedu u 
grad, igdje su ga tako zvjerski izmrcvarili, da su 
komadi mesa s njega padali. Kad se Vuković pri¬ 
zvao na četiristogodišnje pravice samoborske, bace 
ga u najdonjiu tamnicu jedne kule (ad imma petro- 
sae turris) ii ostave ga tuj više dana ibez jela i pila. 
Samoborci tim činom ljuto povrijedjeni potuže se 
pred zagrebačkim kaptolom, kako se njihove pravi¬ 
ce ljuto vrijedjaju. Kaptol pošalje 16. svibnja u Sa¬ 
mobor kanonika Ivana Mišića, da ispita cijeli dogo- 
djaj i izvadi-, dali je provizor gradski uhvatio sudca 
ha samom groblju ili pred grobljem. Preslušavanje 
svjedoka obavljeno je na samom groblju sv. Miha¬ 
lja. Svjedoci, podložnici Jelisavini jednoglasno izja¬ 
ve, da je provizor to učinio osam koračaja od grob¬ 
lja blizu puta, kojiv odi u grad, i tuj da je predao 
(sudca slugama neka ga vode u grad. Provizor izjavi, 
da je sudca uzetom ulovio po naročitoj zapovijedi 
(svoje gospodarice i to osam koračaja od groblja. 
(Svjedoci palk sa strane Samoboraca izjave, da ga je 
uhvatio na samom groblju ili na vratima, kojima 
Ise na groblje ulazilo. Svjedok Petar Vugrin izjavi, 


da je pet koračaja pred crkvenim vratima provizor 
sudca prihvatio za ruku i rekao mu, da ide malo 
s njim, jer mu želi nješto reći. Kad su došli k vrati¬ 
ma predade ga provizor slugama. Svjedokinja Ma¬ 
rija Pavlešić izjavi, da je sudac uhvaćen neposredno 
pred vratima crkve, gdje mu reče provizor neka do- 
dje pošto želi par riječi s njime govoriti. Jošte jed¬ 
nom u toj stvari dade biskup Vinković povesti istra¬ 
gu, pošto prvi put nijesu bile prisutne sve one oso¬ 
be, koje bi imale svjedočiti. Nije nam poznato kako 
se konačno stvar svršila. Kriva je tome bila Jelisa¬ 
va i suprug joj, pak ih zato biskup Vinković udari 
crkvenom kaznom zabraniv njima i njihovoj dru¬ 
žini neko vrijeme prisustvovati sv. službi Božjoj. 

Kako su Samoborci bili svijesni svoje samostal- 
hosti i neovisnosti lijepo nam pokazuje slijedeća 
zgoda. Godine 1641., dne 28. kolovoza, dodju u Za¬ 
greb na sabor samoborski purgari Stjepan pi. H u- 
h i ć, Matija pl. Ravanšćak i sudac Martin 
Vuković. Poslala ih je općina kao svoje zastup¬ 
nike. Tuj službenik Jelisavin, Luka Smolčić, uloži 
u njeno ime prosvjed proti njihovom plemstvu. To 
plemstvo dobili su godine 1638., a sabor hrvatski 
je to primio na znanje i potvrdio njihove plemićke 
listove (armales). Prema tome bio je prosvjed 
Smolčićev zakašnjen. Radi toga dodje do oštrog su¬ 
koba izmeđju Ravanšćaka i Smolčića. Ravanšćak 
svojom odvažnošću spriječi, da Smolčić nije dobio 
od sabora potvrde o svojem prosvjedu, koja bi bila 
po Samoborce štetna i povod dalnjiim uznemiriva¬ 
njima. Kad su se u tu prepirku pustili nazočni Ju¬ 
raj i Mirko Erdody, djeca Jelisavinog brata, odvrati 
im Ravanšćak slijedeće: »Misli li obitelj Erdody, 
da su Samoborci njezini podložnici, neka to odmah 

pred staležima i banom dokaže kakovom pisanom 
ispravom. Dokaže li to, tad ćemo prignuti svoje šije, 
inače nikada.« Na te riječi počne Smoičić pred ba¬ 
nom i saborom vikati: Batinama ćemo vam doka¬ 
zati; batinama, batinama! — Zgodno mu na to od¬ 
govore Hunić i Ravanšćak veleć: »Ako smo vaši po¬ 
dložnici, zašto ise pravdate s vašim podložnicima 
pred kraljevskim sudom? Podložnik bo, po zakonu 
domovine, ne običaje se parbiti sa svojom zemalj¬ 
skom gospodom! Mi imamo svoje sloboštine (privi- 
legia) dane nam od sv. ugar. kraljeva i dvije okta- 
valske presude, po kojima nikoga ne pripoznajemo 
svojom zemaljskom gospodarom, već jedinoga kra¬ 
lja.« Smoičić ne mogaše na to ni riječi odgovoriti, 
pak se obori na sudca Vnkovića, veleć mu da bi mo¬ 
rao ibiti iz kraljevine izbačen i protjeran. Na to mu 
Vuković odrapi: »Ako gospodin ban i slavno kra¬ 
ljevstvo hrvatsko odsude i dadu me izbaciti iz kra¬ 
ljevine, bit će izbačen; ako pak ne, ostati ću i nada¬ 
lje podložnik Njegovog Veličanstva i sudac njegovog 
slobodnog varoša.« Evo ovako dostojno i ponosno 
odbiju zastupnici općine navale na njihovu čast i 
slobodu. 

Ne mogav pođnašati jada i nevolja, koje im go- 
spoštija zadaje, pošalje općina pred kralja u Beč 
purgare Stanka Š u r i ć a i Martina Valentin- 
č i ć a. Ovi su imali predati kralju tužbu i usmeno 
mu razložiti i kazati sve nepravde, koje trpe od go- 
spoštije samoborskoga grada. Sam biskup Vin'ković 
dade im posebno preporučno pismo, u kom moli i 
zaklinje kralja, da se milostivo zauzme za samobor¬ 
ske purgare, koji trpe velike nepravde. Da i to sve 
ništa ne pomože, vidimo iz toga, što se i nadalje 
razna nasilja i nepravde čine. Tako na pr. godine 


1642. doveze purgar Mirko Gomilac u grad gornicu, 
jer ga je na to gradski ključar prisilio. Poslije toga 
izbije ga isti ključar tako nemilosrdno, da je bio po 
tijelu posve modar. Dana 24. ožujka iste godine đo- 
dje gradski provizor Juraj Noršić u kuću Martina 
Terihaja i opazi mnogo riba, koje su Posavci dovezli 
na prodaju. Na pitanje: tko je kupio te ribe?, od¬ 
govori Terihaj: sudac. Nato mu provizor pokaže 
figu pod nos i reče: »Evo toliko vam dadem za vaše 
samoborske pravice«. — Juraj Vrančić, 'kmet Jeli- 
savin, pohvatao je ove godine na općinskim pašnja¬ 
cima i livadama veliki broj goveda. Uhvaćena gove¬ 
da odveo je na njezin majur, gdje je za svaki ko¬ 
mad, prije nego ga je vlasniku vratio, tražio osam 
dinara. 

Dne 26. V. 1642. dovela je Elizabeta Erđody u 
Samobor izaslanike eazmanskoga kaptola te je u 
hodniku župnoga dvora po svom službeniku i pod¬ 
županu Krištofu Baiagoviću dala voditi istragu o 
pravu ribarenja, maltrine, drvarije i ostalog u če¬ 
mu su Samoborci tobože povrijedili njezina prava. 
Samoborci najodlučnije prosvjedovaše protiv izve- 
denja kaptola i istrage jer sve nepravde, koje je 
ona njima pripisivala, pretrpjeli su oni od nje. 

Najveći i od svoga rodjenja zakleti neprijatelji 
Samoboraca bio je službenik Jelisave Moškon Kri- 
štofor Balagović, podžupan zagrebački i prefekt 
samoborske gospoštije. Za njega vele Samoborci u 
svojem prosvjedu pred zagrebačkim kaptolom 9. 
listopada 1642.: »da mu od mlijeka nije ništa mi¬ 
lije, od nektara draže, od ambrozije mirisavije, od 
meda sladje, nego igradjane samoborske iz priro-* 
djene mu mržnje vrijedjati, činiti im nepravde, gnja¬ 
viti ih i škoditi im gdje može.« 

Za Jelisave Moškon pokazuje se više po ikada 
samovolja, obijest i zloba gradskih činovnika i služ¬ 
benika. Svakako, da ih je na to poticala sama Jeli- 
sava izravno ili pak neizravno, držanjem svojim 
spram samoborskih građjjiana. Moškon sa svojom 
suprugom dao je mjeseca veljače 1643. po gradskom 
kaštelanu Ivanu Mišiću silom vući Samoborce pred 
gospoštijski sud, što bijaše na prijezir i sramotu 
njihove 'slobode i sudbene nezavisnosti. Provizor 
gradski Juiraji Noršić bio je do skrajnosti objestan 
i nasilan čovjek, koji je svakom zgodom i prilikom 
Samoborcima ljute jade zadavao. Uz prefekta Bala- 
govića on se svakom zgodom ističe. Kad bismo htje¬ 
li opisati sve zločine, koje su ova dvojica počinili, 
morali bismo pisati posebnu knjigu. Pa ipak, sve 
to činilo im se upravo ništa. Provizor dade godine 
1644. iz puke oibjesti iizsadrTi i razbiti vrata na žup- 
noj crkvi te prisili Samoborce, da dadu nova nači¬ 
niti. U prosincu 1646. zagrozi se on starome sudcu 
Vukovicu, da sve ono sto su do sada Samoborci od 
grada pretrpjeli nije ništa spram onomu, što će 
istom slijediti. 

Spomenute godine 1644., mjeseca listopada, pro¬ 
vali gradski sluga Nikola Levak u Samobor, otrgne 
na varoškom tornju vrata od tamnice i pusti na slo¬ 
bodu Antuna Kelekovića, koga je sudac dao zatvo¬ 
riti zbog nekog prekršaja. 

Sudac Samoborski, koji je kaptolskim ljudima 
pomagao kad su ubirali desetinu i davao im hranu, 
imao je od davnine tu pogodnost, da je bio ne samo 
posvema oprošten od podavanja desetine, nego je 
od ubrane na samoborskom zemljištu desetine do¬ 
bivao od kaptola svaki 17. kabal vina i svaku 17. 
mjericu žita. Gospoštija imajuć 1631. godine u za¬ 

kupu desetinu zagreb. kaptola u Samoboru, nije ma¬ 
rila za tu sudčevu povlasticu, već je od njega i. od 
drugih općinskih službenika pobirala dvostruku 
desetinu. 

Nema sloboštine koju nije Jelisava sa svojim su¬ 
prugom krnjila i nogama gazila. Kako sam spome¬ 
nuo prije, imali su Samoborci i patronatsko pravo 
na svoju župu. To pravo vršili su oni uvijeke nesme¬ 
tano birajuć si župnika po svojoj volji. Ni Ungnad, 
ni Toma Erđody nijesu dirali u ovo pravo. Po od¬ 
lasku župnika Andrije Biankinia (1636.) počela se 
gospoštija miješati u patronatsko pravo, pa kad Sa¬ 
moborci ne htjedoše od svog prava podnipošto odu¬ 
stati tad im se poče Jelisava Erdody groziti, plašiti 
ih i progoniti u njihovim kućama, na cesti, na po¬ 
lju i vinogradima i to po danu i po noći, da ne bi¬ 
jahu nigdje na samoborskom zemljištu sigurni. 
Mnogi, da izbjegnu tim progonima, razbjegoše se 
gladni i žedni u susjednu Kranjsku i Štajersku te 
okolo Zagreba. Ovako raspršeni sakrivali su se ci¬ 
jelo ljeto godine 1638. na svoju veliku štetu. Iza 
Biankinija nastali su crni dani po samoborsku župu; 
kroz pet godina bila je bez stalnog svog pastira. Bi¬ 
skup je samo na blagdane slao po kojega svećenika, 
da obavi službu Božju. Koga god su Samoborci 
htjeli za župnika ne dade im Jelisava, koja je s po¬ 
moću svojih rođjaka kanonika Ratkaja i podžu¬ 
pana zagr. Krištofora Balagovića osujetila svaki 
njihov predlog. Tužne ove prilike u svojoj župi ob- 
šimo su Samoborci opisali biskupu Beneđiktu Vin- 
koviću u pismu od 29. rujna 1642. godine, u kom ga 
zaklinju raspetim Spasiteljem, strašnim prijestoljem 
posljednjeg suda, darovima Duha Svetoga, zasluga¬ 
ma blažene Djevice Marije i sv. Anastazije žaštitni- 

ce njihove te djelima i krijepostima svih svetih, ne¬ 
ka im pomogne i učini kraj tom zdvojnom stanju i 
za njih se pred kraljem zauzme i teškoće njihove 
opiše. 

Godine 1642. predloži Moškon i žena mu za žup¬ 
nika Petra Dragovana. Proti ove povrijede svo¬ 
ga prava prituže se Samoborci velikom prepoštu za¬ 
grebačkoga kaptola, pošto je baš u to vrijeme smr¬ 
ću biskupa Vinkovića (f 2. prosinca 1642.) bila 
biskupska stolica prazna. No veliki prepošt (Martin 
Bogdan) ne primi njihove pritužbe i reče, da će 
Dragovana dati uvesti u župu a oni, ako im nije 
pravo, neka prosvjeduju pred kaptolom. I zbilja; 
dne 19. prosinca pošalje prepošt u Samobor kano¬ 
nika Ivana Mišića, rodjena Samoborca, koji slijede¬ 
ći dan uvede Dragovana u područnu kapelu sv. Mi- 
halja, koju dade silom otvoriti s pomoću bravara. 
Drugi dan uputi se u župnu crkvu sv. Anastazije, 
koju dade takodjer silom otvoriti. Protiv toga pri¬ 
sutni Samoborci najsvečanije prosvjedovaše, te zaz- 
vav prestveto Ime Isusovo, BI. Dj. Marije, sv. Ana¬ 
stazije i imena vjernih mrtvih čija tjelesa počivaju 
u župnoj crkvi, izjave da će se protiv toga nasilja 
potužiti pred ugarskim palatinom i hrvatskim ba¬ 
nom kao i pred apostolskim muncijem i ostalim du¬ 
hovnim i svjetovnim poglavarima na koje to spada. 
Jošte izjave, da pod niikakov način ne će odustati 
od svog patronatskog prava. Jelisava Moškon niti 
ima kakvo pravo, niti kakvu vlast nad Samoborci- 
ma i njihovim crkvama. Samoborske crkve svoja 
dobra i posjede, čijim dohodcima se imadu poprav¬ 
ljati i župnik pristojno uzdržavati, nijesu dobile od 
gospodara samoborskoga grada, već sve što imaju, 
imaju od Samoboraca, koji su i crkve i župnika ob- 

skrbili (dotirali). Kad izaslanik prepoštov ne uvaži 
toga prosvjeda, pošalju Samoborci na sam Božić u 
Zagreb posebno poslanstvo, koje pred kaptolom u- 
loži prosvjed proti toj nepravednoj povrijedi njiho¬ 
vog prava, kojim su se kroz 400 godina nesmetano 
služili. K tome izjave, da nametnutoga župnika — 
kao najmržu osobu — ne će nikada priznati svojim 
duhovnim pastirom, niti mu davati kakovog dohod- 
ka, niti dopustiti, da uživa ikoje dobro njihove crkve 
i župe. 

I samoborske Franjevce nije Jelisava Moš¬ 
kon pustila u miru. Baš pred njihovom crkvom, gdje 
su bili pokopani mnogi Samoborci, naredila je ona 
bučne sajmove, što je i te kako smetalo službu Bož¬ 
ju. Po nedeljama i blagdanima, kad su kod kuće 
imali najviše posla, silila ih je da u gradskoj kape¬ 
lici služe sv. Misu ne dajuć im za to nikakove na¬ 
grade. U vrijeme berbe branila im je, da nesmiju 
pobirati prije mošt, nego je ona pobrala gomicu i 
desetinu, prem su to oni do njezinog doba vazda slo¬ 
bodno činili. I drvarinu im zabrani u općinskim šu¬ 
mama, koju su im Samoborci dozvolili a koju su 
već skoro četrdeset godina mimo uživali. 

Ne mogav te nepravde dulje podnositi, potuži se 
gvardijan Franjo Termanini ne samo kod općine, 
već podje u toj stvari godine 1646. glavom u Beč 
pred kralja Ferdinanda III. Ocrta mu potanko sve 
što samoborski Franjevci trpe sa strane gospoštije 
te ga zamoli, da učini kraj toj nepravdi i neobuzda¬ 
noj samovolji. Kralj usliša tu molbu pak već 10. 
veljače iste godine strogo nalaže Jelisavi neka ne 
dira u prava samostana. Ovu opomenu uruči Jeli¬ 
savi dne 13. ožujka mali sudac zagrebačke županije 
Baltazar Čegel u Sevnici (Lichtewald) u Štajerskoj, 

gdje je baš boravila sa svojim suprugom. Kako je 
radi toga bila bijesna, odluči se ona oštro gvardija¬ 
nu osvetiti. Dne 26. kolovoza 1646. napiše provinci¬ 
jalu oštru tužbu na Termananija. U uvodu spominje 
tobožnje klevete (!), kojima ju je pred kraljem ocr¬ 
nio. Zatim ga tuži, da je u nedelju 8. srpnja dao u 
samostanu gozbu, na koju je pozvao i buntovne Sa- 
moborce, pak su tom zgodom skovali nekakovo pis¬ 
mo po kom da su Samoborci osnovali samostan a ne 
obitelj Erdody. Poslije toga — veli ona — slijedila 
je takova pijaca, da su mnogi po hodnicima samo¬ 
stana bljuvali. Tom zgodom da su Samoborci prije- 
zimo govorili: »što je ona i njezina porodica?« Sve¬ 
mu tome dao je povod sam gvardijan. Napokon veli, 
kad je htjela po svojim ljudima uzpostaviti i obno¬ 
viti njeke medjaše svojih susjeda, da je gvardijan 
pobunio samoborske purgare i osobno ih naoružane 
okolo vodio, da to prepriječi. To pismo zaključuje 
ovako: »jer se ova sramota i šteta ne može tako 
lako prešutjeti i zaboraviti to prije nego se latim 
drugih sredstava, da dobijem zadovoljštinu, tražim 
da Termaninija ne samo svrgnete s časti gvardi¬ 
jana, nego tražim da i samoborski samostan ostavi.« 
U istom smislu piše provincialu dva dana kasnije i 
njezin suprug. Kakvim su uspjehom urodile te tužbe 
nije nam poznato. Termanini se radi toga brzo odu¬ 
ži Moškonu i njegovoj ženi. On se dne 14. kolovoza 
pismeno obrati na Gašpara Lipaja, carskoga savjet¬ 
nika i predsjednika požunske komore i zamoli ga, 
da se kod kralja zauzme za Samoborce. Medju osta¬ 
lim piše: »U ovom kraljevstvu ne mogu imati za¬ 
štitnika. Dođju li pred Njegovo Veličanstvo i potuže 
se, eto odmah za njima ljudi od strane gospoštije 
sa krivim informacijama. Tako bijedni moraju 

Kapela si/. Mihalja pod starim gradom. 














ispred lica Njeg. Veličanstva otići prazni, ne obaviv 
ništa. Tako su ovih prošlih godina više puta otišli, 
prem su tražili ono, što je najpravednije. Ima li 
pravednije molbe nego ta, da im se dade sudac, koji 
će nepravde, nasilja, zarobljivanja i druga zla suditi 
i pravdu im na zemlji krojiti. Pa ipak, ni ovoj naj¬ 
pravednijoj prošnji tih bijednih purgara nije do sa¬ 
da udovoljeno radi krivih i nepravednih ljuskih in¬ 
formacija.« 

Godina 1647. bilježi nam takodjer raznih ne¬ 
pravda, koje su lSamoborci pretrpjeli. Gradski bla¬ 
gajnik uzme Petru Noršiću dvoje goveda, koje mu 
vrati uz odkupninu od 50 dinara. Istog ovog purga¬ 
ra dao je Moškon u prosincu ni kriva ni dužna ba¬ 
citi u tamnicu, iz koje se istom tada oslobodi, kad 
je platio dvije libre papra. Gradski ljudi svakom 
zgodom hvatali su Samoborce, tukli ih i bacali u 
tamnice, grabili i otimali njihovu marvu, pasli po 
njihovim livadama. Spomenute godine 1647. navali 
gradski provizor sa četom gradskih vojinika i kme¬ 
tova u lijepo obradjene purgarske vinograde te ih 
dade do temelja što sasjeći, što izkopati. Dok su 
kmetovi taj zulum činili, strašilo je 50 oružanih 
ljudi s puškama (sclopetarii). Gradska čeljad znala 
se često zalet jeli u purgarske hise (kljeti), na ko¬ 
jima su razbili vrata te onda držali razne pijanke. 
Što nijesu popili to su obično pustili izteći po zem¬ 
lji. Za uspomenu odnosili bi iz hisova razne stvari 
kao ključanice, sjekire, motike, kosire, barile, ču¬ 
ture, svrdla i dr. na veliku štetu vlasnika. 

Na mnogobrojne molbe samoborskih purgara 
naloži kralj Ferdinand III. dne 29. listopada 1647. 
iz Praga Tomi Mikuliću od Brukunovca, da u nje¬ 
govo ime riješi razmirice izmedju Moškona i žene 



mu Elizabete s jedne a samoborskih purgara s dru¬ 
ge strane. Mikulić podje s nekoliko zagr. kanonika 
u ožujlku godine 1648. u Samobor, da u nazočnosti 
obih stranaka izvrši povjereni mu nalog. Moškon se 
sa svojom suprugom tome oštro uzprotivi, jer se 
Samoborci kao njegovi podanici, ne 
mogu s njim parbiti i njega na odgo¬ 
vornost pozivati. Mikulić nije mario za taj 
prosvjed. On vrati Samoborcima — prama kraljevu 
nalogu — područnu crkvicu sv. Mihalja i župnu sv. 
Anastazije zajedno s patronatskim pravom; zatim 
župni dvor sa svim pripadnostima, vinograde, ora¬ 
nice, sjenokoše, vrtove i ribolov u Građni. Osim to¬ 
ga zabrani Moškonu i ženi mu u buduće bilo kakova 
nasilja, nepravde i otimačine. 

Od sada bivaju sve rjeđje nepravde i nasilja te 
nam godine 1648.—50. jedva gdje koje spominju. 
Iz ovoga razdoblja spomenuti ću samo jedan slučaj. 
Godine 1650. bio je veliki glad (hoc famelicosissimo 
tempore), pak je za Samoborce (bila velika blagodat, 
da se na njihov trg dovozilo žito iz drugih krajeva, 
koji su bili u boljim prilikama. I to bijaše gradskim 
ljudima zazorno. Gradski prefekt — Mihalj Sudčić 
— jednom zgodom sa španima i slugama bane na 
trg i silom otme na prodaju dovezenu pšenicu Krste 
i Vuka Frankopana Tržačkih, Mirka Erđodyja i 
Jurja Gorupa, podžupana varaždinskoga. Iza toga 
navale u kuću Jurja Pavlešića na kmetove, koji su 
tu pšenicu na trg dovezli pak ih nemilice prošibaju. 

Kako jur spomenuh kod Tome Erdddya dobili 
su godine 1590. Samoborci svoja prava a god. 1591. 
vraćeni su im i medjaši, ali samo na papiru, jer je 
Erđdđy obnovio parnicu. Različita preslušavanja 
svjedoka a ponajviše ođgadjanja i upliv gospodara 


samoborskoga grada učine, da se parnica otegnula 
kroz 60 godina te je konačno svršena mjeseca pro¬ 
sinca 1650. godine pred kraljevskom kurijom u Po¬ 
bunu. Ta presuda odredjuje slijedeće: 

a) Obćina samoborska plaćati će i nadalje gradu 
onih 100 penza (računajuć svaku penzu 120 dina¬ 
ra) , koje je prvobitno — do godine 1525. — plaćala 
kralju; 

b) purgari samoborski plaćati će gospoštiji g o r- 
n i c u samo od onih vinograda, koji se nalaze na 
jurisdikciji grada i to prama veličini i vrijednosti 
njihovoj; 

c) pravo krčmarenja (educillum) po za¬ 
konu zemlje pripada od Jurjeva do Miholja gospoš¬ 
tiji (zemaljskoj gospodi), a od Miholja do Jurjeva 
obćini; 

d) maltarina (tellonium), koja se pobirala 
kod Samobora, pripada gradu a pijacovina 
(tributum fori) ostane obćini; 

e) što se med ja tiče, ostaju nepromijenjene 
kako ih spominje Belin privilegij od g. 1242. Samo 
se na granicama imadu postaviti čvrsti i trajni me¬ 
djaši. Napokon: 

f) patron a tsko pravo (ju® patronatus) 
pripada u prvom redu (primo et principaliter) go¬ 
spodarima grada a izmjenično (subaltematim) i 

Samoborcima, ali tako, da ga ne izvršuju posve sa¬ 
mostalno već u sporazumu sa gospoštijom. 

Ovu presudu proglasi u Samoboru obim stran¬ 
kama dne 28. kolovoza 1651. mješovito povjerenstvo 
sastojeće se od palatinskih i kaptolskih ljudi 1 ). 

!) Protiv nje prosvjedovao je na 15. nedjelju po Duho¬ 
vima kanonik i ravnatelj zagrebačkoga sjemeništa Ivan 
Mišić, da je nepravedna gledom na maltarinu i p i j a- 
covinu. Polovinu tih priroda darovao je godine 1281. 













Premda s ovom odlukom ne bijaše zadovoljna ni 
gospoštija, ni Samoborci te su protiv nje uložili, 
utok, ipak ju je — s neznatnim promjenama — go¬ 
dine 1651. još jednom palatin u cijelosti potvrdio i 
strankama oštro naložio, da joj se pokore. Tako se 
evo svršila ta dugotrajna parnica, kojom Samobor¬ 
ci ne samo da ni jesu ništa dobili, nego su u svojim 
sloboštinama za ikorak dalje bili stegnuti i prikra¬ 
ćeni, osobito u pogledu patronatskog 
prava. 

Kako rekoh, nijedna stranka ne bijaše s osudom 
zadovoljna. To nezadovoljstvo bilo je povod novim 
prepirkama i trvenju izmedju grada i samoborske 
obćine. Samoborci radi toga uskrate gradu godiš¬ 
njih 100 penza a kad je godine 1652. poslije Jurjeva 
Moškon poslao u Samobor 25 kabli vina i naložio 
sudcu, da odredi pojedine gradjane, koji će to vino 
točiti, ne htjede ga sudac primiti. Vino pošalje na¬ 
trag Moškonu uz poruku, da Samoborci nijesu dužni 
gospodsko vino badava točiti; neka si ga grad toči 
kako znade. Rad toga podigne Moškon tužbu proti 
sudcu Jurju S o r z i i cijeloj obćini. 

Ročište držalo se u Samoboru (u kući Moškono- 
voji) dne 6.—8. svibnja 1652. a vodio ga podžupan 
zagrebački Matija Stanko u nazočnosti podbana, 
protonotara, nekih plemića i kanonika zagrebačkih. 
Obćina se opominje pod prijetnjom globe od 3 mar¬ 
ke, da plaća gradu penzu i da se drži presude kra¬ 
ljevske kurije. Poradi tvrdokornosti, što je odbila 


Ivan, sin Jaroslava Okićkoga, cistercitskoj crkvi sv. Helene 
u Samoboru, a po odlazku cistercista pripali su ti dohodci 
prepozituri B. dj. Marije u Zagrebu. Košto svi dohodci pri- 
pađoše od te prepoziture zagrebačkom sjemeništu, to joj 
moraju i ova dva. Taj prosvjed podupro je i biskup Petar 
Petretić. 

gradsko vino, kazni se sa tri marke. Osim toga stro¬ 
go je naloženo sudcu, da točno pazi u buduće na ko¬ 
ga od purgara dolazi red točiti gradsko vino i da 
dotičnoga o tom obavijesti. Onim purgarima, koji 
toče to vino, ima gospoštija dati za trud i trošak 
od svakog vedra ne po jedan groš, kako to 36. čla¬ 
nak požunskoga statuta od godine 1550. odredjuje, 
već po dva groša, buđuć Samoborci nijesu dužni 
gradu davati težake, od koje dužnosti bi se osloba- 
djali besplatnim točenjem gradskog vina. Svako ve¬ 
dro ima se računati po 16 pinta, a ne kao ugarsko 
po 32. 

Istom ovom zgodom tužio je Moškon sudca, pri- 
sežnike i cijelu obćinu što je nekog tata i zločinca, 
koji je počinio razne kradje, nakon tro-đnevnog za¬ 
tvora pustila na slobodu, mjesto da ga predade gra¬ 
du. Ujedno ih tuži i radi preziranja i omalovaženja 
nekih zakonitih naredbi. Radi prvog sudjenja je ob¬ 
ćina na 3 marke globe, a rad drugog raspušten je 
magistrat, đočim sudac i svaki prisežnik imadu pla¬ 
titi svaki 25 ugarskih forinti globe. Obćina se ima 
pobrinuti, da u što kraćem vremenu izabere novog 
sudca i prisežnike. K ovoj 1 raspravi poslala je obći¬ 
na samo prvi dan svoga zastupnika, kad se radilo 
o onih 100 penza. Druge dane ne htjede 
poslati zastupnika, hoteć time oči¬ 
to pokazati svoju nezavisnost. 

Neprestana borba i trvenje izmedju grada i ob¬ 
ćine dodija napokon obim strankama pak se godine 
1653. pokazala s obje strane želja za izmirenjem, 
kako to vidimo iz jednog spisa od 12. veljače iste 
godine. Da li je zbilja došlo do kakovih pregovora 
i mira, nije nam ništa poznato. — Bilo kako mu 
drago, smrt Jelisavina (f 1653.) zaključi opet je- 

dan dugi niz patnja i nevolja, koje su Samoborci 
trpjeli od nje i njezinog supruga. Što su sve za nje¬ 
zino vrijeme trpjeli, težko se dade opisati. Veličinu 
svojih boli i potištenosti izrazuju u jednoj molbi 
na kralja, služeći se riječima koje podsjećaju na 
molitvu proroka Jeremije, ovako: »Rekordare itaque 
Damine, recorđare, quiđ nobis acciderit: intuere et 
respice đamnum et opprobrium fidelium servorum 
suorum et vide afflictionen nostram, quia haereditas 
nostra, ob secutas iniuriosas persecutiones, vertetur 
in alionos. Fundi et domus nostrae ad extraneos, 
ligna nostra pecunia comparamus, ab aquis fluvio- 
rum nostrorum prohibemur ... Exurge Domine, 
exurge, adiuva et libera fidelem populum tuum a 
fremitu praelii hujus in tempore afflictionis no¬ 
strae!« 

Držanje i postupanje Jelisavino, koju doduše 
Ratkaj zove: »herroina aevi no str i«, tim 
je odurnije i teže se dade ispričati, što je bila žena, 
čije srdce bi uz pravednost morala resiti osobito bla¬ 
gost i nježnost. 


VI. 


ANA-JELISAVA AUERSPERG, 1654.—1680. — TEODORIK 
AUERSPERG, 1680.—1700. — IZMIRENJE GRADA SA 
OBĆINOM 1700. — SAMOBORSKI GRAD PONOVNO U 
VLASTI OBITELJI ERD6DY 1701.—1715. 


Poslije smrti Jelisavine (t 1653.), supruge Jo¬ 
sipa-Justa Moškona, dodje samoborski grad u ruke 
njezine djece: Nikole, oženjena sa Martom Gre- 
gorijanec, i Ane-Elizabete, supruge Ivana- 
Herbarta Auersperga, »generala i velikog kapetana 
hrvatske krajine« (1652.—1669.). Upravu nad gra¬ 
dom vodila je Ana-Elizabeta. Za kratko vri¬ 
jeme dodje cijeli grad i imanje posve u njezine ruke 
i muža joj Ivana-Herbarta Auersperga. 
Tako evo dodje grad u posjed bogate porodice 
Auersperg, koja je držala u svojoj vlasti grad Mo¬ 
krice kod Samobora, Turn na Artu (kod Krškog) 
i druge njeke posjede. 

Već prve godine za nove uprave počelo se ra¬ 
diti oko izmirenja izmedju gospoštije i obćine. Ana- 
Jelisava Auersperg sama zamoli zagrebački kaptol 
neka pošalje u Samobor svoje izaslanike, pred ko¬ 
jima će se sklopiti pomirba. Izaslanici kaptolski 
kanonici Ivan Mišić i Ivan Rrašić, nađju dne 17. 
prosinca Anu-Jelisavu u Mokricama. Tu ona izjavi, 
da vraća Samoborcima sva polja, sjenokoše, vino¬ 
grade i šume, koje im je radi raznih zločina (!) i 
neplaćanja penze njezina majka Jelisava oduzela. 
Još isti dan upute se izaslanici kaptolski u Samo¬ 
bor, gdje ih u kući Ravenšćakovoj dočeka sudac 

Juraj Sorza sa prisežnicima obćine. Ovi izjave 
u ime obćine, da će se odsada pokoriti presudi kra¬ 
ljevske kurije od godine 1650. i u svem ju vršiti, 
nu i gospošti ja neka pazi, da u bu¬ 
duće ne krnji njihova prava, koja 
im ta presuda priznaje. 

Iz dodanog uvjeta razabire se, da Samoborci 
nijesu 'baš mnogo nade u njezino obećanje stavljali. 
Dok je Ana-Jelisava sama upravljala imanjem sa¬ 
moborskim, držala je još kako-tako to svoje obe¬ 
ćanje; nu kad je imanje prešlo sasma u njezine 
ruke, okrene ona kabanicu te pokaže, da je zbilja 
prava kći svoje majke. Na molbu Samoboraca šalje 
zagr. kaptol 3. rujna 1692. u Samobor dva kano¬ 
nika, da iztraže nepravde i nasilja, koja je nanijela 
samoborskim purgarima. U gradu pređadu zastup¬ 
nici obćine kanonicima tužbu protiv nje sa popi¬ 
som raznih nasilja. Iz ovog, dosta obšimog popisa, 
vadim samo nješto, da se vidi kako je postupala sa 
Samoborcima. — Prigodom pobiranja desetine u 
Samoboru god. 1669. probode mačem njezin činov¬ 
nik nekoga Ivana Kasteli-a, koji u najvećim mu¬ 
kama za par dana izdahne. Ne malu štetu trpjeli 
su Samoborci od Rudara, njezinih kmetova, koji su 
sjekli njihove šume i krčili ih a njih same tukli, 
plijenili i razne im nepravde činili. Njezini sluge 
napadali su i zlostavljali purgare na obćinskom 
zemljištu. Godine 1672., zadnji dan kolovoza, nalo¬ 
žila je uhvatiti i zarobiti purgara Mihajla Križana; 
nu on nekako sretno umakne na groblje ®v. Mihalja, 
gdje ga od dalnjeg napadaja oslobodi župnik Petar 
Nemanić. Uz ove nepravde navedu zastupnici obći¬ 
ne i mnoge druge, pak zatraže, da im Ana-Jelisava 
Auersperg nanesene štete nadoknadi i u buduće se 

kani svakog nasilja. Nu, ona nije ništa marila za 
to; u nazočnosti kaptolskih izaslanika pljune pred 
obćinske zastupnike veleć: »z temszi na i m a- 
lovredni 1 y u d i bradu izibrissu«. — 
Glede zarolbljenja Križana izjavi, da će ne samo 
njega uloviti, već i sudca i ostale purgare te njima 
napuniti gradsku kulu, jer ima zato od kralja na¬ 
log. Kaptolskim izaslanicima reče: »Kai mene 
moi kmeti po kaptol omu opominaju? 
Akoszte mogli nihove norie povi- 
dati, povechte nim moie iztinszke 
r e c h i«. — što se tiče sječenja kolja, drva i krče¬ 
nja šuma, reče da ima pravo to raditi pošto je to 
sve njezino a purgari isu samo njezini kmetovi. Što 
njezini Ijuidi napadaju i šibaju Samoborce, izjavi 
da bi sramota bila, kad toga ne bi činili, jer Samo¬ 
borci s njima jednako postupaju. To je u kratko 
malena slika držanja Ane-Jelisave Auersperg spram 
Samoboraca do godine 1672. Kako se držala dalje 
do g. 1680. nije nam ništa zabilježeno u sačuvanim 
spomenicima. Po svoj prilici, da je kasnije postala 
bolje miroljubiva i da ih nije toliko uznemirivala. 
Ako su i trpjeli Samoborci dosta nepravda od nje, 
ipak nijesu bile tako velike i mnogobrojne, kao one 
za prijašnjih gospodara. 

Ana-Elizabeta Auersperg sazidala je, kao su- 
patrona sa Samoborcima, još sada postojeću krasnu 
župnu crkvu sv. Anastazije. Glede gradnje te crkve 
sklopila je sa poduzetnikom dne 14. ožujka 1671. 
hrvatski pisani ugovor. I sva ostala pisma, koja je 
u gradu izdavala, pisana su hrvatskim jezikom, što 
ne bijaše kod nijednoga prijašnjeg gospodara. 

• • 

Dne 18. travnja 1669. umre Ivan-Herbart Auer- 
sperg, vrhovni general hrvatske krajine. On je dulje 
vremena poboljevao u Samoboru. Na savjet liječnika 
dade se prevesti u Zagreb, da se može laglje liječiti. 
Brineći se samo za tijelo a ništa za dušu stigne 
ga smrti) ostaviv iza sebe udovu Anu-Jelisavu 
sa dosta brojnom djecom. Najstariji sin T e o đo- 
r i k pomagao je majici u upravi dobara. Kad su 
i druga djeca odrasla, pređađe im g. 1680. Ana- 
Jelisava grad Samobor i Rasinju. Upravu nad tim 
gradovima vodio je Teodorik do godine 1689., kad 
je došlo do diobe medju braćom. U toj, diobi zapade 
grad Samobor Teođorika, protiv ćega je prigovorila 
njegova sestra Mari ja- s uzana, žena grofa 
Trautmansđorfa, ali bez uspjeha. 

i) Pogrebne svečanosti odredjene na 16. XI. obavljene 
su takvom pompom kakove ne vidješe u ovom kraju sva 
prošla vremena. Pisac kronike isusovačkog kolegija u Za¬ 
grebu obširno ih je opisao, da barem buduća pokolenja, 
kojim toga nije bilo dano vidjeti, mogu čitati. 

U ckvi sv. Katarine bio je podignut ogroman i sjajan 
katafalk (castrum doloris), da se veći nije mogao podići. 
Urešen je nebrojenim svijećama, bakljama, ratnim trofe¬ 
jima i obiteljskim grbovima. Crkveni zidovi bili su do svoda 
presvučeni crnom tkaninom. 

Sprovod je išao ovim redom: Prva su išla školska djeca. 
Ovu je slijedilo tri sto u crno obučenih konjanika na bije¬ 
lim konjima. U ruci su držali koplje sa nataknutom crnom 
zastavom. Treći su bili krajiški kapetani sa svojim četama 
pod vodstvom Gjure Delišimunovića; bilo ih je preko 400 
pod barjakom generalata. Za ovima su slijedili barjaci poje¬ 
dinih kapetanija. Za vojskom su išli članovi dviju bratov¬ 
ština, zatim redovnici sv. Pranje i sv. Pavla iz susjednih 
samostana i pozvani redovnici skoro iz cijele Kranjske njih 
200 na broju. Iza ovih išao je svjetovni kler (župnici po¬ 
zvani iz cijele Hrvatske), kanonici pojedinih kaptola i na¬ 
pokon biskup. Iza biskupa slijedili su konji urešeni zlatom 
i dragim kamenjem, barjaci i oklopnici sa štitovima. Nepo¬ 
sredno pred ljesom išla su četiri pokojnikova sinčića sa 
ogromnim brojem velikaša i plemstva iz Hrvatske i Kranj¬ 
ske i napokon udova praćena velikašicama i plemkinjama. 
Pogrebni govor držao je na hrv. jeziku isusovac o. Baltazar 
Milovec, a o. Leonard Babbater na latinskom jeziku. Iza 


Teodorik ne bijaše prijatelj samoborskim pur¬ 
garima, pak su oni za njega mnogo više trpjeli i bili 
progonjeni nego li za njegove majke. Oko Ivanja 
g. 1690. — po naročitom nalogu Teođorikovom — 
zaplijene gradski ljudi 16 komada rogatog blaga na 
javnoj cesti, kad se vraćalo iz paše i odvedu ga u 
gradske štale. Oteto blago držali su tri dana zatvo¬ 
reno te ga istom onda vrate vlasnicima, kad su pla¬ 
tili veliku odkupninu. Još veći zločin počini Teodo¬ 
rik mjeseca lipnja 1691. kad je oružanim svojim 
ljudima naložio, da provale u kuću purgara Andrije 
Tonšetića. Ovi najprije sasjeku i sruše vrata od 
dvorišta, otmu četiri komada goveda a napokon 

svršene sv. mise bio je objed u isusovačkom kolegiju za 
magnate; u Erd6đyjevoj kući za krajišnike; u gradskoj kući 
za župnike a po samostanima za redovnike. 

Poslije podne spušteno je mrtvo tijelo u olovnom lijesu, 
ukrašenom raznim emblemima, u grobnicu crkve sv. Katarine 
do zida svetišta s lijeve strane. (Starine sv. 37. str. 99). 
Na mjedenoj ploči urešenoj grbom obitelji Auersperg stoji 
ovaj napis:-. . . 

»EXCELLENTISSIMO AC ILIMO 
DNO. DNO. IOANNI HERBARDO S. R. I. COMITI 
AB AURSPERG ET GOTSCHE. DNO. SCHOEN ET 
SEISENBURG. INCLYTI DUCATUS CARNIOLIAE 
ET WINDISCHMARCHIAE SUPREMO HAEREDITARIO 
MARESCHALCHO. S. C. RQUE. MATTIS. CONSILIARIO. 
CAMERARIO. NEC NON INCLYTAE PROVINCIAE 

[CARNAE. 

COMMISSARIO BELLICO AC CONFINIORUM CROATIE 
PARTIUMQUE MARITIMARUM GENERALI. CARLO-: 

[STADU 

ET SEGNENSI SUPREMO CAPITANEO. PIE IN DOMINO 

defuncto die xvni aprilis anno salutis 

[MDCLIXX. 

AETATIS SUAE LVI. CONSORTI SUO DESIDERA- 

[TISSIMO 

ILLMA ac EXELLMA. DNA. D. ANNA ELISABETHA 
COMITISSA AB AURSPERG NATA BARONESSA DE 
MOSKON MOESTISSIMA POSUIT. 









razbiju kućna vrata i sve prozore. Tonšetića, koji 
se dugo vremena sa djecom sakrivao po šumama, 
prisile da plati 320 renskih forinti odkupa za odu¬ 
zete mu stvari. — Mjeseca srpnja iste godine uhvate 
Teodorikovi ljudi na obćinskom zemljištu purgara 
Banjavčića, svezu ga i odvedu u tamnicu. Tu su ga 
tjedan dana mučili gladom i istom onda — prošibav 
ga do krvi — pustili na slobodu. Sam Banjavčić 
reče, da ne bi ni za 100 for. hotio dragovoljno pod¬ 
nijeti onolike muke i boli. — G. 1691. 6. srpnja oko 
9 sati ujutro, kad su ljudi išli k sv. misi i pred 
crkvom stajali vidjeli su, da je iz samoborskoga 
grada izašlo mnogo ljudi i došli u Samobor. Medju 
tima je bio provizor, gradski blagajnik, sluge na 
konjima, mnogo Rudara i kmetova. Pred ovima je 
jašio neki Madjar Jančin, Auerspepgov sluga i 
vikao: od pri bestie lilek kurva y 
kurvin mus tha vrata, zad t h i y e 
potharem! Došav u Samobor navale na kuću 
fiškuša Jurja Jelinića Isruše vrata, razlupajb sva 
stakla te odnesoše mnogo različitih stvari. U kući 
i oko kuće tražili su Jelinića a provizor je vikao: 
»Ischi gha y uessi gha bestie lilek 
k u r u i n o g h a m u s a«. Ovom prilikom provalili 
su i u kuću Nikole Bošnjaka, Jurja Ferkina i Ni¬ 
kole Bedečića, koje su sve odveli i bacili u tamnicu. 
Tu ih je Auersperg tako dugo držao dok mu je 
svaki platio 20 ugarskih forinti a Ferkin povrh 
toga jednog junca vrijednog jedan dukat. 
— Kako je taj novi gospodar bio pohlepan 
lijepo nam kaže slijedeći dogodjaj. Godine 1692. 
dne 10. ožujka pozove u grad 870 svojih gor- 
nja'ka i naloži, da svaki donese sobom 
gorni list (fasiju) te se tako izkaže, dali je 


» 

pravednim putem došao u posjed svoga vinograda. 
Dakako, da su mnogi ostali bez vinograda, jer su 
im gomi listovi ili propali ili se izgubili. I onima 
oduzme vinograde, koji nijesu kroz tri godine od 
njih plaćali gomice i činža (censum); koji su pak 
s gomicom ili činžom zaostali jednu ili dvije go¬ 
dine, morali su platiti dvostruko. 

Dne 15. IV. 1692. prituže se pred zagrebačkim 
kaptolom sudac Andrija šušek i fiškuš Mihalj Ra- 
venšćak u ime obćine: prem obćina i trgovište ima- 
du od kralja svoja privilegija i usprkos istih grof 
Teodorik Auersperg, koli sam osobno, toli po svo¬ 
jim činovnicima i službenicima ne prestaje im dane 
i mjesece činiti razna nasilja i nepravde. Radi toga 
prituže se i banu Nikoli Erdodyju koji 8. srpnja 
1692. odredi Pavla Ligutića plemićkog sudca i Ivana 
Orečića, plemićkog podsudca, da preslušaju svje¬ 
doke u toj stvari. Preslušavanje bilo je 30. kolo¬ 
voza i slijedećih dana. Preslušano je u svemu 25 
svjedoka. 

G. 1692. 13. lipnja ulovili su gradski ljudi na 
samoborskom polju 17 komadi blaga. Iza blaga je 
išao ulovljen Nikola Vuković svezan i tjeran po slu¬ 
gama. Kad su došli do kuće (kurije) Antuna pl. 
Franciscija, skoči Vuković kroz mala vrata, koja su 
bila otvorena, u dvorište hoteći im pobjeći. Iza 
vrata pade na zemlju. Tada od gradskih ljudi stupe 
u dvorište neki Levak i Noršić te svezana Vuko- 
vića počmu nemilosrdno tući. Iza toga odvedu ga 
u grad te svezana i ranjena bace u tamnicu, gdje 
je ostao nekoliko dana ne dobiv ni vode ni kruha. 
Svaki dan su ga batinama tukli i opet bacali u tam¬ 
nicu. Konačno se za njega zauzela njegova maćuha 
i odkupila ga za pet rajnskih forinti. 

Iste godine dne 8. srpnja rano u zoru provalili 
su gradski ljudi u kuću gradjana Andrije Vukovića, 
Mihalja Vugrinovića i Jurja Regovića te poharali 
i odnijeli sve do česa su došli a to sve zato, jer su 
isti iz obćinske šume otjerali grofove ljude koji su 
ondje sjekli drva. 

Rad tih nepravda pritužili su se Samoborci kra¬ 
lju Leopoldu I. Ovaj, pismom iz Beča od 30. lipnja 
1692., Teodorika oštro ukori i naloži mu neka pusti 
Samoborce u miru dok posebna komisija, koju je 
već odredio, cijeli spor svestrano istraži. 

Da je i najviša oblast u Hrvatskoj smatrala 
Samoborce kao slobodne gradjane vidimo po tom, 
što ih je ban Adam Baćan godine 1694. kao 
»r e g n i c o 1 a r e s« pozvao u tabor na rijeci Mo- 
šćenici. Toga ban za cijelo ne bi učinio, da ih je 
smatrao čijim kmetovima. 

Teodorik medjutim nije ni malo mario za ukor 
i opomenu kraljevu, već ide neprestano istim putem 
kako je počeo. Godine 1695. pozove u grad gradja- 
nina i ranarnika (chirugus) samoborskoga Petra 
Krajačića. Došav ovaj u blizinu grada, navali 
Teodorik sa slugama na njega te vukuć ga za vlasi 
odvedu u gradsko dvorište, gdje ga dade tako ne¬ 
milosrdno isprebijati i izraniti, da ne bi — kako 
reče — ni za 300 forinti htio dragovoljno podnijeti 
onih boli. — Iste godine uhvate gradski sluge Ka¬ 
tarinu Klingesar, što je tobože ukrala nekakvi 
prsten. Tu ju, i onako već svu isprebijanu, Teodo- 
rikova žena Ivana-Leopoidina a Barbo nemilo izbije 
govoreć: »ti kurva sztorlaszta, kađeye 
moj perszten?« Zatim ju dade baciti u tam¬ 
nicu. 

Sličnih dogodjaja ne samo iz ove, nego i slije- 

dećih godina, puno se spominje. Godina 1698. bi¬ 
jaše puna raznih nepravda. Evo ih samo njekoliko. 
O Miholju obilazili su Samoborom gradski kmetovi 
Matija i Juraj Kos oko purgara i nagovarali ih, da 
dadu svoje svinje u žir u gospoštijsku šumu kod 
Višnjevca. I zbilja, neki se dali nagovoriti, poimen¬ 
ce Matija Budi, Grgur Padarčić, Juraj Bišćan i 
Ivan Barbarić. Oni pošalju svinje u žir i prijave to 
gradskim činovnicima, koji im se nasmiju i rekoše: 
»Vrag je onde ne sir (žir); raise biszmo pol kvarte 
zobi, nego vesz on sir; dobroszte vchinili daszte 
viavili, ako kai sira bude zapisesze ter platite«. Za 
tjedan dana dotjera Kos s gradskim kmetovima iz 
Višnjevca u Samobor na Auerspergov majur sve 
svinje. Tuj su vlasnici morali iskupiti svaki komad 
po talir. — U isto njekako vrijeme dade Teodorik 
zaplijeniti 10 kabli vina Petra Mišića, koje je imao 
spravljeno u podrumu Matije Budija. Martinu Ko- 
cijaniću otme gradski vrtljar jednoga junca a grad¬ 
ski sluge uzmu Franji pl. Franciseiju kola vrijedna 
28 renskih forinti, drva i vola. Sami volovi bili 
su vrijedni 190 forinti. — Obćenito uzevši, ove su 
godine Samoborci toliko pretrpjeli, kako nijesu već 
od vremena Jelisave Moškon. Na ponovnu pritužbu 
Samoboraca nalaže kralj banu i staležima, da ih šti¬ 
te od nepravednih napadača, poimence Teodorika 
Auersperga. Nu to sve ništa ne pomaže; odnošaj 
grada spram purgara ostaje nepromijenjen, neprav¬ 
de se sveudilj ponavljaju. Teodorik Aursperg sili 
Samoborce, da mu plaćaju godišnje 150 forinti, koja 
svota pripadala je zapravo kralj, fisku; otimlje im 
marvu i poljski prirod, po njihovim vinogradima lo¬ 
vi lov s mnogobrojnim ljudima i psima, purgare da¬ 
je loviti, batinjati i zatvarati. Popis tih nepravda 

od godine 1699. veli, da osim navedenih ima još 
mnogo drugih, koje se radi kratkoće vremena i od¬ 
sutnosti ljiudi, ne mogu točno izbrojiti pak završu- 
je: »O! koji se kršćanin ne bi smilovao tolikoj ne¬ 
sreći i nevolji prebi jednih purgara i varoša!« 

Godine 1700. dogodi se važan i znamenit doga- 
djaj. Grad se iznenada pomiri sa obćinom a da niti 
ne znamo pravoga razloga. Bit će valjda to uzrok, 
što su grofovi Erdody htjeli uzeti u zakup samobor¬ 
sko imanje, pak da ne budu imali sa Samoborcima 
pravda i neprilika, zahtijevali su od Teodorika 
Auersperga, da uredi odnošaje grada spram općine. 
Dne 6. travnja sastanu se zastupnici Obćine: sudac 
Stjepan Glasić, fiškuš Mihalj R e s, notar Fra¬ 
njo pl. Francisci te prisežnici Mihalj pl. Francisci 
i Ivan Križan, u biskupskom gradu zagrebačkom. 
Tuj oni, sa Teodorikom Auerspergom i ženom mu, 
utanače slijedeći ugovor. Zastupnici obćine izjave: 
prem bi obćina za velike nepravde, otimačine i na¬ 
silja, koja je pretrpjela od sadašnjega gospodara 
samoborskoga grada, mogla tužiti i tražiti odštetu, 
ona se toga dragovoljno za uvijek odriče. Teodorik 
Auersperg pak izjavi u ime svoje, svoje žene, djece 
i roda gledom na dvojbeni i nesiguran svršetak par¬ 
nice, koja bi nastala sa obćinom, da daje obćini za 
sve joj nanesene štete i nepravde, naknadu u svoti 
od 3800 renskih forinti. U to ime položi odmah u 
gotovom 600 forinti a ostatak će izplatiti u roku 
od 8 mjeseci t. j. kad zakupnici grada i imanja sa¬ 
moborskoga — grofovi Erdody — polože zakupni¬ 
nu. Ne bude li Auersperg do toga roka spomenutu 
svotu položio, slobodno je Samoborcima putem prav¬ 
de tražiti odštetu za sve im nanesene nepravde!). 

i) Pod ovim ugovorom nalazi se vrlo zanimiva bilježka. 

Tako evo — barem za kratko vrijeme — presta¬ 
ne neugodno trvenje izmedju grada i samoborske 
obćine, koje je Samoborce mnogo žrtvi stajalo i 
mnogo im jada zadavalo. Kod toga izmirenja vrlo 
je karakteristično, da je baš gospoštija 
počela raditi za nj’ i da je otvoreno 
priznala svoje nepravde, koje je ob¬ 
ćini činila. Teški kamen spade Samoborcima 
sa led ja. Jedno vrijeme iza toga izmirenja proživ- 
jeli su mimo kao slobodni ljudi. Ban hrvatski 
pozivlje ih 1701. (1. V. i 25. VII.), 1702. i 1704. 
(12. XII.) na hrvatski sabor, da zajed¬ 
no sa ostalim staležima kraljestva 
vijećaju o dobroti i napredku svoje 

koju je pripisao oko godine 1751. tadanji notariuš obćinski 
Mihalj Glasić. U njoj je Glasić kratkim crtama na zgodan 
način opisao spor obćine s gradom od godine 1700.—1745. 
Priobćujem ovdje tu bilježku u cijelosti, kako je u izvorniku 
da ju otmem od propasti, jer je tinta već sasma poblijedila 
te sam ju jedva pročitao. Glasi ovako: Nota bene. Ovo pisz- 
mo kada na let G. Bog szna komu szamoborszkomu detetu 
vu ruke na stanie doide, tako naisze od ovudy uchi, da Sza- 
mobor varoš ab imemorabili vita iesze sz goszpodum grada 
szamoborszkoga pravda], kak y ova copia iz proczesusa oc¬ 
ta valszkoga szvedochi. I tako dugo sze ieszu pravdali, daszu 
dognani na transactiu koia ie ovo szpiszana iz szvoga ori¬ 
ginala. I od ove sume ie od grada varosu plachan interes 
chuda let, kak ieszu quietantie vu ladicze varoske. Ali sa- 
bivsi sze goszpoda isz transactje, pocheliszu szabletavati sza 
interes y nihovi officiani pocheliszu szahaiati nad varosem. 

Varoš, nemogućih terpeti krivicz, ieszu posli od goszpo- 
de do goszpode y vu Bech po manđatume y po mandatumeh 
na pravde. Kade da goszpoda gracka sz pravdami niszu 
mogli varosa ohladiti,, pocheliszu loviti officziale (općinske 
činovnike) y druge purgare rušiti (ružiti) y robiti. Varosczi 
naszopet vu Bech, dobili szu mandatum revisorium per in- 
clytum Regnum comisionaliter. Kade pochemsisze comisia, 
sztaracz grof Anton ab Ausperg gotov be y pripraven szka- 
szati pravicze gradcke. Interim po szvojem plenipotentia- 
riusu Oreskem szblugen, odisal ie isz Zagreba. Goszpoda 
k comisie doiducha ieszu opravili, ali polak mandatuma y 
convincuvali grofa. I polak deliberatie executiu varoš je vu- 
chimil, tak sza ovo kai vu transactie sztoy, kak sza sztroske 
y ^ vare * Potomtoga szopet goszpodin grof donesze manda- 

domovine. Na žalost ta sloboda i mir potraje 
samo kratko vrijeme. 

• • 


Grof Teodorik Auersperg namjeravao je svoja 
imanja usredočiti u Kranjskoj i Štajerskoj, stoga 
ponudi udovi Ivana Draškovića, Magdaleni rodj. 
Nadaždi, grad Samobor kao zamjenu za njezin grad 
Sevnicu (Lichtenwald). Kad mu to nije uspjelo, da¬ 
de godine 1700. ili 1701. samoborski grad i rudokop 
u Rudama na pedeset godina u zakup braći Ale- 
x a n d r u, Jurju i Krištoforu Erdodv, 
sinovima starijeg Jurja Erdody i žene mu Eliza- 

tum od goszpođina bana novi iuđicii. 

Vento novo iuđicio G. Bog vre ie oszuđil Oreskove 
bludnie, po koiem vsza pomesana y re-executia vuchinena. 
To ie sztalo y sztalo, daszu pomerli kiszu szatem po Bechu 
hodili. Vumerli agensi kiszu bili vupucheni y vsza vre na 
perszteh imali; szatoga y ceszar vumerl, posztavlena kra- 
licza. Ovi mladi, bedaszti, nachinili mandat, kak szu nepria- 
teli hoteli, ki bu do veka varosu isal szuprot. I nekak po 
goszpođinu biskupu be dobleno od kralicze piszmo, da in- 
clytum Regnum ima praviczu dati. Inclytum Regnum ie dal 
decret, ut in tabula banali previde sze pravicze y vsza gra- 
vamina gradcka y varoszka. Tabula banalis pochelasze bese 
in mense maio anno 1745. Varoš ne imaiuchi officzialov 
roieneh szinov szamoborszkeh nego priszlece ki nit szu kai 
imali, nit szu marali sa varoš, to ie tak szaosztalo. Praete- 
rea obchina bedaszti, neszlosni; on ie rekel ia nemarim, 
drugi tak, treti onak, y ovak ie szamuieno, da szakai szu 
vnogi sztroski, terplenia, kvari, rusenia. Ter ova vsza bila 
bi tabula banalis previdela y szudila y polak szuda dala go- 
szpoda kralicze informatiu, y kralicza polak obechania y 
pravichnoga vupuchenia po tabule banszke pravicze nove. 
I kaiti to ie szamugeno, na moiu dušu iemlem, da ni drugi 
krivecz koiie sztari, gliboki y nevuszeti. On ie posztal od 
letta 1738-ga velika szbludma, koy chiszto nikai nesznaiuch 
nego sza varosko piti y ieszti, y szbog prilike gosztitisze, 
ie obchinu szbludil daszu prislecze officziale posztavili a 
domache ki kai raszmeliszu pod spat. I dabi obchina pamet 
imala, bi ga na kolecz naboli szbog szmeszania y kvarov 
S 2 ^ad szamugenia pri tabule banszke. (Gl. arkiv trgovišta 
Samobor. Spisi 18. stolj. fasc. I. nro. 6.). 


bete Bacani za 30.000 forintu). Tako dobije samo¬ 
borski grad nove gospodare a s njima i Samoborci 
nove nevolje. Savremeni nam spisi doduše ne navode 
onakvih nasilja, kakva su se za prijašnjih gospo¬ 
dara dogadjala, ali nova borba mnogo je opasnija 
po samostalnost obćine nego dosadan je. Grofovi 
Erdody imadu nakanu pošto poto 
Samoborce skučiti pod svoju vlast 
i učiniti ih svojim kmetovima. 

Povod sukobu izmedju gospoštije i obćine bio je 
slijedeći. Mjeseca kolovoza 1700. godine dao je sa¬ 
moborski sudac Stjepan Glasić uloviti na purgar- 
skom zemljištu gradskoga kapetana Mihalja Raven- 
šćaka. Ljudi, koji su ga ulovili, sasiplju nanj svu 
silu pogrda. Bace ga zatim na zemlju, te gazeći po 
njem, baš ga ljudski izšibaju. Napokon ga odvedu u 
zatvor i bace u -klade. Ravenšćak radi toga podigne 
pred zagr. podžup. Jakobom Ilijašićem tužbu. Kad 
s tom tužbom nije uspio podigne drugu pred go- 
spoštijskim sudcem Ivanom Uzolinom. Pozivu toga 
suda ne htjedoše se Samoborci odazvati, jer bi se 
time odrekli svoje samostalnosti i priznali vrhovnu 
vlast gospoštije nad sobom. Samoborci protiv tome 
atentatu na svoju samostalnost ulože 30. III. 1703. 
po svom notarijušu Mihalju Resu pred zagrebačkim 
kaptolom oštar posvjed. 

To bijaše samo početak; istom godine 1711. za- 
počmu Erdody pravi boj protiv samostalnosti sa¬ 
moborske obćine. Ove godine prituže se neki grad¬ 
ski službenici Jurju Erdody-u starijemu radi raznih 
nepravda i nasilja, koja su im samoborski purgari 
nanijeli, moleć ga za pomoć. Erdođy imenuje po¬ 
žeškoga podžupana, da kao gospoštijski sudac stvar 


1 ) Laszowski: Samobor, u Vijencu. 








ispita i riješi. Ročište bje odredjeno za 11. rujna 
1711. i nanj pozvan sudac, notariuš, fiškuš i mnogo 
gradjana. K ročištu ne pristupi sa strane Samobo¬ 
raca nitko osim njihovog zastupnika, koji prosvje- 
dova proti nadležnosti ovoga suda, pošto Samoborci 
nijesu ničiji kmetovi. Prosvjed taj nije ništa kori¬ 
stio. Oreški osudi okrivljenike na globu i odmah da¬ 
de provesti ovrhu. Osudjenima budu zapečaćene 
kljeti, oduzeti vinogradi, polja, livade, mlinovi, bla¬ 
go i t. d. Sad zamole Samoborci Erđodyja za obno¬ 
vu ove parnice. On to dozvoli, ali uz uvjet da se 
odreknu svoje samostalnosti; da se priznaju njego¬ 
vim podložnicima i da svoje parnice rješavaju pred 
gospoštijskim sudom. Ta obnovljena parnica trajala 
je skoro tri tjedna, jer se išlo za tim, da se stranke 
medjusobno nagode. Kad nije moglo doći do nagod¬ 
be, proglašena je osuda koja ispade jednako nepo¬ 
voljno po Samoborce, kao i prije. Sad su još Samo- 
borcima pali na ledja i novi parbeni troškovi. Ta je 
osuda zato tako izpala, jer Samoborci ne 
htjedoše pod živu glavu priznati svo¬ 
ju ovisnost od grada i nadležnost go¬ 
spo š t i j s k o g suda. Dapače, da pokažu što 
veći prezir toga suda, ne htjedoše primiti osude 
koju im je njihov zastupnik donio. S najvećim pre¬ 
zirom pošalju ju natrag u grad po nekom kozaru 
(... per certum caprarium, seu pastoren capra- 
rum...). 

Nije nam potanko zabilježeno što su sve radili u 
to vrijeme sa purgarima. Sudeć po jednoj bilješci 
od godine 1713. možemo slutiti, da se baš nije do¬ 
bro s njima postupalo. Ta bilješka veli da su: »go- 
szpoda Erdody okolu 100 liuđi na Ballagov dvor po- 
szlali, koy bi bili varoš robili y purgare vu personah 
lovili.« 

Skoro iza toga umre Juraj Erdody stariji. Sa¬ 
moborci se obrate u travnju 1714. s molbom na nje¬ 
govog sina Jurja za obnovu parnice. Medjutim je 
Juraj Erđody na neko vrijeme otišao iz Hrvatske 
a oni izposluju uništenje gornje osude od protona- 
tora kraljevine Jurja Plemića i zauzmu, što im bje 
zaplijenjeno. Poradi toga, što je Erdođy silio Samo¬ 
borce pred gospoštijski sud, potuže se oni pred čaz- 
manskim kaptolom, koji pošalje u Samobor 21. lip¬ 
nja 1714. svoja dva izaslanika, kanonike Ivana 
Gašparića i Ivana Horvata. Pred ovim izaslanicima 
digne se zastupnik obćine Ivan Križan te reče: 
ako se jeova parnica i vodila pred go¬ 
spoštijskim feudom, ipak se ob ć ina 
time nije odrekla svoje samostalno- 1 
sti i svojih prava. Svoj prosvjed završi ve- 
leć: »Mi goszpodinu grofu Erdody Jurju nikai ne- 
szmo gresili; niti selimo gresiti, nego poleg prav- 
denoga pravde foliussa szuproti Besanu, Ravenscha- 
ku i Kollariu jeszmosze za szvoje imanje pravdali. 
I pokehdob da oni niszu pravdu branili, sztemszmo 
lese y berse dobili od nyih ono, vu kojem lađanyu 
jeszu bili te Besan, Ravanschak y Kollari y to y sad 
lađamo. Ako nym vu te pravde kai teszko jeszt, nai 
idu per novum (t. j. neka parnicu obnove); mi bu¬ 
demo odgovarjali in sua competentia (na nadležnom 
mjestu). 

Kay sze pako dosztoi, dabi mi vu grad išli na 
pravdu, iliti coram substituto judice dominali (pred 
gospoštijskim sudcem) odgovarjali, vu to proszimo 
y molimo y Goszpodinu Erdody Jurju y osztale go- 
szpode, kakti y goszponu substitutusu, naj nas na 
to ne primarjaju (ne sile) ar znaju i moremo poszve- 
dochiti, daszmo vszigdar szuproti tomu bili, da ne- 
chemo pred substitutusem odgovarjati, nego hoche- 

mo po'leg nasse pravicze sztati y osztati. I daszu 
vendar nasz primarjali odgovoriti y tuliko krat exe- 
cutiami y arestuni nasz terli y trudili y kvare vchi- 
nili, zato hochemo milosztivnoga poglavnika infor- 
merati y ponizno sze moliti, da nam praviczu da 
vuchiniti.« Medju ostalim reći će kralju i to, da oni 
imadu kraljevsku darovnicu na svoja prava i svoje 
imanje »a ki takva dugovanja ima ne 
podlosen sedi dominali. Zato et ex 
hoc fundamento (na temelju toga) 
molimo sze, nai sztem nasz ne teru. 
^ P ak to i m a m o, h o c h e m o pokazati 
gde je vredno pokazati in sua com- 
petentia, ali (a) ne pred substitutu- 
ssem, ar nima authoritassa takva 
đugovanya szuditi.« 

Ni ovim odlučnim protestom Križanovim ne bi¬ 
jaše ništa postignuto. Erdody javi cijelu tu stvar 
kralju Karlu VI. i moli ga, da ju on sam konačno 
riješi. Kralj, ne želee nijednoj stranci krivo učiniti, 
obrati se 27. srpnja 1724. pismom na hrvatske sta¬ 
leže, da ga upute o pravnom i povjestnom odnosa ju 
Samoboraca spram gospoštije. Hrvatski sabor bje 
urečen za 17. kolovoza u gradu Varaždinu. Staleži 
pozovu na taj sabor Jurja Erdodyja i braću mu 
osobno, a Samoborce da pošalju svog punomoćnika 
te dokažu svoju nezavisnost od gospoštije. Spome- 
nucog dana iznesu Erdođy pred staležima presudu 
kraljevske kurije u Požunu od godine 1650. i time 
htjedoše dokazati, da su Samoborci njihovi kmeto¬ 
vi. Zastupnik obćine — Andrija Balog — nije imao 
sobom nikakvih dokazala. Zamoli stoga staleže ne¬ 
ka pričekaju ,s odgovorom na kralja, da će u naj¬ 
kraćem vremenu predočiti im spise, koji neoborivo 
stoje u prilog i dokaz samostalnosti i neovisno.« 

Samoboraca od gospoštije. Staleži stojeći očito uz 
Erdodyje, izgovarahu se da ne mogu na to čekati, 
pošto se nezna kada će se sabor opet sastati a oni 
moraju kralja čim prije izvjestiti. Rekoše jošte, da 
bi i onako dalnje dokazivanje sa strane Somoboraca 
bilo suvišno, buduć je Erdody dovoljno do¬ 
kazao svoje gospodstvo nad njima. Tako evo, 
nes pr etn oš ću Balogovom i ljudskom 
zlobom, zadobije samostalnost pur¬ 
gara opet jedan jaki i težki udarac. 

Za sve ove parnice i s njima skopčane troškove 
moradoše obćina i mnogi gradjani platiti 11.044 fo¬ 
rinta i 70 dinara. Ne čekajuć kraljev pravorijek, 
provedu Erdody 29. kolovoza 1715. ovrhu. Ono što 
je imala platiti obćina sama, to su jednostavno od¬ 
bili od svog pasivnog duga obćini 1 ). Ostatak od 
8.497 for. i 70 dinara pade na ledja ubogih purgara, 
koje su posvema oplijenili: »da ni Turchin 
vekshega haraeha ne podnasha, ne- 
goga mi kako podlosniki milosztivno¬ 
ga poglavnika kralia i czesara na- 
shega podnasha m o.« Medju Samoborcima 
nastane radi te ovrhe nemir i očito joj se usprotive 
te ulože prosvjed na kralja. Polovicom studena do¬ 
vabi Erdody vodje toga nemira i one koji su protest 
podpisali u grad i baci ih u tamnicu. Medju zatvo¬ 
renima bijahu najodličniji purgari samoborski kao 
Mati ja B u d i, sudac, zatim Ivan Križan, Franjo 
pl. F r a n c i s c i, Nikola B e d e č i ć, Stjepan pl. 
Glasić i Ivan Magdanić. Svima ovima sudio 
je gospoštijski sud. Francisci i Glasić osudjeni su 
na smrt; Bedečić i Magdanić imali su se: po gra- 
bantih van iz ovoga dominiuma szpa- 

i) Taj dug preuzeli su Erdody sa samoborskim imanjem 
od Auersperga. 

lichiem frustati, prezvszega szvoga 
gibuchega y negibuchega y d a s z e n i - 
maiu naizad nigdar povrnuti.« Poslije iz¬ 
rečene osude, dne 1. prosinca 1714., budu Francisci 
i Glasić okovani u železje i bačeni u tamnicu a ostali 
neokovani. Sudac je, uz prisegu da će se vratiti, pu¬ 
šten pošto je išao za gospoštiju penzu utjerivati. — 
Za utamničene purgare zauzeo se ban Ivan Palfi, 
koji pismom svojim od 1. prosinca 1714. iz Zagreba 
gospoštiji strogo naloži, da ih pusti odmah na slo¬ 
bodu e se uzmognu braniti pred kraljevskim sudom 
u Požunu, koji će već u prvoj polovici prosinca za¬ 
početi. Taj nalog ipak gospoštija ne izvrši, jer jošte 
6. siječnja 1715. čame spomenuti purgari u gradskoj 
tamnici. 

Prije nego je taj! spor riješen, dodje grad i ima¬ 
nje samoborsko ponovno u vlast grofova Auersper- 
ga, koji ga od sada zadrže u svojim rukama četr¬ 
deset i devet godina. 

Kakovo bijaše stanje Samoboraca u ovo vrijeme, 
kad je grad prošao u ruke novih gospodara, vidimo 
najbolje iz jednog pisma, što ga je obćina pisala 
svome zastupniku u Beč. To pismo, datirano 9. stu¬ 
dena 1714., medju ostalim veli: »Tak szmozev- 
szema raszipani, da nasz nebi here- 
ticzi Turczi, ni pogani tako raszi- 
P a 1 i y porobili, kakoszmo raszipani 
od officzialov Zamobora grada, da 
zevszema ne dersiju do nashega va- 
rasha, nego stimaju jedno szelo i 11 i 
koiega fiembrai) kmete.« 


i) foember = plemenita^, odličnik. 

GROF FRANJO-ANTUN AUERSPERG KUPI GOD. 1715. 
GRAD OD JURJA ERD<JDY. — NJEGOVE PARBE SA 
SAMOBORCI MA. — GOD. 1740. POSTANE VLASNIKOM 
GRADA JOSIP-ANTUN AUERSPERG. — ZAKUPNIK 
SINKOVIĆ. 


Grofovi Erdody, držeći od godine 1701. samo¬ 
borski grad i Rude u zakupu, pali su u velike dugo¬ 
ve. Ne mogav k tome nadzirati toliko gospodarstvo 
i rudnik, prodade Juraj Erđody dne 26. rujna 1714. 
u Želinu i Rude i Samobor-grad grofu Fra- 
nji-Antunu Auerspergu za 92.321 for. U 
ime kupovnine izplati Auersperg odmah 35.000 ren- 
skih forinti, zatim preuzme na sebe 46.835 for. i 6 
dinara Erdodyanskog pasivnog duga i) 1 ) a dužan osta¬ 
ne 10.485 forinti i 74 dinara. 

Faktična predaja imanja u ruke kupca uzslije- 
dila je dne 6.—8. veljače 1715. godine. Kod te pre¬ 
daje nazočni su bili zastupnici zagrebačkog kaptola, 
kanonici Marko Golubić i Ivan Horvat, zatim gvar¬ 
dijan samoborski Ivan Uzolin, sudac Matija Budi, 
prior pavlinskog samostana u Olimju Mirko Ratkaj 
i ostali Erdođyanski vjerovnici. 

Zastupnici Auersperga predadu 8. veljače Erdo- 
dom sve njihove zadužnice a ovi njima Rude, 

1) Grofovi Erđ6dy bijahu dužni: 1. Kaptolu zagrebač¬ 
komu 33.763 for. i 46 dinara; 2. Pavlinom u Olimnju (Uli- 
minium; mjesto u štajerskoj, kotar Drahenburg, opć. So- 
pote) 8.000 for; 3. samoborskim Franjevcima 1600 for; 4. 
Antunu Berečkom 255 for; 5. baštinicima pokojnog Teodo- 
rika Auersperga 2242 for. i 40 dinara; i 6. samoborskoj ob- 
ćini 974 forinta. 

grad i mjesto Samobor, kao i sve spise 
odnoseće se na ove posjede. Pokretnine, kao oružje, 
vino i druge stvari takodjer pripadnu Auerspergu, 
jer je ugovorom tako bilo utanačeno. 

Sudac Matija Budi spomenuo je tom prigodom 
onu tražbinu obćine od godine 1700. u iznosu od 
3200 forinti, koja nije po Auerspergima namirena 
prema obećanju a Erdody su od nje obćini do sada 
samo kamate plaćali. Gradski prefekt Ivan Toma- 
šić st. izkaže, da je na različite parbe, koje je obći- 
na blizu jedanajst godina vodila sa gospoštijom, 
potrošeno 2226 for. ipak prema tome imađe ona 
tražiti od Auersperga samo 974 for.; a i ta svota 
potrošena je na posljednju ovrhu, koju je gospo- 
štija vodila proti obćini. 

Radi toga duga podigla je obćina odmah po 
smrti Teođorika Auersperga (t kon. 1705. ili poč. 
1706. godine), tužbu proti njegovoj udovi Leopol- 
dini a Barbo. Bilo je to godine 1706. Udova Teodo- 
rikova priznala je taj dug i sporazumi se sa obći- 
nom, da će točno plaćati kamate, dok glavnicu ne 
može za sada platiti, pošto joj obitelj Erđođy duguje 
oveću svotu. Dok su Edody vladali samoborskim 
imanjem i Rudama barem su obćini plaćali kamate 
od te svote. Postavši pak vlasnikom toga Franjo- 
Antun Auersperg, niti je mislio na kamate a još 
manje na isplatu duga. I to bijaše povod novim 
trvenjima i parbama medju obim strankama. 

Obćina pošalje u Beč pred kralj, kuriju svoga 
zastupnika Ivana Križana, koji izposluje, da je pod¬ 
župan zagr. županije Sigismund Rauch dobio 8. ko¬ 
lovoza 1719. nalog, da povede parnicu glede toga 
duga. Ročište držano je u Samoboru u kući Ivana 
Kralića dne 15. studena. Prisutni bijahu podban 

Adam-Daniel Rauch, podžupan varaždinski Juraj 
Cinderi, plemić Baltazar Magdalenie i još njekoliko 
plemića. Franjo-Antun Auersperg ne dodje niti sam, 
niti pošalje svog zastupnika na to ročište. Zastup¬ 
nik obćine zahtijevaše, da se Auersperg iz ogluhe 
osudi. Sud zbilja izreče osudu iz 
ogluhe, kojom se Auersperg osudjuje 
platiti obćini dugo vinu od 2 825 
for., kamate za 8 godina, 4 mjese¬ 
ca i 2 dana u iznosu od 1613 fo¬ 
rinti 27 dinara i parbene troškove 
250 for. Svega dakle 4688 for. i 
2 7 dinara. Zastupnik obćine zadovolji se s tom 
osudom i zatraži, da se odmah proti Auerspergu 
provede ovrha. Na to je odredjeno, da županijski 
sudac podje u Samobor te za obćinu sekvestrira od 
gospoštije 47 ručnih i 28 voznih kmetova, zatim 2 
mlina na Bregani, oranicu zvanu V i d o š i č k a 
(10 jutara) pšenicom zasijanom, oranicu Zavrt¬ 
nicu (11 jutara) i jednu sjenokošu na 60 kosaca. 
Ne bude li to prema procjeni izneslo 4688 for. i 27 
dinara, tad će se pod sekvestar povući i drugi Auer- 
spergovi posjedi u Samoboru. 

Sekvestrirana dobra Auerspergova Samoborci su 
uživali — samo deset mjeseci. U rujnu 1720. zauzme 
Auersperg silom ne samo svoja zaplijenjena dobra, 
već pokosi purgarske livade i s polja pobere sav 
onogodišnji prirod i prisvoji si obćinske šume: 
Brezinu, Šikavu, Tepec, Pozorin i 
Palačnik. U noći od 5. na 6. rujna dade uloviti 
zamjenika sudčeva Stjepana Glasića, purgara Ni¬ 
kolu Bedečića i dvije žene. Sva četvorica odvedena 
su u grad i bačeni u tamnicu. U tamnici upravo je 
okrutno s njima postupao. Tražio je, da priznađu 

jurisdikciju grada nad purgarima. Iz Zagreba dao 
je dovesti Auersperg njekakvog krvnika (Henkera) 
u grad. Njegovi ljudi išli su od jednog utamniče- 
nika do drugoga i govorili im: »Vi neszrechni ter- 
doglavi liudi, vezda vam ie szmert podieti; zakaisze 
szvoiem zemelzkem groffom truczate, pravdate i 
kvare gonite.« Iza toga pošalju grabante s krvni¬ 
kom po Glasića u zatvor. Doveđavši ga do nekih 
vrata u gradu, na koja bijaše prislonjena ljestva za 
muke, rekoše mu: »ti moraš vumreti!« Ni 
ta prijetnja ne slomi Glasića, koji poput okićke kli¬ 
sure ostane tvrd i reče divne riječi, vrijedne da se 
ovdje zabilježe: »Hvala Bogu! Ti Bog 
terpelszi vnogo za nasz gresnike, 
y ia ehoehu za Tvoie szveto Ime 
podieti ovu muku y szmert. Alisze- 
mie vreden ali ne, Ti nai bolie znaš 
y naisze puni volia Tvoia sveta«. 
Sad odvedu gradski ljudi Glasića u grabantsku sobu 
veleć mu, da će za uru ići na muke. Na to odu k dru¬ 
gim utamničenikom te ih kušahu zastrašiti govo- 
reć: »vidiste vi neszrechni, Glaszich ie poguiblien; 
y vi akosze nepođaszte pod ono kai vam ie govo- 
rieno, y vi morate biti pogublieni.« Ni ovi se ne da- 
dose prestrašiti vec odgovore: »ako drugach 
ni, naisze puni volia Boszi a«. Glasić 
je zbilja bio kroz tri dana mučen. Poslije muka ba¬ 
čen je u zatvor k ostaloj trojici. Od svakog utamni- 
čenika, koji je želio doći na slobodu, tražili su, da 
prizna jurisdikciju gospoštije nad Samoborcima i 
50 dukata odkupnine. — Rad toga okrutničtva pri- 
tuže se Samoborci kralju Karlu BT. koji na to piše 
29. rujna 1720. iz Beča: »Buđuć da je ovakav po¬ 
stupak odviše tvrd (minium durus) i štetan ne samo 

tužiteljima, nego i proti obćem blagostanju, budu 
li se stanovnici mjesta na ovakav način mučili, da 
će morat ostaviti svoje kuće ter sa ženama i djecom 
razići se po svijetu i od kuće do kuće prosjačiti.... 
s toga da se to ne dogodi, naredjujemo, da 
pod nikakav način ne vršiš suda, 
pred koga si pozvao suca i obćinu, 
.... i da im vratiš sve otete stvari 
a zatvorene pustiš na slobodu; jed¬ 
nom riječju, da ih staviš u ono 
stanje, kako ga odredjuje osuda od 
15. studena 1719. 

Ovim kraljevskim pismom riješena je obćina 
jurisdikcije samoborskoga grada. Jedino bijaše duž¬ 
na plaćati gradu godišnjih 100 pensa, koje 
su nekad plaćali kralj, eraru a poslije gospoštiji sa¬ 
moborskoga grada, i gornicu od onih svo¬ 
jih vinograda, koji bijahu na teri¬ 
toriju grada. Ali Franjo-Antun Auersperg 
malo je mario za kraljev nalog. Od gore spomenute 
četvorice zarobljenika pusti na slobodu trojicu, po¬ 
što su njegovi ljudi jamčili, da će platiti odkupninu, 
nu Glasića ne htjede pustiti. Samoborcima otete 
zemlje i nadalje pridrži pak im 7. listopada 1720. 
otme još 30 komada rogate marve. 

Čuvši kralj kako je Auersperg proveo njegov 
nalog, odredi 4. rujna 1721. da se proti njemu po¬ 
vede parnica. Kralj želi, da se stranke mimo međju- 
sobno nagode. Ne uspije li to, tad nalaže da mu po¬ 
šalju točne informacije o sporu i mnijenje, kako bi 
se imao najpravednije riješiti. — Sudac Ivan-Franjo 
Čikulini Susjedgradski odredi ročište u Zagrebu na 
9. prosinca 1721. Obćina samoborska pošalje svoga 
zastupnika Vinka Vineka, koji zamoli sud da u ri- 

jesenju toga spora postupa prema visokom krali 
nalogu Auersperg ne dođje k ročištu već pošalje 
sudu obsimo pismo (14i/ 2 araka), u kojem na te¬ 
melju spisa nastoji dokazati, da su Samoborci pod- 
oznici grada a s takovima se ne će pravdati, jer bi 
ime i sam priznao njihovu nezavisnost. Kako ovai 
izvještaj osobito karakterizira Auersperga, to ga u 
kratko iscrpljujem. U njem je upravo izlio svu svoju 
zuc 1 mržnju na Samoborce prikazujuć ih kao vu¬ 
kove a sebe kao mimo janje. On zove Samoborce 
prevrtljive im a (perversi homines), vara¬ 
licama (franđulenti), bedastim seljači¬ 
ni a (temerarii rustici) i t. d. Medju ostalim nava- 
đja, kako je lih iz patriotičke nakane kupio od 
Jurja Erdodyja na prodaju mu ponudjeni samo- 
orski grad, da ne dodje tuđjincu u ruke. Nadalje 

hnr’i da Je , 0dmah čim S rad kupio, pružio Samo- 
borcima ruku pomirmeu i vratio po Erdodyj u otete 

im zemlje i na slobodu pustio utamničene purgare 
»Kamo li sreće, da to ni jesam učinio; time sam pu¬ 
stio zmije u svoje krilo.« Mjesto, da su mu ti ljudi 
sada zahvalni, oteli su mu njegova dobra i kmetove 
u vrijednosti preko 2000 forinti i napali njegovog 
provizora u Balagovom. Bog zna što bi s njim! uči 
nih, da ga osobita pomoć Božja nije štitila I dru¬ 
gim njegovim službenicima s u prijetili i na njih 
napadali. Radi toga je dao kolovodje pohvatati i 
sudio im. Zatvorenog Glasića ne može pustiti na 

Samobo beZ ^ Št6te SV ° jih prava ’ k °J' a ima nad 
Samoborcima: »jer ako njega pustim, dovodim na¬ 
trag zmiju u svoje krilo. Očito je, ako bude taj čo¬ 
vjek pusten na slobodu, da ja sa svojim ljudima 
nuesam siguran. Taj čovjek je jedan od glavnih 
ovo ja, koji su skrivili da su se purgari toliko 

puta buntovno i ružno digli na gospoštiju.« Na kon¬ 
cu traži, da kr. kancelarija pošalje svoje ljude u 
Samobor, gdje će se moći uvjeriti o istinitosti svega, 
što je u ovom svom letimičnom izvještaju spomenuo. 
On će se i u buduće služiti svojim pravom, košto 
se i do sada služio i nastojati sve tako urediti, da 
Samoborci ne dodju na prosjački štap i da budu u 
stanju davati kralju i zemlji, što su dužni davati.« 

Kad je taj spis pročitan, zastupnik obćine do¬ 
kaže nepobitnim dokazima, da Auerspegove tvrdnje 
ne stoje. Ujedno zatraži, da se osudi na platež duga 
obćini u iznosu od 4.688 for. 27 dinara i kamate od 
te svote za 15 mjeseci, koji iznose 351 for. 61 dinar. 
Sud uvaži dokaze zastupnika obćine i izreče slije¬ 
deću osudu, koja je odmah Auerspergu dojavljena: 

1) Sudca zamjenika Stjepana Glasića ima Auer- 
sperg iz zatvora pustiti. 

2) Osuda od 15. studena 1719. ostaje pravova¬ 
ljana pak se Samoborcima imadu dati sva ona 
dobra Auerspergova, koja im ta osuda dosudjuje. 

3) Auersperg irnade platiti Samoborcima sav 
gore spomenuti dug sa kamatima i: 

4) Nadoknaditi svu štetu, koju im je nanio bilo 
na njihovim, bilo na sekvestriranim posjedima. — 
Ovrhu će obaviti jedan plemićki sudac a u jednom 
primjerku poslat će se cijeli tečaj ove parnice kralju. 

Kad je 14. prosinca 1721. došao u Samobor ple¬ 
mićki sudac Pavao pl. Bojničić, da provede ovrhu, 
nadje gradska vrata zatvorena. Sa prozora upita ga 
Auersperg pošto je došo; ako na ovrhu, reče, već 
sam svojim ljudima naložio, da ju ne dadu provesti. 
Zatim upita Bojničića: »Zar ne; vi dolazite radi 
zarobljenika (Glasića) ?« Kad mu je Bojničić to po¬ 


tvrdio, reče: »Samo neka čeka vaše gospodstvo pred 
vratima.« Saznav Auersperg od svoga prefekta 
Andorffera razlog Bojničićevom đolazku, poruči mu 
po svom dvorskom kapelanu Andriji šamcu (Sza- 
mecz) slijedeće: »Zarobljenoga Glasića ne ću nikako 
pustiti na slobodu a purgare ću hvatati i s njima 
ću postupati, kako bude moja volja.« Čuvši kralj 
za tu Auerspergovu tvrdoglavost, naloži 15. lipnja, 
1723. zagrebačkom velikom županu, da pod svaki 
način provede ovrhu i brani Samoborce proti svim 
napadajima Franje-Antuna Auersperga. 

Dne 4. rujna 1723. dodje Bojničić ponovno na 
ovrhu i preda zastupnicima obćine Auerspergove 
kmetove i zemlje, kako to odredjuje osuda od 15. 
studena 1719. Kad Auersperg ne htjede Glasića 
pustiti iz zatvora, to prema zaključku zagreb. župa¬ 
nije od 28. kolovoza, naloži podban i veliki župan 
zagrebački Adam-Danijel Rauch, da se silom pro¬ 
vali u samoborski grad i Glasić izbavi iz tamnice. 
Bojničić uzme početkom rujna 125 pješaka i 83 ko¬ 
njanika i dodje u Samobor. Vidjev Auersperg što se 
sprema, uloži po svom zastupniku prosvjed i poru¬ 
či: »Tkogod će se usuditi samo u blizinu gradskih 
vrata taj će osjetiti moju strogu i pravednu obra¬ 
nu.« I zbilja; Auersperg bijaše spreman na obranu. 
Dan i noć bijahu gradska vrata zatvorena, gradski 
most bijaše uzdignut i straže su na sve strane ne¬ 
prestano najtočnije pazile dali se približuje župa¬ 
nijski brahium. Na gradskim zidinama bijahu po¬ 
stavljene velike lumbarde na prikladnim mjestima, 
čekajuć da sasiplju vatru na neprijatelja. — Saznav 
Bojničić za te pripreme i poznavajuć naravni polo¬ 
žaj grada, da ne će moći unj’ prodrijeti, odustane 
od navale. U društvu sa zagreb. plemićkim podsud- 

cem Jurjem Culifajem i križevačkim Josipom Sibi- 
linskim podje Bojničić u grad. Auersperg dade spu¬ 
stiti gradski most, otvoriti gradska vrata i pusti ih 
unutra. On sam ne htjede s njima govoriti, već im 
pošalje svoga činovnika Jurja Pecara i poruči: »za¬ 
robljenika ne ću pustiti, već ću ga na čast gospodi¬ 
na podibana i gospodina Antolčića u još strožu tam¬ 
nicu staviti.« Poslije toga uzmu sudci konjanike i 
pješake te predadu Samoborcima Auerspergova 
dobra, da ih obćina uživa tako dugo, dok se odšteti 
za dug. Po želji sudčevoj i mnogih purgara ostalo 
je u Samoboru 20 pješaka, da brane Samoborce ako 
bi Auersperg na njih navalio. 

Kad su treći dan vojnici ostavili Samobor za¬ 
uzme Auersperg pomoću svoga provizora Mihalja 
Francekovića oružanom silom opet svoja dobra. Oko 
10.—12. listopada godine 1723. pošalje oružane voj¬ 
nike i sluge, da po mjestu — bilo na trgu, bilo u 
kućama — hvataju samoborske purgare. Tom zgo¬ 
dom su nekoji purgari ranjeni hitcima iz pušaka a 
neki ulovljeni i odvedeni u grad, gdje su stavljeni 
u klade ili nemilosrdno batinjani. Mnogi su se spa¬ 
sili time, što su se sklonili u toranj župne crkve 
gdje su bili 5—6 dana sakriveni, jer su oko tornja 
i po susjednim ulicama dan i noć Auerspergove stra¬ 
že obilazile. Kasnije su ipak sretno pobjegli iz tor¬ 
nja u svijet, koje kuda se sakrivali ne budući kod 
kuće sigurni. — Dne 20. listopada iste godine podje 
Auersperg osobno sa svojim ljudima u župnu crkvu 
te odanle uzme novu obćinsku zastavu vrijednu 138 
for. i odnese ju u grad veleć: »Zastava se ova pri¬ 
stoji ne seljacima, već više kojemu gradu.« Zastavu 
ne htjede vratiti pod drugi uvjet, već da dva pur¬ 
gara dodju u grad i klečeć ga za nju mole. 


Tužno i žalosno stanje bijaše u to doba po jadne 
Samoborce. Oplijenjeni i na prosjački štap stavljeni 
po raznim gospoštijama, posve su zdvojili i izgubili 
već skoro svaku nadu u pravicu. U skrajnjem siro¬ 
maštvu mnogi su naumili ostaviti svoj rodjeni dom 
i otići svijetom za kruhom. Uz to bila je med ju gra- 
djanima velika nesloga. Mnogi su u svojoj zdvojno¬ 
sti bili za to, da se posvema predadu pod vlast gra¬ 
da, dočim drugi o tom ni čuti ne htjedoše. Materi¬ 
jalno posve izsisani nijesu imali sredstava za vodje- 
nje dalnje parnice. 

I opet se Samoborci tuže kralju Karlu m., koji 
dne 13. siječnja 1724. nalaže iz Beča, da im Auers¬ 
perg ima sekvestrirana dobra predati na uživanje, 
učinjene štete popraviti i u buduće pustiti ih u miru. 
Ima li on što protiv Samoboraca, neka zakonskim 
putem protiv njih postupa. Ne će li se pokoriti to¬ 
me nalogu, to kralj nalaže banu, da ga prisili na 
pokornost banskom vojskom (brachio banali) i tako 
samoborske purgare uzme pod kraljevsku zaštitu. 

Ban izvrši kraljev nalog i pomoću brahiuma po¬ 
novno vrati Samoborcima, što im je Auersperg odu¬ 
zeo. 1 ) Samo kratko vrijeme su oni to uživali, jedva 

i) Brahium od 101 vojnika vodio je Franjo Matačić, za¬ 
povjednik zrinjske krajine. Ovaj brahium bio je Samobor¬ 
cima na veliku štetu. Došav 6. VI. 1724. u Samobor morali 
su Samoborci njega i vojsku uzdržavati dva dana i dvije 
noći. Dne 8. o. mj. otišao je Matačić s vojskom u Auersper- 
govu kuriju: Balagov — dvor, gdje nije našao drugo već 
50 vagana žitne smjesi, 8 vedara »chigera« i 3 odojka. Sve 
drugo spremio je Auersperg po svojim kmetovima u grad 
Mokrice. I sami kmetovi po zapovjedi Oreškog, gospoštij- 
skog sudca, ostave Balagov-dvor i otidju nekamo. I ovdje 
u Balagovom-dvoru morali su Samoborci uzdržavati vojsku. 
Auersperg nije pustio zarobljenog bivšeg samoborskoga sud¬ 
ca Stjepana Glasića, pače je rekao: «ako budem morao tri 
imanja izgubiti, neću Glasića pustiti!« (Si tria đominia đe- 
berem omittere, non praefatum Glassich dimissurus sum«). 
U Samoboru pronio se glas, da se kmetovi i Rudari groze, 





blizu tri godine. Viđeći Auersperg, da silom ne može 
ništa, uteče se banu Ivanu Palfyu i zatraži obnovu 
parnice. Izpričao se, da radi stanovitih razloga nije 
ni sam, ni po svom zastupniku, mogao prisustvovati 
parnici godine 1719. i veli, da ima mnogo dokazala, 
koja kad iznese, da će stvar po njega pravednije 
izpasti. I zbilja; pod konac godine 1727. obnovljena 
je parnica po zagreb. podžupanu Sigismundu Rau- 
chu, koja po Samoborce zlo ispade. Tu je Auersperg 
tvrdio, da sud od god. 1719. nije bio kompetentan, 
pošto Samoborci nijesu slobodni ljudi već podložnici 
samoborske gospoštije. Makar je zastupnik obćine 
pobijao, na temelju presude kr. kurije od god. 1651. 
navode Auerspergove i dokazao, da Samoborci ni¬ 
jesu ničiji podložnici, ipak bje osuda od 1719. uki¬ 
nuta. Samoborci su osudjeni, da vrate Auerspergu 
sve njegove zemlje i kmetove, koje su sekvestraci- 
jom dobili, kao i plodove i svu dobit iz tih dobara 
izvadjenu do konca godine 1727. 

Kako se stvar dalje razvila, nije nam, ništa po¬ 
znato iz sačuvanih spomenika. Franjo-Antun Auers¬ 
perg držao je samoborski grad u rukama do svoje 
smrti 1740. godine. 

* « 




kad prodje vojska, da će Samobor na sve četiri strane za¬ 
paliti i samoborske gradjane pohvatati. Po danu i po noći 
držao je Auersperg u samoborskom gradu oružane svoje 
ljude, da love gradjane, uništavaju im polja i vješaju ih na 
pripravljena vješala. Dne 13. VI. dobio je Matačić od bana 
pismo te slijedeći dan ujutro s vojskom otidje. Sve ovo 
javlja sudac zastupniku obćine te na kraju veli: »Za ljubav 
božju neka nam u našoj teškoći Vaša presvjetlost što brže 
pomogne, jer padnemo li u ruke i tamnice Auerspegove tr- 
pjet ćemo više, nego smo trpjeli u jeseni. Upravo podižu vje¬ 
šala i grad je pun oružanih ljudi.« Još dodaje: »Zapovjednik 
brahiuma traži od nas bijednih građjana plaću. Neka izvoli 
Vaša presvjetlost posredovati kod preuzvišenog gospodina 
bana, da nas mine ovaj kalež.« 


— 116 — 


Smrću Franje-Antuna Auersperga dodje samo¬ 
borski grad u vlast sina mu Josip a-A n t u n a. 
Kako su Samoborci neprestano radili da dobiju svo¬ 
ju tražbinu od gospoštije, došlo je dne 15. travnja 
1750. do ponovnog ročišta. Gospoštija je iz ogluhe 
sudjena. da plati stari dug od 3.200 for., zatim ka¬ 
mate od ove svote u iznosu od 6.976 for. i parbenih 
troškova 459 for.; u svemu 10.635 forinti. Ne znamo 
zašto obćina nije htjela provesti ovrhu, nego je za¬ 
tražila da se gospoštija pozove ponovno k ročištu 
kao i kaptol zagrebački, kojemu je Auersperg du¬ 
govao oko 24 hiljade forinti. Sad je slijedilo jedno 
ročište za drugim, kojima se Auersperg ugibao i na 
sve moguće načine stvar zatezao. On je tvrdio, da 
njegov otac Franjo-Antun nije dobio grad samobor¬ 
ski od svoga brata Teodorika i njegove žene, već ga 
je kupio od Jurja Erđođyja. Prema tome nije dužan 
platiti obćini dug, koji je od Teodorika Auersperga 
prešao na grofove Erđdđyje. Nakon mnogih parnica 
izreče banski stol, u svom zasijedanju dne 16. siječ¬ 
nja 1754. konačnu osudu. Uvidjev da je tražbina 
Samoboraca pravedna i da zbilja tereti samoborsko 
gospoštijsko imanje, ukine sve dosadanje 
osude i proglasi pravomoćnom onu 
od godine 1719. 

Za vrijeme tih mnogobrojnih parnica trpjeli su 
samoborski purgari vrlo mnogo od Josipa-Antuna 
Auersperga i njegovih službenika. Osobiti silnici 
bijahu gradski prefekt Martin Sinković, upravitelj 
Blažeković i pisar Juraj Pečar. Ta trojica zadavali 
su svakom zgodom Samoborcima ljutih jada. Oduzi¬ 
mali im blago, vino, žito i osobno ih napadali. Za 
primjer navesti ću samo koji dogadjaj. Poput pri¬ 
jašnjih gospodara samoborskoga grada i Auersperg 




si je prisvajao medju ostalim i patronatsko 
pravo na samoborsku župu. Godine 1741. silom 
postavi za župnika Pavla Celinšćaka, svog 
osobitog privrženika, da Samoborce kao su-patrone 
nije za to ni pitao. Oni se rad toga potuže biskupu 
i kaptolu a na dan instalacije — dne 23. travnja — 
preda sudac instalateru pred crkvenim vratima u 
ime obćine oštri prosvjed. Kad je poslije službe Bož¬ 
je narod izlazio iz crkve, uhvate gradski ljudi pred 
cintorom sudca Nikolu Bedečića, fiskusa Glasića i 
Juru Valečića. Uhvaćene svežu, odvedu u grad gdje 
ih okuju i bace u tamnicu. Valečić pušten je uz ucje¬ 
nu par dana prije istrage o tom dogadjaju na slo¬ 
bodu, dok su Glasić i Bedečić još 2. kolovoza čamili 
u tamnici. — Godine 1758. prije Blaževa (3. velja¬ 
če) pobirali su gradski ljudi na samoborskom trgu 
pijacovinu prem je ista svakom presudom bila obći- 
ni dosudjena. 

Gradski prefekt Martin Sinković uzme godine 
1759. od Auersperga u zakup samoborsko imanje za 
godišnjih 6.617 forinti!). Taj bezobzirni silnik u- 
gnjetavao je samoborske purgare sada još bolje. 
Da Samoborci od Jurjeva do Miholja uz gospoštijsko 
vino ne toče i svoje, pošalje na Jurjevo 1760. svoga 
sina Antuna sa 14 ljudi i dade svim krčmarima nji¬ 
hovo vino zapečatiti. Nu Sinkovićev sin išao je i 
dalje te htjede i ne-krčmarima vino zapečatiti. Do- 
šav k Martinu Dvomikoviću (zvali su ga i »Poldrugi 
Maratin«), ne htjede im otvoriti svog podruma, jer 
nije točio ove godine gospoštijsko vino. Sinkovićev 
sin dade silom srušiti vrata podruma, da može vino 


i) Godine 1746. bio je arendator samoborskoga imanja 
Ferenc Kušević, a godine 1757. neki Friđerik W e i 11 e n- 
h i 1 e r. 

zapečatiti. Dvomiković digne na to kriku vičuć: 
»Ludi pomagaite; hote, tolvai szu!« 
Ljudi se brzo strčali, a zvonari župne crkve i sv. 
Mihalja počeli u stran zvoniti, što je ljude još brže 
sabralo. Kad je Sinkovićev sin vidio, da nema šale, 
pobjegne preko potoka Gradne u kuću kapetana 
Kralića. Pratnju njegovu razjareni Samoborci pošte¬ 
no izlemaše. Misleći Sinković, da su mu ulovili sina, 
javi odmah na Rude, da se zvonom sv. Barbare i 
»kl u kom« (clucca) 2 ) uzbude Rudari i dodju u 
Samobor osloboditi njegovoga sina. Rudari ipak ne 
dodju, jer je medjutim saznao da mu sin nije ulov¬ 
ljen. Slijedeći dan bile su po Samoboru straže, da 
gradski ljudi ne bi kojega purgara ulovili. 

Dakako, da su i ugnjetavani i bijedni Samoborci 
upravo kipjeli mržnjom na svoje silnike te su im 
rado vraćali žao za sramotu gdjegod im se za to 
nadala prilika. Tako si iste godine (1760.) dadoše 
oduška nad gradskim ljudima u šumi š i k a v i. 
Šikava je od vajkađa bila vlasnost samoborske ob¬ 
ćine. I gospoštija je imala šumu, koja se zvala Ši¬ 
kava. Našavši Samoborci u svojoj Šikavi gradske 
ljude sječi šiblje (fašinje), oduzmu im sjekire i po¬ 
tjera ju ih; inače je to obćina gospoštiji dozvoljavala 
ali uz uvjet, da to ne bude često. 

• * 

* 

Godine 1751. zatražio je Josip-Antun Auersperg 
kod kraljice Marije Terezije, da se jednom konačno 
povede parnica i urede ođnošaji izmedju gospoštije 

2 ) »Kluk a« se zvala, kako sam čuo, jednostavna bu¬ 
kova suha daska, u koju se udaralo drvenim batom i tako 
davao rudarima znak, kad su imali poći pod zemlju u rud¬ 
nik. 

i samoborske obćine. U toj molbi tuži obćinu, da 
izbjegava jurisdikciju gospoštije; da se ne drži od 
gospoštije joj danoga reda u vodjenju svojih sud¬ 
benih poslova; da na pravde sa svojom zemaljskom 
gospodom mnogo troši i čini velike dugove. Kralji¬ 
ca naloži iz Požuna dne 1. srpnja 1751. staležima i 
redovima hrvatskim, da stvar urede, gospoštiju 
štite u njezinim pravima i Samoborce prisile na 
pokornost zemaljskoj gospodi. Osim toga naloži sta¬ 
ležima neka ih prisile, da u svojim parnicama pri¬ 
znaju gospoštijski sud kao prvu instanciju. Staleži 
primiv taj nalog, obećaju saborskim cl. 9., da će 
svagda Auersperga uzeti u zaštitu, kad god se na 
njih obrati. Još zaključe i to, ako tko ima što proti 
Samoborcima, da ih tuži gospoštijskom sudu. 

Staleži pošalju u tom poslu u Samobor posebno 
odaslanstvo, koje se đošav tamo uvjeri, da stvar 
ne stoji baš, onako, kako ju je Auersperg kraljici 
prikazao. To odaslanstvo uvidi, da je svim nesugla¬ 
sicama kriva presuda oktavalskog suda od g. 1650., 
pak predlože da staleži zamole kraljicu neka ukine 
tu presudu te odredi novu raspravu. Na toj raspravi 
neka se sudi po zakonima domovine, bez obzira i 
pogodovanja bilo kojoj stranci. Na temelju izvješća 
staleža uputi kraljica 14. rujna 1758. Josipa-Antuna 
Auersperga, da svoje teškoće i zahtjeve traži putem 
pravde pred banskim stolom (tabula banalis). A 
i obćinu uputi, da na obranu svojih prava iznese 
dokaze. Ban Franjo Nađažđi pozove obje stranke 
u Varaždin k banskom stolu na ročište za 14. si¬ 
ječnja 1760. Obćinu samoborsku zastupali su sudac 
Marko R e g o v i ć i Martin Dvorneković. 
Na tom ročištu osudjen je Josip-Antun Auersperg, 
da plati obćini 351 for. i 61 dinar kamata od glav- 

niče, na koju je njegov otac osudjen 1721., kao i 
odštetu za oduzeti prirod sa purgarskih polja go¬ 
dine 1720. Ukupno svega 1290 for. i 25 dinara. Po 
nalogu banskoga stola provede protonotar škrlec 
9. lipnja 1761. ovrhu. Auersperg se pokori toj osudi 
te preuzme kod zagreb. kaptola pasivnog obćinskog 
duga 700 for., kod Samoborskih franjevaca 100 for., 
kod Sigismunda Kuševića 200 for., a ostalih 290 
for. i 25 dinara plati obćini u gotovom. Tim ali ne 
bijaše proces pred banskim stolom svršen, već se 
nastavljao od godine do godine, kadgod je sud za- 
sijedao, dok je konačno uredjen medjusobni odno- 
šaj izmeđju gospoštije i samoborske obćine. 

Za trajanja toga procesa umre god. 1762. Josip- 
Antun Auersperg ostaviv iza sebe udovu Josipu r. 
Keyzerstein sa sedmero djece: Rajmund, Josip, Fra- 
njica, Ivan Nepomuk, Marijana, Karolina i Eliza¬ 
beta. 

Grofovi Auerspergi, Franjo-Antun i Josip- 
Antun, makar su i vodili neprestano parbe sa Sa¬ 
moborcima, ipak nijesu tako nečovječno postupali 
s njima, kao prijašnji gospodari. Glavna borba bi¬ 
jaše najviše radi raznih dugova. Uza sve to, bili 
su oni ljudi dosta naJbožni te su rado pomagali 
crkve i sirotinju. Samoborski samostan mnogo je 
od njih imao a i kapelica sv. Ane u Anin-dolu ima 
njima zahvaliti svoj postanak, kako sam to već na 
početku spomenuo. 

GODINE 1763. KUPE GRAD GROFOVI ERDODY. — 
KONAC PARNICE PRED BANSKIM STOLOM 1769. — 
NASILJA GRADSKIH ČINOVNIKA. — KRIŠTOFOR 
ERDODY KUPI GRAD GODINE 1777. — GENOVEŽKA 
UPRAVA U GRADU. — GOSPODARI GRADA OD 1786. 
GODINE DO DANAS — CIJEPANJE SAMOBORSKE GO- 
SPOSTIJE I PROPAST GRADA. 

Josiip-Antun Auersperg ostavio je svojoj djeci 
silne dugove 1 ). Ne mogav djeca plaćali ni kamata 
a kamo li ođplaćivati glavnicu, odluče prodati 
Rude, grad i imanje samoborsko, taj jedini svoj 
posjed u Hrvatskoj. Potaklo ih je i to na prodaju, 
što je imanje vrlo malo ili ništa nosilo te su više¬ 
godišnji arendatori, uz svu pomnju i marljivost 
gospodarstvenu, skoro posve propali. Dne 1. stu¬ 
dena 1763. u Balagovim dvorima (Balagov-Dvor) 
sklope, u prisutnosti izaslanika zagreb. kaptola 
Baltazara Petkovića i Antuna Zlatarića, kupo-pro- 
đajni ugovor sa Josipom Erđođy, kojim mu 
prodaju Rude i Samobor-grad za ukupnu svotu od 
104.900 forinti. Enđođy položi odmah u ime kapare 
3.564 forinta a ostalu svotu platiti će 1. siječnja 
1764., kad će preuzeti Rude, grad i imanje samo¬ 
borsko. Erdođy kupi imanje sa svim gibućim i negi- 
bućim pripadnostima, kako je stajalo, osim srebr- 


i) Dne 14. sijefinja 1763. iznosio je taj dug 62.554 for.; 
i to: kaptolu zagreb. 34.630 for.; kanoniku Gaalu 1.000 for.; 
kanoniku Thausziu 3.000 for.; zagreb. ubožnici 3.000 for.; sa¬ 
moborskom samostanu 2.100 for.; Alexanđru škricu 4.000 
for.; grofu Batthyaniju 3.000 for.; Ignacu Vojkoviću 300 
for.; Sigismunđu Kuševiću 5.100 for.; prokuratoru Blažeko- 
viću 500 for. i nekom Kleni-u 6.924 forinta. 

nine, kositra i stvari potrebnih kod stola te strogo 
familijarnih stvari: slika, spisa i t. d. Glede par¬ 
nice, koja se vodila pred banskim stolom sa strane 
samoborske obćine proti grofovima Auerspergima 
utanačeno je, da će ista ostati i na dalje na njiho¬ 
vim leđjima. Druge dvije parnice, takodjer pred 
istim sudom i to glede jurisdikcije i godišnje pause, 
koju je obćina davala gradu, preuzeti će kupac na 
sebe 1 ). 

Prvoga i slijedećih dana mjeseca siječnja 1764. 
bila je predaja, pošto je kupac ugovorenu svotu po¬ 
ložio. Tako prodje samoborski grad i Rude za uvi¬ 
jek iz vlasti porodice Auersperg, koja ga je držala 
u svem 94 godine, i dodje po treći put u vlast gro¬ 
fova Erdody. Još iste godine 1764. umre Josip 
E r d (O d y, a gospodarom iza njega u Samoboru 
postanu njegova braća Ljudevit, Ladislav 
i L e o p o 1 d, koji bijahu s njim suvlastnici. — 
Leopold kasnije isplati braću iz Samobora te po¬ 
stane jedinim vlasnikom, pak se kao takav spomi¬ 
nje već godine 1768. Nije nam poznato, kako su 
Leopolđova braća došla opet u posjed Samobor¬ 
skoga grada. Godine 1770. bili su oni opet faktični 
gospodari. 

Parnica, koja kupom Samobora prodje na Er- 
dodyje svršila se godine 1769. Tečaj ove parnice 
vrlo je dug i obširan te bi nas predaleko vodilo da 
o njem pobliže govorimo 2 ). Konačno presuda ban¬ 
skoga stola dosudjuje slijedeće: 


1) Vjesnik zemalj. arkiva. Zagreb 1912. God. XIV. str. 
105. ss. 

2) Cijela ova parnica nalazi se u arkivu trgovišta Sa¬ 
mobor. čvrsto je u koži vezana te obuhvata 1714 in folio 
pisanih stranica. Dobila ju je obćina na zahtjev svog fišku- 
ša za buduću obranu svojih prava. 

1) Patronatsko pravo pripadat će 
od sada jedino i uključivo gospo- 
štiji samoborskoga grada; 

2) pravo mača (jus gladii) pripada go- 
spoštiji; 

3) maltarina (tellonium) po čl. 15. od g. 
1723. pripada gospoštiji; 

4) pravo točenja (eđucillum) i mesa¬ 
re n j a (ius macellarum) pripada gospoštiji, kako 
to odredjuje čl. 36. od godine 1550.; 

5) mlinove podizati dozvoljava se Sa- 
moborcima u okviru teritorija; 

6) lov riba i rakova (piscatio et can- 
crorum captura) na teritoriju obćine pripada obćini 
zajedno sa gospoštijom; 

7) pravo lova (ius venationis) pripada 
jedino gospoštiji, uz olbvezu da svaki prigodom lova 
počinjeni kvar bilo u poljima, bilo u vinogradima 
purgara, ima nadoknaditi; 

8) ptičji lov (aucupium) dozvoljava se 
purgarima; 

9) za parnice, koje imadu purgari međju- 
sobno, odredjuje se, kao sud prve molbe obćina 
(obć. sudac), a gospoštija kao sud druge molbe; 

10) parnice obćine (kao tijela) proti 
gospoštiji i obratno, gospoštije proti obćini, imadu 
se voditi pred gospoštijskim sudom u prisutnosti 
županijskoga fiska. — Nezadovoljna stranka sa 
osudom gospoštijskoga suda ima pravo priziva na 
županijski sud; 

11) gornica (ius montanum) dosudjuje se 
gospoštiji jer ju je od pamtivijeka pobirala; 

12) izbor magistrata obavljati će po 

starom pravu obćiiia sama, nu u znak ovisnosti 
mora svaki put gospoštiji javiti rezultat izbora; 

13) pijacovina i sajmovina (tribu- 
tum fori et nundinarum) ostaje obćini; 

14) pravo primati u zavičajnu svezu 
ostaje obćini u sporazumu sa gospoštijom; 

15) obćina imađe plaćati gradu godišnje 100 
pensa i for. 40 dinara obične falcidie. Pošto 
odnošaj Samoboraca prema gradu 
nije kmetski i podanički to se 
oslobadjaju od svih, bilo kakovih, 
drugih služba i podavanja. 

Premda je za trajanja ove parnice provedena 
godine 1765. u rujnu i reambulacija med ja, ipak 
glede njih banski stol ne izreče nikakve odluke. Ni 
jedna, ni druga stranka ne mogaše svojih na¬ 
voda dokazati pošto je mnogih medjaša, koje spo¬ 
minje Belina povelja, tijekom stoljeća nestalo. 

Zastupnik obćine zadovoljio se osudom, u koliko 
je bila po istu povoljna. Glede ostalih nekih stvari 
kao i radi šuma: š i kave, Tepe a, Pozor i na, 
Palačnika i O s 1 j a ka, o kojima se u osudi 
ništa ne spominje a gospoštija si ih prisvojila, uloži 
priziv. — Ni gospoštijski zastupnik ne zadovolji se 
cijelom osudom. I gospoštija učini priziv glede po¬ 
reza od mlinova, ptičjega lova, prisutnosti županij¬ 
skoga fiska u parnicama, pijacovine, sajmovine, 
biranja sudca i t. d. Kraljevski sud u Pešti, na koji 
se obje stranke prizvaše, odobri u cijelosti gore na¬ 
vedenu osudu banskoga stola, jedino gospoštiji do¬ 
pita : ptičji lov. 

Ova je osuda obim strankama službeno saobćena 
istom 16. svibnja 1774. na župnom dvoru u Samo¬ 
boru po Franji Kannotaju prisežniku banskoga 

stola. Tom zgodom (bijahu prisutni protonotar, taj¬ 
nik kraljevskog savjetničtva, zastupnici obćine i 
gospoštije i više drugih pozvanikai). Cijela pre¬ 
suda saslušana je bez prigovora. Iza toga izruče 
zastupnici obćine proglasitelju crkvene ključeve. 

Tako se eto svrši dugotrajna borba obćine samo¬ 
borske sa gospoštijom grada. U toj borbi izgubi 
obćina konačno posvema patrona t- 
sko pravo, za koje se godine i go¬ 
dine borila. Koliko žrtvi stojala je ta borba, 
koliko su jada i nevolja ljutih pretrpjeli u to vri¬ 
jeme samoborski purgari, nije kadro pero opisati. 
Zato je svima poslije svršene ove parnice, makar 
i nije izpala kako bi po pravici izpasti morala, od- 
lanulo te su vedrijim licem i čvršćom nadom gledali 
u budućnost i svoju i svojega potomstva. 

# * 


# 

Ljudevit, Ladislav i Leopold Erdody bijahu do¬ 
bri i miroljubivi ljudi. S njima je obćina stajala na 
dobroj nozi. Oni sami nijesu stanovali u samobor¬ 
skom gradu, već su samo kadkada onamo dolazili. 
Imanjem je upravljao nadglednik Matija Holper 
s ostalim činovništvom. 

Ti činovnice radili su što htjeli a spram sa¬ 
moborskih purgara ponašali se, kao da su oni pravi 

i) Od prisutnih spominju se: Mihalj Tallian de Vizek, 
župnik samoborski sa kapelanom Nikolom Mavračićem i 
Ivanom Weissom; Mihalj šilobođ vice-arhidjakon i župnik 
u Sv. Nedelji; Matija Plovanić, župnik u Plešivici; Ivan 
Mayer, tridesetničar samoborski; Sigismund Kušević; Juraj 
Bezjak, blagajnik mokričkoga grada; Ivan Skendrović, či¬ 
novnik iz Ruda; Marko Bahovec, gospoštijski hižar i više 
gospošt. kmetova. — Sa strane obćine: Petar Blažeković, 
fiškal županije zagrebačke; Stjepan Szalle, plemićki pođsu- 
dac; Baltazar Cačković, samob. sudac; Marko Regović, ju- 
ratuS; Adam Beđečić, notar i Juraj pl. Francisci, fiškuš. 


i 


gospodari te im mnogo nepravda i jada zadavali. 
Štogod su krivice učinili, sakrivali su se za ledja 
svojih gospodara, tobože da po njihovom nalogu 
čine, prem oni za to ni znali nijesu. Spomenuti ću 
ovdje od mnogih samo jedan dogadjaj. Godine 1773. 
ne htjedoše Samoborci primiti gradsko vino na to¬ 
čenje. Stoga dne 14. svibnja navali nadglednik 
Holper sa 570 oružanih ljudi (međju njima bilo je 
i cigana) u Samobor. Prvi juriš učine na varoš- 
ki toranj (turris oppidi), gdje razbiju vrata 
na tamnici. Iza toga navale na kuću u kojoj bje 
smještena obćina. Provaliv u sobe, sve stvari raz¬ 
biju a nadjene spise dijelom potrgaju i spale a dije¬ 
lom sobom odnesu skupa sa poreznim, uboškim, ka- 
pelskim i privatnim obćinskim novcem. Poslije toga 
slijedio je harač i plijenjenje po Samoboru. Zapa¬ 
ljena je kuća notara Adama Bedečića te je od te 
vatre zaprijetila pogibelj cijelom Samoboru, da ni¬ 
jesu ljudi svim silama radili e se vatra lokalizira. 
Purgarima su otimali po kućama novac i živež i 
druge pokretnine, šibali i batinjali ih, a četvoricu 
odvedu u grad i metnu u turske okove (fer- 
ramenta turcica). Najgore je prošao sudac pl. Čać- 
ković. Sigurno bi zaglavio, da nije sa ženom i dje¬ 
com za vremena pobjegao i sakrio se. Njegov ple¬ 
mićki dvor posvema je opljačkan. Vrata i prozori 
posvema razvaljeni, škrinje i ormari sasječeni. 
Cačkovićev plemićki listi i drugi spisi, zatim oružje, 
dragocjenosti, srebmina, svila, odijelo i ostale 
stvari postanu plijenom provalnika, šteta tom zgo¬ 
dom nanesena obćini, sudcu čačkoviću i pojedinim 
purgarima proačunana je na 5661 for. i 12 dinara. 
Radi ovih nasilja potuže se Samoborci kraljici Ma¬ 
riji Tereziji moleć njenu materinju zaštitu, koja ako 





ne uzslijedi, morat će se bez kuće i kućišta razići 
po svijetu. I čačković pošalje sa svoje strane po¬ 
sebnu molbu. MaJkar je kraljica 27. kolovoza nalo¬ 
žila županiji, da stvar iztraži i o svem ju točno 
obavijesti, ipak se to dugo zateglo. Istom 17. trav¬ 
nja 1774. dodje stvar svome kraju. Svršena je pred 
županijskim izaslanstvom mirnom nagodbom. Za¬ 
stupnici gospoštije izjave, da je ista pripravna na¬ 
doknaditi sve učinjene štete. Osim toga rekoše, da 
gospoštiji kad je slala svoje ljude u Samobor, nije 
drugo bilo na pameti već Samoborce prisiliti na to¬ 
čenje gospodskog vina. Što se uz to dogodilo, to 
je učinjeno surovošću i n e o b u z da- 
n o š ć u njezinih ljudi, što ona du¬ 
boko žali Gospoštija se izjavi pripravnom na¬ 
doknaditi sve štete. To i učini dne 1. svibnja 1774. 
isplativ štetu obćini u iznosu od 900 for., Čaokoviću 
1200 for. i obćinarom 750 for. Cačkoviću vraćene 
su mnoge stvari a za mnoge obeća, da će mu se 
vratiti, kao i obćini bubanj, oružje i drugo. 

Uz nadglednika dobara Matiju Holpera osobito 
se izticao u napadajima na Samoborce i provizor 
Juraj Šuljok, koji je dao hvatati blago samoborskih 
purgara, oduzimao im razne stvari a i njih same 
često napadao. 


• • 

* 

Pod konac godine 1774. dne 24. prosinca prođa- 
du braća Ladislav i Ljudevit Erdody samoborski 
grad, imanje, mjesto Samobor, sve posjede k imanju 
spadajuće, rudokop bakreni u Rudama, sve gradske 
alođijalne i rudokopne zgrade, sav pobrani prirod, 
pokretnine, bakar u Rudama bio on u kojoj for¬ 


mi: Krištoforu Erdody za 210 tisuća fo¬ 
rinti. 

Taj Krištofor Erdody, kako nam predaja kaže, 
putovao je po Italiji i došav u Genovu, zapane u 
društvo velike gospode. Tuj se tako nesretno kar¬ 
tao, da je izgubio ne samo sav svoj novac, već i 
mnogo hiljada posudjenog.i) U toj neprilici posudi 
on veliku svotu novaca od genovežkoga grofa H i e- 
ronima F i e s c h i i markeza Josipa L a-< 
m e 11 i n i. Vrativ se Krištofor u domovinu, zabo¬ 
ravio je na svoje prijatelje s kojima je ugodne ča¬ 
sove u Genovi proveo i na dug. Ova dvojica više 
puta sjetila su Krištofora i tražila da im plati dug 
i predlagala mu način kako bi se to najljepše izrav¬ 
nalo. Krištofor im je dao i pismenu obvezu, ali ba¬ 
dava. Kad ne mogoše Genovežani doći do svoje traž¬ 
bine, dadu u svoju korist sekvestrirati samoborsko 
imanje po sudcu Josipu Arbanasu, nu Erdody ga 
opet silom oduzme. Sad se Genovežani opetovano 
potuže kraljici Mariji Terezijii. Pismom od 7. stu¬ 
dena 1777. naloži ona, da Genovežani još jednom 
pokušaju zauzeti grad i imanje prema nagodbi s 
Erdodom učinjenoj. Bude li i sada spriječavao ovr¬ 
hu i Genovežane smetao, neka to jave staležima, 
koji im imadu dati kraljevsku vojsku (Ibrachium 
regale) i tako pomoći izvršitelje ovrhe. — Sekve- 
stracija je provedena godine 1777. na 32 godine. — 
Viđeći Krištofor Erdody, da tuj nema šale, predade 
grad i imanje * 2 ) Genovežanom, da iz njega vade 


1) Arkiv za jugosl. povijest, knj. XI. str. 237. Neki vele, 
da je taj dug iznosio 75.000 for., a drugi pače 400.000 for. 

2 ) U to doba bilo je imanje samoborske gospoštije veli¬ 
ko 25,572.000 orgia ili 12.786 rali (1 ral = 2.000 orgia). 
Od toga je uživala samoborska obćina 119 i pol rali (23.900 
orgia). Radi toga se vodila parnica. 

korist tako dugo, dok se izravna što im bijaše dužan. 

Iste godine 1777. predao je Krištofor Erdody 
samoborske Rude pod dug grofici a Gessean, 
udovi »obrist feldwachmaistera«. 

Činilo se, da će obćina s novim gospodarima u 
slozi i ljubavi živjeti. Kad si je godine 1778. dne 3. 
veljače izabrala novoga sudca u osobi Nikole V a- 
1 e č i ć a, javi taj izibor u grad. Fiškal i prokurator 
Genovežana još isti dan piše obćini, da prima to do 
znanja i potvrdjuje izbor. Ujedno poziva purgare, 
da novoga sudca cijene, štuju i slušaju. Sudcu — 
ako želi uživati ime pravednog sudca — preporuču¬ 
je, da svačiju tužbu strpljivo i dostatno saluša 
držeći se prava. Obćini preporučuje neka svojim či¬ 
novnicima daje dovoljnu plaću, da ne budu prisi¬ 
ljeni od privatnika uzimati mito. Gospoštija obećaje 
obćini svakom zgodom svoju pomoć i podporu. To 
sve je bilo samo puko obećanje i drugo ništa. Kad 
je vlasništvo samoborskog grada raztrgano i prešlo 
u ruke vjerovnika Erdodyjevih, postala je i obćina 
samoborska njihovim plijenom. Svaki ju po volji 
plijenio, mučio i štete joj nanašao. Uprava geno- 
vežka hoće nad Samoborcima vršiti vrhovnu juris¬ 
dikciju, razna nasilja i nepravde na dnevnom su 
redu. Sve ih je tlačilo i ugnjetavalo. Kad su se gdje 
potužili na te nepravde, zvali su i h »progoniteljima 
plemića« i s njima postupali kao s buntovnicima. 

Pod jesen godine 1779. nanesu činovnici Geno¬ 
vežana u zajednci sa plemićima u Samoboru samo¬ 
borskim purgarima više hiljada forinti štete. Veći 
dio njihovih usjeva što požanju, što pogaze a zemlje 
razdijele med ju svoje kmetove u Domaslovcu, Vr¬ 
bovcu i Rakovici. Osim toga oduzmu Samoborcima 
zajedničku šumu Š i k a v u, koju su velikim tru- 

dom i troškom očistili od trnja i raznog grmlja i 
mladim drvećem zasadili. Sve su to sasjekli i poha- 
račili. S druge strane sjekli su ljudi vlasnice Ruda, 
obćinske šume Osljak, Palačnik i Pozorin. 

Radi tih nasilja pritužila se obćina županiji pa 
kad ova ne htjede tome stati na kraj, prituži se 
kralju. 

Iza Genovežana bio je grad u rukama drugih 
vjerovnika Krištofora Erdody. Već g. 1785. spomi¬ 
nje se barun Ivan-Emilijan Kulmer. Godine 1793. 
bio je Krištofor mrtav; gospodarom grada spominje 
se Josip Erdody a uživa ga »titulo executio- 
nali« jošte barun Ivan Kulmer, kojemu bijaše 
pokojni Krištofor takodjer mnogo dužan. 

Ove godine oduzme gospoštija Rudarima, pošto 
više ne bijaše vlasnica Ruda, sve zemlje koje im je 
dala na uživanje na svom samoborskom imanju. 
Med ju ovim naročito D o n j i-L u g, koji su oni 
sami velikim naporom izkrčili. Rudari dobili su 
Lug u činženo ime godine 1749. od Antuna-Josipa 
Auersperga. Radi toga vodili su parnicu, koja je 
trajala još godine 1808. Parnicom Rudari konačno 
izgube Lug. 

Ugovorom sklopljenim u Požunu dne 24. travnja 
1799. dadu braća Ivan i Antun Erdody samoborski 
grad, koji tada bijaše posvema napušten, u zakup 
Ivanu-Emilijanu Kulmer na 32 godine. 

DOk je Kulmer držao u zakupu samoborski grad 
i imanje izadje naredba, kojom se odredjuje do 1. 
V. 1805. rok za isplatu svih zaloga, inače se gubi 
pravo vlasništva. 

Erdddy nalože svom fiškalu Očiću, da podigne 
tužbu na pravo vlasništva uz isplatu još postojećega 
duga. Nu Očić s tužbom zakasni i tako propade 

Erdođyjevo pravo na Samobor i Kulmer postane 
njegovim gospodarom. 

Grof Ivan Emilijan Kulmer bio je oženjen za 
Juditu groficu Sermage. Umro je g. 1807. te osta¬ 
vio iza sebe petero djece, kojima oporučno razdijeli 
svoje imanje. Sinu Ferdinandu (žena mu Josipa 
grofica Oršić) ostavi šestine. Sinu Ivanu Nep. osta¬ 
vi imanje Januševec kod Brdovca. Kćerima: Jose- 
fini, Franciski i Vilhelmini ostavi Samobor. 

Josefina se udala još g. 1805. za Ignaca pl. Kie- 
paeha. Poslije tastove smrti g. 1807. preuzeo je 
Kiepach samoborski grad i trećinu imanja, koje je 
dobila njegova žena pod dio. Mimogred spominjemo, 
da je ovaj Ignac Kiepach bio za vrijeme francuskog 
vladanja u Samoboru načelnik (maire) od g. 1809. 
do 1814. 

Drugu trećinu samoborskoga imanja dobila je 
kći Franciska, koja se po očevoj smrti udala godine 
1808. za grofa Janka Draškovića * 1 ) prvaka ilirske 

!) Grof Janko Drašković bio je prvi put oženjen za pl. 
Pogledić. Iza njezine smrti upoznao se sa groficom Fran- 
ciskom Kulmer. Uglavivši s njom nješto ustmeno i nješto 
pismeno, da će ju uzeti, odluče dan vjenčanja na 9. srpnja 
1808. Za ovo vjenčanje izdao je Drašković 6. VII. 1808. 
slijedeću objavnicu: »Niže podpisani ujavlja svoj po- 
glavitoj gospodi, tako duhovnoj kao i svetskoj, osoboto pak 
milim svojim rodjakm i prijateljima, kakoti on u zakonski 
stališ stupiti i poglavito rodjenu Franju baronicu Kulmer za 
svoju zakonsku drugaricu uzeti odlučio jest. Vjenčanje biti 
će u Balagovi dvori 9. ov. mj. i ljeta. Pir pako svadbeni 
kasnije u Rečici. On sebe i buduću drugarucu svoju Prijaz- 
nosti i Spomenku sviuh domorodcev polučnim ufanjem izru¬ 
čuje.« (Mažuranić: »Prinosi za Hrv. pravno povjesni riječ- 
nik. Izdala Jugosl. akademija, Zagreb. 1920. str. 1411.). 

Drašković odmah iza vjenčanja povede svoju groficu 
u Rečicu kraj Karlovca, gdje je nekoliko dana slavio ba- 
kantsku svadbu a onda ođputovao s njom u Pariz. 
U Parizu je gospodski i raskošnu živio te potrošio 
skoro sav svoj i ženin imetak. Godine 1832. vratio se u Hr¬ 
vatsku. Tu je životario sve do godine 1852. kad se preseli 

dobe i osnovatelja: »Ilirske čitaonice« i »Matice 
Hrvatske«. S njom je dobio Drašković dio samobor¬ 
skog imanja: Balagove dvore. 

Napokon treći dio imanja zapadne kćer Vilhel- 
minu, koja je ostala neudata. Ona je načinila u 
Osredku staklanu, koja je postojala do g. 1905. 
Umrla je godine 1872. te pokopana na samoborskom 
groblju. 

Ove tri sestre spominju se još g. 1839. gospoda¬ 
rima samoborskoga grada i imanja. 

Drašković živeći raskošno u Parizu potrošio je 
sav svoj imetak i imetak svoje žene, koji predje u 
vlast obitelji Kiepach. Vilhehnina pako svojim raz¬ 
ličitim neuspjelim poduzećima takodjer potroši ve¬ 
liki dio svoga očinstva. Ostatak imetka ostavila je 
Kiepachima. 

Josefina pl. Kiepach (f 18. I. 1876.) ostavila je 
grad i njoj spadajući dio svojoj kćeri Alojziji, uda- 
toj baronici Allnoc pl. Edelstarskoj, a ova svojoj 
kćeri Malvini, udatoj za »Reich grofa« Maksa Mon- 
tecucolli. Poslije Malvinine smrti (t 22. IX. 1899.) 
njezin se dio rasprodavao. U srijedu 13. IV. 1901. 
zaključilo je trgovišno zastupstvo, da se za obćinu 
kupi od grofa Montecucolli stari grad i oko njega 
27 rali šume. Nakon raznih pregovora sklopljen je 
4. IV. 1902. ugovor, kojim obćina preuzima grad sa 
šumom za 5.293 krune i 92 filira. Da je obćina do¬ 
šla u posjed grada i šume zasluga je to bivšeg na¬ 
čelnika Mirka Kleščića kao i tadanjeg vlasnika Ba- 

u Radgonu u štajerskoj te ondje živio kod obitelji Schrafl 

i ondje umro 14. XI. 1856, žena mu je živila kod svoje 
sestre Josefine. 

Godine 1893. prenesen je Drašković iz Radgone u Za¬ 
greb uz veliko narodno slavlje te sahranjen na Mirogoju u 
arkadi hrvatskih preporoditelja. 


— 133 — 










lagovih dvora Milana pl. Kiepacha, koji je u tom 
obćini išao na ruku. 

Kako se iz razloženoga vidi većina samoborskog 
imanja ostala je u rukama obitelji Kiepach. 

* • 

* 

Kad su prošla buma i nesigurna vremena srednje¬ 
ga vijeka i kad je nestalo straha pred Turcima iz¬ 
gubili su stari sredovječni gradovi svoju važnost. 
Sami njihovi gospodari počeli su ih napuštati i izpod 
njih u nizinama graditi si udobne dvorove za svoja 
prebivališta. Uslijed toga svi su naši gradovi počeli 
jedan za drugim pustiti i rušiti se. Ova sudbina 
stigla je u drugoj polovici 18. stoljeća i grad samo¬ 
borski. Već prije, nego je došao u ruke Genovežana 
bio je jako zapušten, jer niti Erđody, niti Auers- 
pergi nijesu u njemu stanovali. 

Prigodom sekvestracije, koju su g. 1777. dali 
Genovežani provesti, opisuje se u zapisniku stanje 
gospodarskih zgrada i stanje u kojem se tada na¬ 
lazio grad. Evo kako taj zapisnik opisuje to stanje: 

»Izpod grada do štale bila je svodjena pivnica 
pokrivena daskama nadkrita slamom i unutra tara- 
cana. Mogla je primiti 700 vedara vina. Do ove je 
bila svodjena pecara rakije s dimnjakom pod krov. 
Nad podrumom bila je žitnica. Preko puta bila je 
štala za 8 konja, gradjena od drva na stupovima. 

Vrtljarska kuća imala je dvije prostorije; jednu 
za stanovanje i drugu za čuvanje plodova. Izmedju 
tih prostorija bila je kuhinja bez svoda. Izpod sobe 
vrtljareve bio je podrum za povrće. Sve je bilo po¬ 
kriveno slamom. Z desna Gradni bila je zgrada za 
bačvariju i kuća za stan provizora sagradjena od 
hrastovine sa sobom od 4 prozora, sobicom i radio¬ 

nom. Sve je bilo slamom nadkriveno, ali krov je 
prokisavao. S lijeve strane Gradne stajala je »Zi¬ 
da n i c a« s tri sobe, to je bio stan provizora. Sobe 
su bile presvodjene a svih 7 prozora bilo providjeno 
rešetkama. Stropovi su bili od dasaka. Izpod soba 
bila je nepresvodjena kuhinja s dimnjakom izvede¬ 
nim nad krov. Dolje izpod soba bile su tri prosto¬ 
rije s drvenim stropovima, koje su služile kao po¬ 
drum. Slamnati krov iziskivao je popravak. Tu je 
blizu stajala drvena kovačnica, koja je bila vrlo 
trošna. 

Grad samoborski, koji je sagrađjen na 
pećini, prikazuje pravu starinu, a sagrađjen je na 
više uglova. Jedini mu je ulaz za pješake i kola s 
istočne strane. Odmah do ulaza u nutra nalazi se 
s desna ruševna sobica za »satrap a« (stražara) 
a s lijeve su tamnice. Ulaz je ne odviše dug ali svo- 
djen. Z desna u dvorištu grada (atrium) stoji zida¬ 
na kula pod kojom je podrum bez stuba. Nad ovim 
smočnica. Nad krovom, koji je drven, diže se tomjić 
načinjen od dasaka, a u njemu je zvono i ura. Od 
kule prema gradu teče čvrsti zid koji zatvara dvo¬ 
rište. Iznad ulaznih vrata je svodjena kuhinja i so¬ 
ba ključareva; sve zidano i daskom nađkrito. Grad¬ 
ska su vrata u trošnom stanju. Do toga je do stuba 
soba za služinčad nadkrita daskama. Drveni stro¬ 
povi i prozori su većim dijelom zalijepljeni papirom, 
vrata su slaba, peć na seosku. Drvenim stubama 
dolazi se na gornji sprat gdje je s desna soba s dr¬ 
venim podom, dobrim prozorima od kojih je jedan 
dvostruk, (duplicata fenestra). Tu je velika žuta 
peć. Do ove sobe je druga soba sa zelenom peći i 
jednim dvostrukim prozorom te drvenim stropom. 
Treća je soba iznad kuhinje s jednim prozorom, 





srednjom peći i polutrošnim vratima te drvenim po¬ 
dom. Sa sjeverne strane ova soba prokisava. Preko 
dvorišta iza rečene zgrade, koja ima oblik branika 
(propugnaculum), stoji unutrašnji grad do kojega 
nema pristupa kolima. Stoji na pećini nekoć sagra- 
djen. U prizemlju su dobri podrumi koji mogu pri¬ 
miti 1000 veđara, dvije sobe za satrape i kuhače; 
obe presvođjene i ogromna kuhinja. Tu su stube ka¬ 
menite nipošto strme koje vode u gornji sprat u ko¬ 
jem se nalazi devet soba, zapuštenih i nenastanje¬ 
nih, dvije komore i kapela sv. Ane, koja je smješ¬ 
tena u jednom uglatom tornju. U najvišem spratu 
ima šest zapuštenih soba u koje prokisuje. Tu su 
još tri komoriee sagrađjene poput branika (propu¬ 
gnaculum), koje ne mogu ni zašto služiti. Držimo, 
da se pod tim branicima imadu razumijevati t. zv 
svodovi (Ecker) na uglovima. 

Gradjevina toga dijela grada gotovo je bila ru- 
ševna, naročito se je rušilo sa sjeverne i istočne 
strane. Izgleda, kao da će se sve za koji dan poru¬ 
šiti.« 

Kako iz ovoga opisa vidimo gotovo je cijeli grad 
bio pust bez pokućstva i sasma napušten. 

Za vrijeme Genovežkoga držanja počeo je grad 
propadati sve više. Oni su gledali da izvuku što veću 
korist iz imanja a njihov upravitelj i činovnici, sa 
ostalim samoborskim plemićima, lijepo su se zabav¬ 
ljali i po staro-hrvatski živjeli. 1 i) ) 

Za grad se baš nitko nije brinuo, da ga uzdržava 
i popravlja. Za držanja Genovežana još se u gradu 
stanovalo i g. 1780. načinjen je na gradu novi krov. 
Zadnji upravitelj Genovežana bio je Andrija Gluš- 

1 ) Gl. Arkiv za jugoslav. pov. Knj. XI. str. 237. 

čić. Koje godine je prestala vlast Genovežana nije 
točno poznato. To je moglo biti oko g. 1784. 

Godine 1790. bio je grad tako trošan da se u 
njemu nije moglo stanovati. Kad je godine 1805. 
Ignac pl. Kiepach oženio Josefinu groficu Kulmer 
dao je dolnji provizorski stan i arešte (ziđanicu) 
preuređjivati za svoje stanovanje. U tu svrhu dao 
je s grada trgati krov i drvo te iste upotrebljavati 
za novu zgradu. I zidni materijal za štale i druge 
gospodarske zgrade blizu zidanice dao je voziti iz 
grada koji je tada bio već posve ruševan. 1 ) Tako 
grad za uvijek opusti. 

• * 

# 

Danas je samoborski grad ruševina. Sa njegovih 
zidina pada dnevice kamen za kamenom, kao kaplja 
za kapljom u neizmjerno more. Izpod njega, kao 
fenić ptica, diže se ubavi — njekoć toli ugnjetavani 
— Samobor. Promatrajući mjesto Samobor i stari 
grad, nehotice nam padaju na pamet stihovi pjesni¬ 
ka Amolda: 

»A što si danas, Samobore, danas? 
»Spomenik tek si prolaznosti za nas! 
»Razvaljeni ti stari zidi stoje 
»Ko silna stabla pokidane hvoje; 

»Preko njih drač i mašina se vije 
»Ko preko liesa trula ljute zmije. 

»A1 noću kad nad tobom planu zviezđe 
»Ko sjajna kruna mrtvačkoj na glavi, 

»Sa zidja tvoga dusi u dol jezde ... 

»I nešto zbore ... ko o davnoj slavi. 

»A jeka ori pored dola duga — 

»Ko prolaznosti ovoj da se ruga!« 

i) Ibidem 1. c. 

IX. 


Dodatak: 

POVELJA KRALJA BELE GOD. 1242. NA IZVORNOM 
LATINSKOM JEZIKU. 


»Bela dei gratia Hungarie, Dalmacie, Chorova- 
cie, Rame, Seruie, Gallicie, Lodomerie, Cumanieque 
rex omnibus Christi fidelibus presens scriptum in- 
specturis, salutem et omne bonum. Ubicunque nostrl 
nominis interuentu posse credimus aliquibus suibue- 
niri, pium nos decet adhibere fauorem, presertim 
ne uel ueritas ocultetur aut iniquitas preualeat 
equitati. Eapropter ad noticiam vniuersorum uolu- 
mus peruenire, quod accedentes ad presenciam no- 
stram hospites nostri de Zumbur prope castrum 
Oclych existentes humiliter a nobis flagitarunt et 
instanter, vt modum et statum libertatis eorundem 
de gracia ac prouidencia pie memorie regis Colo- 
mani karissimi quondam fratris nostri, iuxta teno- 
rem libertatis hospitum de Petyma (!) liberaliter 
concesse, nostrarum auetoritate litterarum digna- 
remur confirmare. Nos itaque considerata eorum 
utilitate, precibus ipsorum fauorabiliter annuentes, 
sub libertate iam prefata ipsos duximus perpetuo 
statuendos. Cuius seriem in priuilegio memorati 
fratris nostri taliter uidimus contineri, vt uidelicet 
ipsos nullus iudicum nostrorum, preter maiorem 
ville eorum, quem uoluntarie elegerint, audeat iudi- 
care; et si ab ipsorum iudice conquerentiibus satis- 
fieri non poterit, iuđex eorum in nostra presencia 


— 139 — 







et non alias super ipsa causa citatus đebeat et te- 
neatur respondere. Et si ipsi alias coram iudice 
quemquam inpeterent super aliquo, eis iudicetur 
iuramentum. (Statuimus eciam, quod si banus eis 
ad ualorem unius marce dampnum faceret, in cen- 
tuplo restitueret eisdem, tamen bano non aliud nisi 
domos suas occasione đescensus dare teneantur, 
pro aliis vero necessariis precium recipiant; et si 
aliquis ipsorum prole caruerit, tam ipso uiuente 
quam a seculo transmigrante bona sua cuicunque 
uoluerit libere conferat retinenđa. Et si aliquis de 
uilla super equo uel boue calumpniatur ab aliquo, 
pro quanto sacramentum faeere presumpserit, šibi 
calumpnias testibus astantibus restituat et res pro 
qua causabatur ad requirentem deuoluatur. Et si 
aliquis ipsam uillam intrare uoluerit moraturus, 
omnia bona sua, domos uiđelicet et alia que posidet, 
omnibus scientibus liberam habeat uendendi facul- 
tatem et recedens de uilla retineat eandem. Statui- 
mus eciam, ut sacerdotem quemcunque uoluerint in 
suam recipiant ecclesiam, de decemis eorum prout 
mos est hospitibus ubicunque manentibus disponen- 
tes. Mete autem terrarum dictorum hospitum no- 
strorum de Zumbur, sicut per litteras nostri fidelis 
comitis Stephani fratris Boboneg, qui ad id cognos- 
cendum specialiter per nos fuerat destinatus, intel- 
leximus boe modo distiquuntor: prima meta incipit 
de Thopol et tendit ad fontem unum, deinde tendit 
ad Brenilaz, deinde per siluam tendit ad Rochoyca 
vbi due aque simul veniunt, deinde sursum tendit 
usque quod uulgo dicitur Pyzni, deinte per montem 
iterum tendit ad Rocoycha, deinde ad Brezthoycha, 
et postea ultra monten tendit in riuum Chemych, 
deinde ad Lypoycham, deinde per montem tendit 


ad Grabronicham et inde per eundem montem quod 
uuolgo dicitur Pozorin tendit ad Građnam et inde 
descendit ad uiam per quam uiam iuxta Prescekam 
ascendit ad monten et per eamidem uiam descendit 
ad fontem Byzterch et per dicturn Bysterch vadit 
et sub Boboycha exit, iterum tendit ad priorem me- 
tam Thopol. Nec hoc tamen sub silencio uolumus 
preterire, quod predictd hospites nostri nobis annu- 
atim pro collecta centum pensae et pro tributo fori 
triginta pensas soluere tenentur. Vt igitur enarrate 
libertatis series sepedictis hospitibus salua semper 
et irretractabilis permaneat, presentem ipsam au- 
ctoritate ac duplicis sigilli nostri inpensione pro- 
pensius confirmamus. Datum in villa Vereucha anno 
dominice incamacionis M°CC°XL. secundo regni 
uero nostri anno octauo. 1 ) 



i) Original u arkivu trgovišta Samobor pisan na perga- 
meni sa žuto-crveno-ljuibičastom vrbeom, na kojoj visi pečat 
zamotan u zelenu svilu. 

